
DIDYSIS LIETUVIŲ TAUTOS LAIMEJIMAS PRIE DURBES 1260 M. 


700 metų nuo Durbės kautynių 


ZENONAS 


Lietuvos istorijoje yra eilė herojiškų mo- 
mentų. Nors juos vis labiau užgula laiko dul- 
kės, tačiau atsiranda jubiliejinių progų tokius 
reikšmingus įvykius prisiminti. Užtenka tiktai 
pasižvalgyti į atitinkamus šimtmečius ir jų šal- 
tinius. Beveik kiekviename amžiuje lietuviai 
yra turėję didelių ir įspūdingų karinių laimėji- 
mų. Pvz., XVII a. pradžioje (1605) ties Sa- 
laspiliu (Kirchholmu) Lietuvos lauko hetma- 
nas Jonas Karolis Chodkevičius, Europos dide- 
liam nustebimui, su 3,800 kariuomenės sumu- 
še švedų Karaliaus IX-jo 14,000 kariuomerę. 
XVI amž. lietuviai ne kartą sėkmingai kovėsi su 
Maskva. Steponas Batoras sėkmingai vadova- 
vo Lietuvos ir Lenkijos karuose dėl Livonijos. 
Bet ir vieni lietuviai suduodavo rusams stiprių 
smūgių. Pvz., 1514 m. Konstantino Ostrogiškio 
vadovaujama Lietuvos kariuomenė (25,000 vy- 
rų) prie Oršos sumušė masinę Maskvos kariuo- 
menę (80,000). Didelį laimėjimą lietuviai turėjo 
prieš rusus 1564 prie Ulos. 

XV a. visų kautynių centre, neskaitant ki- 
tų laimėjimų, stovi Tannenbergo (Žalgirio) 
pergalė. Jau plačiai rašoma visur, kad nuo šitų 
reikšmingų kautynių liepos 15 dieną sueina 550 
metų. Bet rodos, pamiršta kad liepos 13 d. prieš 
700 metų yra įvykęs prie Durbės ežero (arti 
Liepojos) mūšis, kuris savo politinėmis pasėko- 
mis stovi visų XIII amž. laimėjimų viršūnėje. 
Jis ne tik sudrebino vokiečių ordino viešpata- 
vimą Pabaltijy, bet ir didele dalimi lėmė toli- 
mesnį lietuvių tautos likimą. Jeigu lietuviai 


(1260-1960) ir jų politinis vaidmuo 


LVL NSKIS 


XIV-jo amž. nepertraukiamuose karuose su kry- 
žiuočiais sėkmingai gynė savo žemę, tai geras 
pamatas buvo padėtas 1260 m. 


1. Kariniai lietuvių pasisekimai iki Durbės kau- 
tynių. 


Nuostabus yra XIII-sis amž. lietuvių tau- 
tos istorijoje. Lietuviai buvo tapę tikra karių 
tauta. Jie darė savo žygius į visas puses. Ry- 
tuose ir pietuose jų puolimus užrašė rusų met- 
raščiai — '“letopisiai'. Savo žygiuose lietuviai 
kontroliavo Dauguvą iki pat jos tolimųjų augš- 
tupio sričių. Pačiais Dauguvos pakraščiais jie 
pasiekdavo ir Smolensko žemes. Kai Polockas 
turėjo nesutikimų su Didžiuoju Naugardu, sa- 
vaime jis tapo lietuvių ir polockiečių bendru 
priešu. O kada Livonijos ordinas, 1202 įsikū- 
ręs Padauguvyje, ėmė įsigalėti ir didinti savo 
valdas, į lietuvius, kaip į savo natūralius gy- 
nėjus ir sąjungininkus, žiūrėjo ne tik Polockas, 
bet ir kiti Dauguvos krantų miestai ir pilys, 
kaip Gercikė ir Kukenois.! Turėdami ten savo 
karo žygiams saugią bazę, lietuviai XIII-jo amž. 
pradžioj nusitrenkdavo iki Velikajos, Lovatės 
upių, ateidavo iki Ilmenio ežero. Tolimesniuose 
savo žygiuose jie siekdavo prekybos kelių iki 
Volgos augštupių, iki Polos, Msta, Tvercos upių. 

Pripetė buvo kitas vandens kelias, kuris, 
traukė lietuvių dėmesį, nors kraštas ten buvo 
skurdesnis negu Dauguvos, Lovatės ir Dniepro 
žemės. Yra suprantama, kodėl seniausias Lat- 

vijos kronistas Henrikas vaizdingais posakiais 
yra parodęs to meto lietuvių jėgą ir jų karin- 
gumą. Jų žygių, esą, baiminęsi visi kaimynai, 
nes lietuviai viešpatavę visoms aplinkinėms 
krikščionių ir pagonių tautoms. Daug kartų pa- 
žymėdamas ant eiklių žirgų lietuvių karingumą, 
kronistas užrašė, jog nuo mažo lietuvių skai- 
čiaus bėgdavę daug didesni rusų būriai, kaip 
nuo medžiotojo sprunką kiškiai ...— Et fuge- 
runt Rutheni per silvas et villas a facie Leto- 
num licet paucorum, sicut fugiunt lepores ante 
faciem venatorum“ ...2 1246 iš Volinijos į Ki- 
jevą keliavęs pranciškonas Plano Carpini pa- 
stebėjo, jog buvę baugu važiuoti per tą kraštą, 
nes lietuviai dažnai užpuldinėdavę pietų Rusi- 
ją“ 

Bet į kaimynų žemes gausūs lietuvių žy- 
giai, kurių vien 1200-63 yra priskaičiuota 75, 
nereiškė kokio neplaningo daužymosi į greti- 
mųjų žemių šonus. Tie žygiai buvo organi- 
zuoti vadų, turinčių stiprią valdžią, palaikan- 
čių drausmę ir susiklausymą. Jie parodė dide- 
lę lietuvių energiją. Drauge jie buvo įrody- 
mas, kad viduje buvo prasidėjęs procesas, ku- 
ris paruošė lietuvių susijungimą į vieną vals- 
tybę. 
Jaunai valstybei tačiau buvo atsiradęs di- 
delis pavojus iš Livonijos, kurioje sėkmingai 
stiprinosi kalavijuočių ordinas, vis palaikomas 
iš Vokietijos atvykstančių kryžininkų. Su 
pagonimis ordinas težinojo tik karo santykius, 
nors antrasis jo magistras Volkevinas (1209 
- 36) ilgai nekėlė pačion Lietuvon kojos. Bet 
ordino įkūrėjo — vyskupo Alberto mirties 
metais (1229) kalavijuočiai, surinkę ir vietinių 
(estų, lybių ir latgalių) būrius, padarė pirmą 
žygį Lietuvon. Jie nužygiavo link Nalšėnų 
(Neries ir prieupio Šventosios upės plotai). 
Eilėtoji Livonijos kronika rašo, jog iš dide- 
lės lietuvių kariuomenės esą žuvę 2000, o ka- 
ro grobio buvę 2500 arklių“ Paprastai tačiau 
šios kronikos autorius skaičius perdėdavo. Kad 
tas žygis ir ordinui brangiai atsiėjo, yra ma- 
tyti iš to, jog per 7 metus kalavijuočiai nebe- 
kėlė kojos Lietuvon. 

Kaip tik tuo metu atsirado ir kitas svar- 
bus ginkluotų misijų kraštas, būtent, Prūsų že- 
mė. Prie Vyslos krantų, krikščionims ginti ir 
naujakrikštams apsaugoti nuo pagonių prūsų už- 
puldinėjimų, 1231 pavasarį atvyko vokiečių or- 
dino riterių būrelis. Iš gynimosi pozicijos kry- 
žiuočiai greitai perėjo į daug sėkmingesnę ofen- 
zyvą, juo labiau, kad imperatorius Friedrich- 
as II jiems amžinai padovanojo Kuršą, Žiemga- 
lius ir Lietuvą. Reikėjo tik tas žemes užkariauti. 

Tuo tarpu Livonijos kalavijuočiai, kuriems 
Prūsų ordinas tapo rimtas varžovas, skubėjo 

labiau įsitvirtinti, ir 1236 pavasarį ruošė pir- 
mąjį kryžiaus žygį prieš lietuvius. Kalavijuo- 
čiai jau buvo pastebėję, kad jų pašonėje yra at- 
siradusi stipri jėga, kuri galėjo būti pavojinga 
ordinui pačioje Livonijoje. Vėl pasitelkę jung- 
tinę vietinių tautų kariuomenę ir gavę Vokie- 
tijos kryžininkų paramos, riteriai suruošė 
didelį žygį į šiaurinę Lietuvą. Grįždami prie 
Saulės (“kein Soule sie kerten wider'), t.y. Šiau- 
lių srityje, pelkėtoje vietoje jie, Žemaičių ku- 
nigaikščio Vykinto vadovaujamų būrių, Šv. 
Mauricijaus dieną (1236.IX.22) buvo skaudžiai 
sumušti.“ Tarp daugybės žuvusiųjų buvo pats 
magistras Volkevinas ir 48 riteriai, o kitus bėg- 
lius pakeliui išžudė žiemgaliai. 

Šitas smūgis paskubino kalavijuočių į vo- 
kiečių ordiną Prūsuose įsijungimą. Jis buvo į- 
vykdytas 8 mėnesiai po Saulės kautynių (1237. 
V.13). Tas susijungimas reiškė kryžiuočių 
atsiradimą ir prie Dauguvos krantų. Ateityje jis 
davė pastovų akstiną abiem ordino dalim (Pruū- 
suose ir Livonijoje) būtinai jungtis  tiesiogi- 
niu teritoriniu ryšiu per Žemaičius. Kaip ne- 
malonus pašinas ordino kūne, Žemaitija atsira- 
do tarp dviejų ugnių, ir ją užimti pasidarys kry- 
žiuočiams augščiausias užsienio politikos tikslas, 
ypač Kęstučio ir Vytauto laikais. Bet Livoniją 
ir Prūsus jungiančiam tiltui nutiesti jau buvo 
pastangų daroma ir Mindaugo laikais. Iš jo bu- 
vo iškaulyti dovanojimai, o Žemaičiams palauž- 
ti buvo vedami intensyvūs karai. 

Kai Mindaugas savo priešų sąjungą suskal- 
dė, priimdamas iš Livonijos ordino siūlymą 
krikštytis ir vainikuotis Lietuvos karaliumi, 
Lietuvos vakaruose kova vyko toliau. Gavęs iš 
Mindaugo žemių, Livonijos ordinas tuojau sten- 
gėsi įsistiprinti. 1253-54 buvo pastatyta strate- 
giškai svarbi Klaipėdos pilis. Ji turėjo per pato- 
gią Kuršių Neringą ne tik ginti svarbų kelią 
tarp Prūsų ir Livonijos, bet dar jai teko užda- 
vinys saugoti artėjančias iš Kuršo į pietus ir 
nuo kairiojo Nemuno kranto iš Prūsų riterių 
jėgas, siekiančias susijungti vakarų Žemaičiuo- 
se. Nors Klaipėdai nė iš tolo tada neteko su- 
vaidinti tokios rolės, kuri buvo skirta prieš 
lybius ir latvius pastatytai Rygai, ar prie Prie- 
gliaus Karaliaučiui (1255), tačiau Klaipėda be- 
veik aklinai uždarė Lietuvai išėjimą į jūrą, juo 
labiau, kad Prūsų ordinas XIII-jo amž. gale 
užvaldė Nemuno deltą. 

Žemaičiai, tiesa, savo įtakoje laikydami pa- 
jūrio plotą, tuojau pat ėmė puldinėti Klaipėdą. 
Tuo pat laiku tačiau buvo ženklų, kurie rodė, 
kaip Livonijos ordinui rūpėjo laimėti sau pla- 
tų užnugarį ką tik imtai statyti piliai. Da- 
lydamasis su Rygos vyskupu plotus tarp Mi- 
nijos, Ventos ir Jūros upių, jis savo valdžion 


paemė du trečdaliu vėlesnių Kretingos, Telšių, 
Mažeikių ir vakarų Šiaulių apskričių. Dalybų 
dokumentuose, aprašant pasidalintas valdas, vien 
Ceklio srityje (vak. Žemaičiuose) yra paminė- 
ti 44 vietovardžiai. Tuo pat laiku ordinas buvo 
gavęs ir Mindaugo užrašų dokumentus. 


Bet visi tie pergamentiniai užrašai ir da- 
lybų dokumentai tiek tereiškė, kiek patys kry- 
žiuočiai savo jėgomis įstengė užvaldyti. Žemai- 
čiai nesidavė nulenkiami. Eilėtoii Livonijos 
kronika nėra pagailėjusi eilučių parodyti, kaip 
žemaičiai nuo 1256 esą pradėję energingus ka- 
ro žygius prieš ordiną. Jiems vadovavęs Ale- 
manas (Aliminas)“ Ar jis buvo kokis artimas 
giminaitis nuo 1250 nebeminimo Vykinto, gali- 
ma tik spėlioti. 

Pati Eilėtoji kronika, kuri šitiems karams 
yra pagrindinis šaltinis, nuostabiu būdu pažymi 
pagonių kovingumą ir vis iškelia priešų lietuvių 
pasisekimus. 1257 žemaičiai, pvz., prie Klai- 
pėdos vėl sumušę Livonijos riterius, kurių kritę 
12, neskaitant sąjungininkų kuršių. Tose kauty- 
nėse buvo sunkiai sužeistas ir naujas veiklus Li- 
vonijos magistras Burchardas von Hornhausen- 
as, buvęs Karaliaučiaus komtūras (komendan- 
tas). Su likučiais sunkiai prasiveržęs į Klaipė- 
dos pilį, ten jis gydęs savo žaizdas.? 


Pasveikęs magistras tuojau ėmė organizuo- 
ti didelę jėgą prieš žemaičius. Iš to laikotarpio 
yra užsilikusios popiežiaus Aleksandro IV-jo, di- 
delio ordino rėmėjo, kelios bulės. Jomis įsako- 
ma dar intensyviau skelbti kryžiaus karus 
prieš pagonis. Vienoje bulėje rašoma, jog ne- 
tikėliai esą nužudę beveik 500 kryžiuočių ri- 
terių./" Iš nauja skelbdami kryžiaus karą Vo- 
kietijoje, Čekijoje, Danijoje, Švedijoje, Norve- 
gijoje, Gotlande, domininkonai turėjo atvesti or- 
dinui naujus kovotojų-kryžininkų  (pilgrimų) 
būrius. 

Tuo tarpu žemaičiai, prašydami taikos, lei- 
do Rygon savo pasiuntinius, kurie ten šaltai 
buvo priimti. Neįprasta ir negirdėta buvo juk 
su pagonimis laikyti taiką. Todėl Livonijos ma- 
gistras tarėsi su komtūrais, arkivyskupu ir pa- 
čiu Rygos miestu!! Vistik buvo nutarta že- 
maičiams duoti dvejų metų (1257-59) paliau- 
bas, nes, turbūt, manyta, kad tokio laikotarpio 
užteks įsitvirtinti 1253 Mindaugo užrašytose že- 
mėse. (Ar vėlesni Mindaugo vardu surašyti do- 
vanojimų dokumentai yra autentiški ar talsifi- 
kuoti, yra daug ginčytasi ir rašyta, bet galuti- 
nai klausimas dar nėra išspręstas). 

1257 padarius taiką, Rygos miesto pirkliai 
Žemaičių plotą įtraukė į savo prekybinius inte- 
resus. Be pavojaus, esą, žemaičiai ir rygiečiai 
galėję vieni pas kitus keliauti ir prekiauti!“ 


Rygai rūpėjo Lietuvoje neišsenkami kiekiai ža- 
liavos, ypač vaško ir kailių.!* Taigi, vos tik 
Mindaugas susitaikė su Livonijos ordinu, ry- 
giečiai buvo išsirūpinę sau (1253) prekybos tei- 
sę ir Mindaugo valstybėje.!+ 

Dvejų metų paliaubos buvo pasirengimas 
tolimesnei kovai. Kai kurie istorikai su 1259 da- 
ta sieja Mindaugo naują donacija. Šituo doku- 
mentu, kuris gali būti ir pačių kryžiuočių falsi- 
tikatas, esą Lietuvos karalius užrašęs ordinui 
atskiras sūduvių (jotvingių) sritis, skalvių že- 
mę ir visus Žemaičius, išskyrus vyskupui dova- 
notus plotus.“ Kaip ten bebuvę, kiekvienu at- 
veju žemaičiai nesidavė geruoju nulenkiami. 
Tad ordinas statėsi Žemaitijos pakraščiais savo 
pilis. Jieškodami per nadruvių, sūduvių ir skal- 
vių plotus rasti kelią į šiaurę ir į pietų Žemai- 
tiją, Prūsų ir Livonijos kryžiuočiai pirmą kar- 
tą Pabaltijo žemių okupacijoje 1259 statėsi 
bendrą pilį. Tai buvo prie Mituvos ir Imsrės 
žiočių į Nemuną (Karšuvos srityje) nauja pi- 
lis Georgenburgas-Jurbarkas. Vis labiau artė- 
damos viena prie kitos, abi ordino šakos rūpes- 
tingai sudėjo lėšas ir drauge atliko Georgen- 
burgo statymo darbus. Tolimesnėse kovose prieš 
pagonis jos ėmė megzti dar artimesnius sąly- 
čius, tikėdamos pagaliau visai susijungti neper- 
skiriama teritorija. Iš Livonijos pusės 1259-60 
žiemą Žiemgalos-Žemaičių pasienyje buvo pa- 
statyta stipri pilis Dobė.!6 

Vos tik paliaubos pasibaigė, žemaičiai tuo- 
jau puolė Kuršą. Kai narsus Kuldingos (Goldin- 
gen) komtūras Bernardas von Haren Skuodo 
laukuose pastojo kelią su gausiu grobiu grįž- 
tantiems žemaičiams, šie persekiotojus sumušė 
taip, kad vien riterių krito 33. Pradėjus kur- 
šiams trauktis iš vokiečių eilių, pagonių laimė- 
jimas buvo didelis!“ Savo pasisekimo padrą- 
sinti, jie greit antru kartu isiveržė Kuršan. Nors 
ordinas buvo surinkęs didelę kariuomenę, ta- 
čiau vengė pagonis pulti ir leido jiems pasi- 
traukti. Eilėtosios kronikos autorius įdomiai 
aprašinėja, kaip riteriai savo taryboje esą sten- 
gęsi tą neveiklumą išaiškinti ir pasiteisinti.lš 
Tų žygų įtakoje jau 1259 sukilo  žiemga- 
liai ir išvarė ordino ir Rygos arkivyskupo pa- 
statytus viršininkus. Kai kryžiuočiams nepasi- 
sekė paimti žiemgalių pilies Tervetės (į šiaurę 
nuo Žagarės),“ jie pasistatė minėtą Dobę, ku- 
rią tuojau, sukilėliams talkininkaujant, žemai- 
čiai apgulė, bet jos paimti negalėjo. Tada jie pa- 
traukė į pietus. Georgenburgo kaimynystėje p3- 
sistatė savo pilį. Iš jos žemaičiai vis puldinėjo 
nykstančią ir maisto trūkstančią kryžiuočių į- 
gulą Georgenburge. 

Šitokios padėties akivaizdoje Livonijos ir 
Prūsų kryžiuočiai pasiryžo toliau bendrai veik- 

ti. Jiems rūpėjo savo padėtį pataisyti kokiu 
nors vienu žymesniu laimėjimu. Donacijų doku- 
mentuose buvo gauta tiek daug žemių. Reikėjo 
tik suvaldyti nenuoramas ir vis puolančius že- 
maičius. 

2. Durbės kautynės ir jų eiga. 


Apie Ordino ruošiamą žygį ir pačias kauty- 
nes žinome tik iš paties ordino šaltinių, iš jo 
kronikų, įvairių nekrologijų ir trumpų metraš- 
tėlių. Kadangi tas žymus kryžiuočių pralaimė- 
jimas plačiai nuskambėjo, tai apie jį žinoma 
žymiai tiksliau negu apie prieš 24 metus įvy- 
kusias tada Šiaulių-Saulės kautynes. Jeigu apie 
Saulės kautynes tėra poezijos formoje apdarky- 
tas Eilėtosios kronikos kautynių aprašymas, 
tai Durbės kautynes plačiai aprašo ne tik Ei- 
lėtoji kronika, bet ir lotyniškas Prūsų kronis- 
to Petro Dusburgo metraštis. Jis pamini trum- 
piau ar plačiau visos Prūsų ir Livonijos kro- 
nikos XIV amž., pradedant nuo Jerošino, kuris 
Dusburgą eilėmis išvertė ir papildė, ir baigiant 
Torno analais bei paminėjimais vakarų Euro- 
pos kronikose iki pat Zalcburgo, Durbės mūšį 
sumaišant su kovomis prieš totorius.20 “ 


Iš Dusburgo kronikos yra įsakmiai žinoma, 
jog Prūsų ordino maršalas, mūsiškai karo mi- 
nisteris, iš Prūsų atvedė ne tik riterių, bet ir 
sąjungininkų kariuomenės iš prūsų kilčių. Kro- 
nikoje yra paminėti pamedėnai, sembai, natan- 
gai ir varmėnai. Livonijos ordino jėgos buvo 
dar didesnės. Dalyvavo iš Talino (Revalio) da- 
nai, estai, kuršiai. Iš Hanzos miestų laivais bu- 
vo atvykę — užuot su vargais keliavę į tolimą 
Palestiną Vokietijos kryžininkų - pilgrimų. 
Tai kelių tūkstančių kariuomenei vadovavo per 
200 riterių. 


Kokių Lietuvos žemių buvo surinktos jė- 
gos iš pagonių pusės, kronikos neužrašė. Nėra 
taip pat jokių duomenų galutinai išaiškinti, 
kas toms kautynėms vadovavo. Apskritai krin- 
ta į akis, kad keletą sėkmingų kovos metų nė- 
ra paminėti jokie vadai, jokie žemaičių ar lie- 
tuvių kunigaikščiai, kurie vis kautynėse įveik- 
dino ordino būrius. Tas Eilėtosios kronikos ir 
kitų vokiečių šaltinių anonimiškumas Žemaičių 
karų laikotarpyje (1257-60)ir dar kiek vėliau 
yra charakteringa žymė. Nėra abejonės, kad tie 
žygiai sistemingai buvo vedami ir vadovaujami 
planą turinčios rankos. | 

Nors nėra tiesioginių žinių, tačiau iš visų 
to meto politinių aplinkybių galima padaryti iš- 
vadą, jog iš lietuvių pusės Durbės kautynių va- 
du yra buvęs Žemaičių kunigaikščio Vykinto 
sūnus, narsus Treniota. Pats Mindaugas čia, žino- 
ma, laikydamas oficialiai taiką su ordinu, neda- 

lyvavo. Bet yra ženklų spręsti, kad karalius, 
viešai palaikydamas draugiškus santykius su 
Livonijos ordinu, nuo 1256-57 yra slapta rėmęs 
nenorinčius kryžiuočiams pasiduoti žemaičius.“! 
Iš Mindaugo taikingų santykių su Treniota po 
Skuodo ir Durbės kautynių peršasi natūrali iš- 
vada, jog jis dar gerokai anksčiau prieš di- 
džiuosius karinius Vykintaičio pasisekimus jau 
yra turėjęs su Žemaičių kunigaikščiais slaptų 
susitarimų. Sunkioje politinėje padėtyje vikriai 
sugebantį sukinėtis Mindaugą šituo atžvilgiu 
galima laikyti Vytauto Didžiojo pirmataku, 
kuris vis taip meistriškai slapta sugebėdavo 
žemaičius sukurstyti prieš ordiną. 


Apie pačią karo eigą, kurio kulminacinis 
punktas buvo priešų susitikimas prie Durbės 
ežero, kronikose randame šiek tiek duomenų. At- 
vykęs Baltijos krantu, Prūsų ordino maršalas 
Henrikas Botelis prie Klaipėdos sujungė savo 
jėgas su Livonijos ordino magistro Burchardo 
von Hornhauseno kariuomene. Šitaip, anot Ei- 
lėtosios kronikos autoriaus, “dvi gražios kariuo- 
menės"?? patraukė link žemaičių apgulto ir 
badaujančio Georgenburgo. Bet pakeliui į pie- 
tų Žemaitiją jungtinė kryžiuočių kariuomenė 
turėjo staiga keisti savo žygio planą. Ji patyrė, 
kad priešas su didele jėga — Dusburgas mi- 
ni 4000 karių** — esąs pasukęs į šiaurę ir įpuo- 
lęs Kuršan. 


Jeigu tas lietuvių skaičius nėra perdėtas, 
tai jis aniems laikams turėjo reikšti gana didelę 
kariuomenę, nes prie ano meto gyventojų tan- 
kumo (Pabaltijyje vienam kvadr. km. 2-4 gy- 
ventojai), susisiekimo galimybių aprūpinimo 
bei maitinimo sąlygų, kariuomenės negalėdavo 
būti didelės. Tad paprastai kronikų skaičius rei- 
kia mažinti, o ne didinti. Vidurinių amžių žmo- 
gus sirgo didelių skaičių liga. Kur susitikdavo: 
karo lauke šimtai, įspūdžiui padidinti kronistai 
žymėdavo tūkstančius ar dešimtis tūkstančių. 
Tad esam linkę manyti, jog kiekvienu atve- 
ju prieš kelis tūkstančius ordino karių negalėjo 
būti žymiai didesnė lietuvių kariuomenė, nes 
jau ir keturi tūkstančiai viduriniams amžiams 
buvo tikrai didžiulė kariuomenė.?+ 


Žemaičių-lietuvių kariuomenės vadai pasi- 
skubino užimti patogesnes pozicijas būsimoms 
kautynėms pietiniame, t.y. drėgname  eže- 
ro krante. Jie iš savo patyrimo (plg. Saulės 
kautynes) gerai žinojo, kad drėgnose, pelkė- 
tose vietose yra labai nepatogu judėti ir kautis 
sunkiai apsišarvavusiems kryžiuočių ir jų sąjun- 
gininkų raiteliams. Faktas, kad kryžiuočių ka- 
riuomenėje buvo iškeltas sumanymas kautis tik 
pėstiems, rodo aną kautynių vietą raiteliams ne- 
buvus tinkamą. 


Augustino nuotrauka 


Vyt 


eje 


enų apylink 


Lydav 


ė 


e 


Koplyt 


Dar kita aplinkybė kalbėjo kryžiuočių ne- 
naudai. Prieš pradedant mūšį, kryžiuočiai buvo 
sušaukę savo karo tarybą. Atskiri joje vykę po- 
kalbiai ir pasitarimai rodė, jog jau iš pat pra- 
džių didžiulėje vokiečių kariuomenėje nebu- 
vo bendros karinės dvasios ir vienybės. Toji 
kariuomenė buvo marga, sudėta ne tik iš ordi- 
no riterių ir vakarų Europos (daugiausia Vokie- 
tijos) kariautojų-kryžininkų, bet ir iš Prūsų ir 
Livonijos vietinių tautinių grupių. Tad vidaus 
pasitikėjimo savitarpyje nebuvo.?* 


Dusburgas pasakoja, kaip maršalas Bote- 
lis prūsų kilmingąjį pamedėną Matą (Matto), 
Pipino sūnų, pačioje kautynių pradžioje paklau- 
sęs patarimo. Šis atsakęs, jog arklius reikią 
kuo toliausiai nuo kautynių lauko nuvaryti. Vi- 
są jėgą jis siūlė vesti prieš lietuvius pėsčią. “Ir 
taip žmonės, nebesitikėdami raitelių pagalbos, 
pasiliks kautynėse, kitaip, be abejo, jie pasileis 
bėgti.'2 Atrodo, galima daryti išvadą, kad 
jau pačioje pradžioje buvo pasireiškę netikru- 
mo ar išdavimo ženklai. Iš kitos pusės tačiau 
žinoma, kad vietinių (latvių, prūsų) kariuome- 
nės dažnai žygiuose dalyvaudavo pėsčios. Jeigu 
buvo siūloma visiems nusipėstinti (net rite- 
riams!), tai to priežastis galėjo būti ir minė- 
tas karo lauko pelkėtumas. Bet Danijos kara- 
liaus kariai iš Talino su kitais raiteliais ėmė 
priešintis tokiam pasiūlymui, nes sunkiai apsi- 
šarvavusiems riteriams pėstiems būsią neįma- 
noma kautis." Tad Mato pasiūlymas buvo at- 
mestas. 


Tuojau atsirado kita rimta sunkenybė. 
Kuršiai kreipėsi į Livonijos magistrą ir jo pa- 
galbininkus, “nužemintai prašydami, jei Dievas 
krikščionims duosiąs pergalę, tuomet turi būti 
jiems grąžintos jų moterys ir vaikai"? ku- 
rie buvo paimti įkaitais. Kaip Dusburgas pamini, 
ordino riteriai buvę linkę išpildyti kuršių pra- 
šymą, tačiau pasipriešinę Prūsų ir Livonijos 
kariuomenės žmonės (populus). 


Šitokiomis aplinkybėmis prasidėjo didžiau- 
sios XIII-jo amž. kautynės Pabaltijyje. Kaip ga- 
lima buvo laukti, kuršiai greitai pasitraukė iš 
kovos lauko. Esą jie samprotavę, jei ordinas 
pralaimės mūšį, tai jie liksią be savo ponų, ir 
likusius išmušdami nusikratysią ir kitais vokie- 
čiais.?? Kronistas Dusburgas įsakmiai pažymė- 
jo, kad kuršiai ne tik pasitraukė, bet dar esą 
puolę krikščionis iš užpakalio. Kuršiais pasekė 
estai, kurie taip pat paliko kautynių lauką. Gal 
ir prūsai bus pasekę jų pavyzdžiu. Tik prūsų kil- 
mingieji likę ištikimi. Dusburgas iškėlė ypač 
sembą Sclodo iš Guednau. Jisai karštai į kovą 
raginęs savo tautiečius, gimines ir draugus, ir 
jiems priminęs iš ordino gautas malones, gėry- 

bes, — ir saldų midų, ir gražius rūbus. “Po to- 
kios kalbos jie narsiai stojo į kautynes ir kovė- 
si, lyg antri Makabėjai.'**? 


Pasilikęs ordino riterių kariuomenės bran- 
duolys su savo vasalais, kryžininkais ir danų 
karaliaus kariais smarkiai kovėsi prieš lietuvių 
atakas. Bet pagonys čia parodė vėl savo įprasti- 
nį narsumą. Kitų smulkmenų iš paties susi- 
kirtimo neturime. Ordino kronistas Dusburgas 
tad, jausdamas didelę negarbę dėl šito pralai- 
mėjimo, savo aprašymą apie Durbės kautynes 
užbaigia: “Susilpnink, Dieve, jų (netikėlių) jė- 
gą ir išsklaidyk juos, kad jie suprastų, jog ne 
kas kitas, bet Tu, mūsų Dieve, kariauji už mus." 


Kokiu būdų buvo išžudyti kautynėse daly- 
vavusieji Livonijos ir Prūsų ordino vadai ir rite- 
riai, mūsų šaltiniuose mažai kas tepasakyta. Ei- 
lėtoji kronika įsakmiai pamini, jog pagonių 
kariuomenė apsupusi ordino kariuomenę: 


“sie wurden ummeringt gar 
von der heideschafte schar“ (eil. 5625-6) 


O kryžiuočiai ir sembai, neturėdami nė 
mintyje, kad kas nors yra pasitraukęs, esą, to- 
liau kovęsi, netekdami daug žmonių. Būreliais, 
ar atskirai apsupti (“ummeslozzen"') vokiečių 
kariai buvo išmušti. 

Ordino kariuomenės likučiai norėjo išsislap- 
styti gretimame lapuočių miške, bet čia jie, anot 
Eilėtosios kronikos, apsigavo, nes buvo paste- 
bėti. Dusburgo teigimu, bėgantieji buvę taip 
įsibauginę, jog 3-4 pagonys esą išžudydavę šim- 
tą krikščionių, arba jie bėgę su didele gėda. 
Šitoji kronisto žinia, užrašyta jau praėjus visam 
vienos generacijos amžiui nuo šito mūšio, bu- 
vo girdėta iš kryžiuočių vėlesnių pasakojimų. 
Ji perdėtu, bet psichologiškai suprantamu bū- 
du charakterizuoja mums kryžiuočių kariuome- 
nės žlugimą prie Durbės. Ji drauge parodo, ko- 
kie pasakojimai buvo likę ordine. 


Lietuvių laimėjimas buvo nepaprastas. Ge- 
riausios ordino karo jėgos buvo kritusios kauty- 
nių lauke, o menki ištrūkę likučiai skleidė bai- 
mę ir nusiminimą. Nors ir nežinome tiksliai 
kautynių smulkmenų, tačiau yra aišku, jog mū- 
šis buvo laimėtas lietuvių-žemaičių organizuo- 
tumo, drausmingumo, narsumo ir geros vado- 
vybės dėka. Pagonys lietuviai tada jau turėjo 
ir gerą apginklavimą. Jie negalėjo būti tokie 
sunykę ir suvargę “barbarai", kaip juos savo 
studijose yra atvaizdavęs Al. Briukneris. 


Daug kartų lietuviai prieš Livonijos kry- 
žiuočius laimėjo kautynes. Sąrašas tokių susi- 
tikimų būtų ilgas. Pažymėtina, jog iš 20 Livoni- 
jos ordino magistrų XIII amž. vien karo lauke 


su lietuviais yra kritę šeši“! Ir šį kartą žuvo 
magistras Burchardas von Hornhausenas, su juo 
drauge Prūsų ordino maršalas Botelis, ir viso 
150 ordino riterių. Kryžininkai ir kiti kritusieji 
buvo neskaičiuoti. Ordino nekrologijoms buvo 
visada svarbu žinoti tik tikslų savųjų kritusių- 
jų skaičių, kuris atitinkamoms metų dienomis 
būdavo bažnyčioje paminimas. Tad riterių aukų 
skaičius visada reikia laikyti tiksliais. Pvz., prie 
Saulės 1236—užrašyta 49 kritę riteriai, 1257 
prie Klaipėdos — 12 riterių. 1259 prie Skuodo — 
3, 1261 prie Lenevardeno — 10, 1270 drauge su 
su magistru prieš lietuvius krito 52 riteriai, o 
1279 vėl prieš lietuvius žuvo magistras ir 71 
riteris. 2 


Kiek prie Durbės žuvo kitos vokiečių or- 
dino kariuomenės (Vokietijos kryžininkų ir vie- 
tinių rekrūtų), pirmieji kronistai neįstengė nors 
apytikriai nurodyti. Pagrindinis mūsų kronis- 
tas Dusburgas pasiteisina: “Dievo kariautojų 
(tautos) žuvo tokia daugybė, kad aš jų (tikro) 
skaičiaus negirdėjau''.3? Apie lietuvių nuosto- 
lius taip pat duomenų neturime. Tas pats Dus- 
burgas labai bendrais žodžiais sako, jog iš abie- 
jų pusių daug žuvę. Bet lietuvių žuvusiųjų 
turėjo būti nepalyginamai mažiau. Apsupimas 
jų priešui reiškė pražūtį. Tad Eilėtoji kronika 
ir pažymi, jog daug drąsių didvyrių, dar ne- 
spėję pradėti kautis, turėję pakloti Durbės 
lauke savo galvas. 


Kadangi nė vienas šaltinis nėra pateikęs 
Durbės laimėtojo vardą, tai šita aplinkybė da- 
vė progos tyrinėtojams duoti įvairių aiškinimų. 
Pirmasis stambios monografijos autorius apie 
Mindaugą, lenkų istorikas J. Latkowskis, yra 
su pagrindu įrodęs, jog to Lietuvos karaliaus 
jokiu būdu negalima laikyti“? 1260 žygio va- 
du. Negalėjo juo būti žymus karys Nalšėnų 
Daumantas. Su pagrindu eilė kritiškų istorikų 
yra priėję prie išvados, jog Durbės kautynių 
vadu bus buvęs energingas Žemaičių kunigaik- 
štis Treniota. Nors šaltiniai visų spragų neuž- 
pildo, bet jį reikia laikyti narsaus ir savo lai- 
ku Žemaičiuose išgarsėjusio Vykinto sūnumi.** 
Artima giminystė rišo jį ir su Mindaugu, kurio 
brolis Dausprungas buvo vedęs Vykinto se- 
serį, o Dausprungo-Mindaugo sesuo buvo ište- 
kėjusi už Vykinto. Tad pagal tuos šeimyninius 
ryšius Mindaugas buvo Treniotai dėdė. Ir to- 
limesnė Treniotos ir Žemaičių laikysena san- 
tykiuose su Mindaugu, kuris vis dar oficialiai 
laikėsi su ordinu taikos, paremia samprotavimą, 
kad Treniota buvo Durbės laimėtojas. Šitą var- 
dą XVI amž. mini ir kronistas 5-1 Grunau? 
nors dar jo kronikoje reikia stipriai grūdus nuo 


pelų išsijoti. 


3. Durbės kautynių politinės pasėkos. 


Iš visų kovų su ordinu iki pat XV amž. 
pradžios Durbės kautynės, kurios buvo žymiau- 
siais lietuvių laimėjimas XIII amž., savo pasė- 
komis buvo pats skaudžiausias smūgis. Amži- 
ninkai jas laikė didžiausia ordino katastrofa, 
kuris atsistojo ant bedugnės krašto, šiaip taip 
išsilaikydamas penkiose pilyse Prūsų žemėje. 
Betarpiškai prasidėjęs prūsų sukilimas, kuris 
užsitęsė 14 metų (1260-74), porai dešimtmečių 
nuo Lietuvos sienų atitraukė kryžiuočių stipriai 
susilpnintas jėgas. Pirmuosius savo žygius Lie- 
tuvon Prūsų ordinas tepradėio jau tik 1283 m. 

Po Durbės kautynių sukilo beveik visos ry- 
tų Pabaltijo tautos. Labiausiai ordinui tačiau 
priešinosi prūsai. Ordinas Prūsuose šiaip taip 
atsilaikė dėka vis naujų kryžininkų—pilgrimų 
būrių, kuriuos energingai sukėlė Romos Kūrijos 
prieš pagonis skelbiami kryžiaus karai. Vie- 
tinėse baltų tautose sporadiškai buvo pabudęs 
solidarumo jausmas prieš kietą ateivių jungą. 
Sukilėlių prūsų vadai (Herkus Mantas, Divanas, 
Glapas, Linka) kiekvienas, dažnai atskirai ves- 
dami savo būrius, neturėjo pakankamai ir tech- 
niškų priemonių įveikti stipriųjų vokiečių or- 
dino tvirtovių. Jų didelę dalį paėmė tik ilgu ap- 
gulimu, kai įgulos iš bado turėdavo pasiduoti. 

Lietuvių tautos ateičiai Durbės kautynės 
turėjo reikšmingų pasėkų. Kadangi Prūsų kry- 
žiuočiai ilgai buvo užimti krašto viduje, Trai- 
denio ir jo įpėdinių valdžioje Lietuva spėjo su- 
tvirtėti, nors po Mindaugo nužudymo (1263) ji 
buvo išgyvenusi nerumumų septynmetį. Min- 
daugo nužudymas buvo valstybę sukrėtęs ir už- 
nuodijęs vidaus santykius taip, jog dar toliau 
vyko kunigaikščių kraujo praliejimas. Per tą 
septynmetį vienas po kito Lietuvoje buvo nu- 
žudyti keturi kunigaikščiai, kurie turėjo vyriau- 
sią valdžią, arba jos siekė. Pagaliau Kernavės 
kunigaikštis Traidenis (1270-82), dar Prūsų or- 
dinui kovojant su sukilėliais viduje, įkūrė Lie- 
tuvoje stiprią valdžią. Vėliau tad per eilę ge- 
neracijų Lietuva pajėgė sėkmingai vesti įtemp- 
tas kovas prieš riterius. 

Tuo metu, kai prūsai iš paskutiniųjų ko- 
vojo savo didžiąją kovą prieš kryžiuočius, vi- 
daus nesutikimai Lietuvoje (1263-70) nesuda- 
rė kraštui išorinio pavojaus, juo labiau, kad ir 
Livonijoje buvo sukilusios tautos: estai, kuršiai, 
žiemgaliai. Kuršas buvo pajungtas tik po 7 me- 
tų kovos (1267), o kol žiemgaliai buvo nugalėti, 
praėjo 30 metų (1290). Į ordino su Rygos arki- 
vyskupu pasidalintą Ceklį ir į Mindaugo už- 
rašytas žemes Žemaičiuose ordinas jau nebega- 
lėjo įkelti kojos. 

Tuojau po Durbės pergalės, naudodamiesi 
kryžiuočių silpna padėtimi, žemaičiai tęsė savo 

žygius Livonijon. Bendradarbiaudami su kur- 
šiais, jie šiem padėjo užimti pilis į vakarus nuo 
Ventos, kur teatsilaikė tik Klaipėda ir Kuldin- 
ga. Surinkę savo ir Rygos atvykusių kryžinin- 
kų jėgas, Livonijos riteriai pastojo pagonims 
kelią prie Lenevardeno (Lielvardės) and Dau- 
guvos kranto. Lietuviai grįžo su gausiu grobiu. 
Bet susitikimas ordinui buvo nesėkmingas. Tu- 
rėdami Durbės patyrimą, kryžiuočiai atsar- 
giai laikėsi, nesidavė apsupami, ir jų tekrito tik 
10. Bet kryžininkų esą žuvę daug. Keliose kro- 
nikose Lielvardės kautynės (1261.II.3) yra at- 
vaizduotos, kaip skaudus ordino pralaimėji- 
mas.*6 

Pagal Eilėtąją kroniką Žemaičiai esą po ši- 
to laimėjimo siuntę savo pasiuntinius į Mindau- 
go dvarą ir prašę Treniotą, kad karalių atitrauk- 
tų nuo sąjungos su kryžiuočiais. Ir Žemaičiai, ir 
pats Treniota sėkmingose kovose buvo įsigiję 
tokią didelę įtaką, įog iie sugebėjo priversti 
Mindaugą, kurio su Livonijos magistru dovano- 
mis keitimosi laikotarpis buvo pasibaigęs“? 
viešai nutraukti santykius su kryžiuočiais ir į- 
sijungti prieš juos į kovą. 

Šitą palikimą, iš kartos į kartą einantį ka- 
rą prieš kryžiuočius perėmė ir vėlesni Lietu- 
vos valdovai, kol Tannenbergo-Žalgirio kraujo 
upeliuose buvo paskandinta ordino galybė. Tada 
buvo ne tik išgelbėti Žemaičiai, Lietuva išsiko- 
vojo (dar tris kartus po Tannenbergo iki 1422 
Vytautas ir Jogaila mobilizavo kariuomenę) ir 
pastovias sienas (Melno taika 1422). 


Pabaltijo tautų likimas, nesišskiriant ir va- 
karinės Lietuvos, tikrai būtų nuėjęs kitu keliu, 
jeigu Lietuva prieš 700 metų nebūtų turėjusi 
anos didžiosios pergalės. 


1) H. Paszkiewicz: The Origin of Russia, 1954, 194. 
2) Heinrici Chronicon Livoniae (Script. Rerum Germani- 
carum), 1955, 69. 3) D'Avezac, M.: Relations de Mongols 
cu Tartares par le frėre Jean du Plan Carpin, 1838, 344. 
4) Paszkiewicz o.c., 197 5) Livlaendische Reimchronik, 
hggb. von Leon Meyer, 1876, eil. 1800-46. 6) Livl. Reim- 
chronik o.c. eil. 1860-1965. 7) Livl. Reimchronik o.c. eil. 
3723-3928. 8) Livl. Reimchronik o.c. eil. 4085s44. 9) Livl. 
Reimchronik 0o.c. eil. 4503-4508. 10) Liv—, Est— und 
Kurlaendisches Urkundenbuch, hggb. von F. G. Bunge, 
I, 1852, 402. 11) Livl. Reimchrvronik o.c. eil. 4545-70. 12) 
Livl. Reimchronik o.c. eil. 4600-4620, 4644. 13) Plg. Z. 
Ivinskis: Die Handelsbeziehungen Litauens mit Riga im 
14. Jahrhundert, Congressus primus historicorum Balti- 
corum, Riga 1938, 276. 14) Livl. Urkundenbuch o.c. I, 
312. 15) Preussisches Urkundenbuch, hggb. von Philippi 
und Woelky, I, 1, 1882, 69-70. 16) A. Bauer: Semgallen 
und Upmale in fruchgeschichtlicher Zeit, Baltische Lande, 
I, 1939, 313 ir pstb. 7. 17) Livl. Reimchronik o.c. eil. 4829 
- 31, 4845-59, 18) Livl. Reimchronik o.c. eil. 5190-5238. 19) 
Livl. Reimchronik o.c. eil. 5240-61. 20) Seriptores rerum 
Prussicarum I. 1861, 250. 20) Plačiau Z. Ivinskis: Min- 
daugas und die Žemaiten, Liber saecularis (Oepetatud 

Eesti Seltsi Toimetustet, XXX) Tartu 1938, 930-957. 22) 
Livl. Reimchronik o.c. eil. 5592. 23) Scr. rer. Pruss. I 
95; plg. t.p. 425 Nikalojaus Jerošino vertimą. 24) Z. lvins- 
kis: Saulės-šiaulių kautynės 1236 m. Kaunas (Kariuome- 
nės štabo Spaudos ir Švietimo skyriaus leidinys) 1936, 
22-28. 25) A. L. Ewald: Die Eroberung Preussens durch 
die Deutschen III, 1886, 142-143. 26) Scr. rer. Pruss. I, 
96. 27) Scr. rer. Pruss. I, 97. 28) Ser. rer. Pruss. 9 
23) Livl. Reimchronik o.c. eil. 5614, 5630-31. 30) Scr. rer. 
Pruss. I, 97-98. 31) R. Wittram: Baltische Geschichte, 
1954, 26. 32) Scr. rer. Pruss. I, 97. 33) J. Latkowski: 
Mendog krėl litewski, 1892, 90-92. 34) St. Zajączkowski: 
Studya nad dziejami Žmudzi w XIII wieku, 1925, 64; H. 
Paszkiewicz: Jagiellonowie a Moskwa, I, 1933, 55. 35) 
S. Grunaus Preussische Chronik, I, 1876, 255. 36) Livl. 
Reimchronik o.c. eil. 5966-6098. 37) Livl. Reimchronik o.c. 
I, 4337-60. 


Svarbesnieji straipsniai ir veikalai, Kuriuose paliečiamos 
Durkšs kautynės 

dzinski, E.: Die Eroberung Kurlands durch den Deutschen 
Orden im 13. Jh., Leipzig 1917. Ivinskis, Z.: Durbės kau- 

295. Kienitz, O.: Die Lage und die Verhaeltnisse Livlands 

1886, 1-91. Krumbholtz, R.: Samaiten und der Deutsche 
Orden bis zum Frieden am Melno-See 1422, Koenigsberg 
i. Pr. 1890. Lowmianski, H.: Agresja zakonu krzyžackiego 

45, sąs. 2-3, 1954, 338-371. Maschke, E.: Der Deutsche 
Orden und die Preussen, Berlin (Historische Studien) 

PRŪSŲ RIKIO PIPYNĖS MiRTIS 


JLONFABSETAVILS T IS 


Si bundin Pippine do 

einem pferde an der stert 

und sleiftin in kein Torun wert 
da man an einin boum in hinc. 


NICOLAUS VON JEROSHIN: 
KRONIKE VON PREUkINLANT 


Saulei kiek pakilus, kryžiuočiai, palikę ru- 
senti tvirtovės degėsius, pririšo Pipynę prie ark- 
lio uodegos ir vedė į Torūnę. Priešaky eisenos 
jojo ordino vėliavnešys su ilga, plavėsuojančia 
vėliava, kurios vienoje pusėje buvo Mergelės 
Marijos, o kitoje Kančios paveikslai. Įkandin 
jojo Prūsos maršalas Dieterich von Bernheim 
buvo raitas be balno bernas senu ir mėšlinuų 
arkliu, prie kurio uodegos ir buvo abiem ran- 
kom pririštas Pamedės kilmingasis rikis Pipynė. 
Jis visas buvo dulkinas, kruvinas, purvinas, 
sudraskytais drabužiais, padrikais plaukais, o 
nelygi jotis darė visus jo judesius juokingus, ta- 
čiau kiekvienas — ne tik iš krūmų sužibusios 
bailios akys, bet ir sunkiai išdidūs teutonai — 
jautė, kad šioje eisenoje svarbiausias yra vie- 
nas prūsas Pipynė, ir nors jis buvo imtinis ir 
surištas, bet padėties viešpačiai dairėsi į visas 
šalis ir skubėjo pražygiuoti dykrą, kur kiek- 
viename žingsnyje laukė užspęstų žabangų: pa- 
sislėpusių iš netyčių užpulti būrių ... Už šių sekė 
visa tvirtovės įgula, geležies lankais per kaklą 
pritvirtinta prie grandinės, o po jų palaidu bū- 
rių krutėjo moterys su vaikais ir luošieji bei 
seniai. Kiek atsilikę grikšėjo grobio prikrauti 
vežimai, o dar toliau mūkė galvijai, žvengė 
arkliai, mekeno avys ir ožkos, ir kirkė paukš- 
čiai. Visi buvo varyte varomi: kūdikiai rėkė ir 
klykė, moterys verkė ir raudojo, seniai skundėsi 
ir dejavo. Aplink visą tą margą būrį sunkiais, 
juokingu šuoliu lapatuojančiais arkliais šuolia- 
vo kryžiuočiai ir jų tarnai ir be paliovos šaukė 
teutonams būdingąjį “los!", kuris visur tiko ir 
visur lipo: jį visi nelaimingieji suprato, nors 
visai nežinojo, ką žodis reiškia, tačiau buvo 
ištariamas taip, kaip joks galvijes ar žvėris, o 
tik vienas teutonas geba iššvokšti. 

Iškankintas Pipynė vos pasivilko. Arklys 
mataškavo uodega, ir jo rankos tirpo įtemptos 
ir palaidos. Jos buvo užveržtos ir nuo susibėgusio 
kraujo pajuodavusios. Rankos nuo riešų taip 


diegė, kad jis nieko kito nejautė. Jį ėmė bai- 
sus apmaudas, pyktis ir įtūžimas prieš visą pa- 
saulį: prieš dangų ir žemę, prieš mozūrus ir 
teutonus, o taip pat ir prieš tuos pačius prūsus, 
kurie jį šiandien net su didesniu uolumu ir aist- 
ra spjaudė, koliojo, spardė ir drabstė purvu. 
Praeinant pro naujakrikštų kaimelius, susirin- 
kusieji iš jojo tyčiojosi ir burnojo visais įmano- 
mais žodžiais, bet jis keliavo pakėlęs galvą ir 
žvilgsnį augščiau minios galvų ir nieko nematė, 
ir nieko negirdėjo, jog įam atrodė, kad buvo 
kalbama tamsybėse. Matė, kad dabar buvo vie- 
nų vienas, kad dabar jam jieškoti užuojautos bū- 
tų buvę bergždžia ir neprasminga. Jis matė pil- 
nus pagiežos ir džiūgaujančius prūsų veidus, ku- 
rie dabar, spjaudydami ir burnodami savo bu- 
vusį gynėją ir rikį, galėjo įsiteikti teutonams. 
Jis gerai žinojo, kad tie patys tautiečiai, kurie 
su juo žygiavo plėšti mozūrų ir pamarėnų, šian- 
dien su didžiausiu malonumu būtų ištraukę aliai 
gyslelę iš jojo kūno. Jis savo gyvenime ne kar- 
tą patyrė, kad žmogaus prigimtis vali ir nepa- 
stovi. Šiandien kelis kartus teutonai turėjo jį 
ginti nuo prūsų įtūžimo: kryžiuočiams buvo 
liepta jį gyvą pristatyti į Torūnę. Ė 


Visa eisena judėjo teutoniška tvarka, tik 
vieni šunes buvo laisvi ir jie bėgiojo, jieškoda- 
mi savųjų, laižė šeimininkų rankas, cypė, stau- 
gė. Beje, urzgė, dantimis kaukšėjo ir lojo kry- 
žiuočius teutonus ir lenkus ir net apsikrikštiju- 
sius prūsus, kurie skriaudė jų šeimininkus. Su- 
stojus kveptelti, atslinko sužeistas Pioynės Gau- 
rys ir inkštė, glausdamasis prie kojos. Pro šalį 
jojęs teutonas ištikimą šunelį strėle prismeigė 
prie žemės, ir tas pradėjo jo akyse baigtis, o 
eisena pajudėjo. Pipynei šunelio taip pagailo ir 
jam pasidarė taip skaudu ir graudu, jog nesu- 
laikomos ašaros pradėjo riedėti skruostais. Jis 
prisiminė staiga savo motiną, ant Vyslos kran- 
to jietimi pamarėnų pervertą tėvą, pirmą aki- 
mis pagautą savo pačios žvilgsnį, gilesnį už dan- 
gų ir patį gyvenimą. Išriedėjo gausios ašaros, 
praplovė purviną ir dulkiną veidą, atnaujino 
sukrešusio kraujo raudonį, ir jam pasidarė daug 
ramiau, rodos, ir pats tasai kelias įgijo pras- 
me, lyg būtų ėjęs į kažkokį aiškų ir brandžiai 
apgalvotą tikslą. Tada lyg pro dūmus jam pri- 
siminė: naktį prie jo prišliaužė Bartis ir pa- 
kuždėjo, kad jis jį išvaduosiąs, ir čia pat, visų 
teutonų akyse, nežinia kokiu būdu išsilaisvinęs 

iš pančių, pakilo ir dingo tamsoje. Tada Pipynė 
Barčiu netikėjo, nes kur jis staiga ras žmones ir 
sutelks tokį ginkluotą būrį, kuris galėtų pulti 
stiprias teutonų jėgas, bet dabar jis tai pradėjo 
svarstyti, ir jo viltis didėjo. 

Dar gerai prieš pusiaudienį pasiekė Svirti- 
nius, kur, kopiant per ypatingai augštą šilą, iš 
pušies viršūnės sviesta jietis visa geležimi su- 
smigo į sumušią kelio žemę prieš pat maršalo 
žirgo snukį. Sunkus žirgas žvingaudamas šo- 
ko stulpu, o jietis virpėdama zirbė, kaip milži- 
niška styga. Maršalas, dirbtinai saugodamas vei- 
do rimtį, pasuko žirgą į šalį, ir rankos moju ir 

ALFONSAS DARGIS 


PEISAŽAS 
(spalvota grafika) 


balsu paliepė kryžiuočiams pasklisti ir skubiai 
žygiuoti per šilą, kuris toje vietoje buvo 
siauras ir jau retėjo. 

Pipynė pakėlė akis ir pamatė judančias sku- 
jas. Tai vienas Bartis galėjo padaryti: jis na- 
ginėtas ir su virvagaliu, kaip voveris, kopė į 
pušis ir net iš vienos pušies gebėdavo persikelti 
į kitą. Tačiau Pipynė nenumanė, kam jis buvo 
pasiryžęs nudobti maršalą, sukelti sąmyšį ar sa- 
vo buvusiam rikiui parodyti, kad jis tik tiek 
tegali. Bet viltis žmoguje, ypač lemtingais aki- 
mirksniais, nežinia iš kur įsižiebia ir įsiliepsno- 
ja, kaip vėjuje sausi nendrynai, ir pleška, lieps- 


noja, blaškosi į visas puses. Jam dingojos ir ret- 
karčiais net pasigirsdavo lyg žirgų kanopų dun- 
dėjimas, bet saulė kopė vis augštyn, o niekas ne- 
sirodė. Ir kelionė pailgo: visa, nekartą matyta, 
atsibodo. Akys margo, kojos tirpo ir sunkėjo, 
rankas veržė ir gėlė, ir vaidenos, kad jis žygiuo- 
ja visa amžinybė, ir stebėjosi, kaip medžiai pa- 
kelėje taip ilgai galėjo patverti bestovėdami, 
kaip skliautai nesukiužo, kaip žemė nenugrimz- 
do. Bet visa buvo savo įprastinėje vietoje ir nie- 
kas nejudėjo, net skujelė. Taip jis iš didelio vidu- 
jinio džiaugsmo persimetė į nusiminimą ir nevil- 
tį, juoba, kad tarpais akys tai žaliavo, tai temo, 
o pati žemė, kaip liūno velėna, linko. Jam buvo 
itin sunkų, kad nepajėgė galvoti: pati mintis 
pavargo, apsunko. Tik kartais, lyg vaikystės sap- 
ne, jinai iki dangaus nusitiesusiomis sūpuoklė- 
mis sapne teįmanomu smarkumu leisdavosi į 
neišmatuojamas gelmes ir ten kažką susitikda- 
vo, su kažkuo susijungdavo ir vėl smegdavo gi- 
lyn, jog iš kažkokios baimės išmušdavo kakią 
prakaitas, kuris, susimaišęs su dulkėmis, įkyriai 
sunkėsi į akis. Kartais tasai skausmas peržen- 
gęs kažkokią ribą, virdavo  smagumu, bet tik 
vienam akimirksniui, o paskui ir vėl visa iš 
naujo. 


I kelionės pabaigą Pipynę pažadino drung- 
nas smūgis į kairįjį skruostą. Jis pasuko gal- 
vą ir pamatė seną moterėlę, kuri į jį buvo už- 
simojusi pilna sauja arklio mėšlo, bet prajojęs 
vokietis kirto jai rimbu per petį. Ji — iš išgąs- 
čio, skausmo ar kad nemokėjo atėjūnui įsiteikti 
— apstulbo ir laikė pakėlusi mėšliną dreban- 
čią ranką. 


Galop Pipynė taip pavargo, kad nieko ne- 
matė, tik žengė, kaip neregys, jausdamas visą 
kelio netikrumą ir nelygumą. Kartais jautė po 
savim lygę, kartais įkalnį, kartais nuokalnį. Vi- 
sa turi galą, net amžinybė, ir Pipynė, apsibridęs 
arklio kulnus, suprato, kad jo kelionė baigės. 
Prasivėrė akys, ir jis pamatė ramiai tekančią 
Vyslą. Atpažino vietą, o visa jo esybe perbėgo 
šiurpas: sunku buvo eiti, bet dar baisiau atsisto- 
ti ties nežinios vartais. 


Kelyje visi skubėjo, o dabar sustingo: rai- 
teliai rąžėsi, dulkinosi drabužius, krimto duoną. 
Ir visas kalnas klegėjo žmonių ir gyvulių bal- 
sais ir garsais. 


Du raiteliu nujojo į Torūnę. Įkandin jų ber- 
nai nuvarė ten galvijus ir nuvežė grobį. Mar- 
šalo paliepimu vienuoliai broliai pradėjo eilė- 
mis sodinti ir statyti žmones. Visi persigandę 
kažko baisaus laukė, tylėdami. Paskui pasigirdo 
negirdėtos giesmės: į kalną kopė tvarkingas 
spalvotais drabužiais apsirenguslų žmonių bū- 


rys su skambalais ir degančiomis žvakėmis, su 
vėliavomis ir žibintais. 

Pipynei viltis degė ir geso, degė ir geso, 
bet jam buvo sunku, tik jis norėjo, kad visa 
tai greičiau išsispręstų, greičiau baigtųsi. Kai 
eisena palindo po ąžuolu, iš būrio išsiskyrė vi- 
dutinio ūgio žmogus, prieš kurį kaip nudiegtas 
atsistojo maršalas. Jie pasikeitė pora sakinių. 
Du apkrikštytu prūsu aiškino, kad tasai pablyš- 
kęs ir romios išvaizdos žmogus esąs Herman 
von Balke, kuriam atiduota visa Prūsa užvaldy- 
ti. Pipynė pažvelgė į tą pusę ir nustebo: ar tas 
liguistas žmogelis Prūsą nukariaus ir užvaldys! 
Jų žvilgsniai susitiko, ir juodu pažino vienas 
kitą: lygiai prieš keturias savaites jis Vyslos 
krante užėjo tą žmogų, persigandusį, drebantį, 
maldaujanti pasigailėjimo, ir Pipynė galėjo jį 
tada paskersti kaip paršiuką. Šiandien jo akys 
buvo ramios, visai nepiktos, nekerštingos, o ta- 
čiau negailestingos. Pipynei buvo aišku, kaip 
dieną, kad to žmogaus pasigailėjimo būtų bergž- 
džia maldauti, jis žiūrėjo iam akysna su kaž- 
kokio viršiškumo jausmu. Von Balke tai matė, 
ir žinojo kodėl. Jų žvilgsniai vienas kitą tyrė 
tik pora akimirksnių. Von Balke aiškino, atsi- 
gręždamas į Pipynę, kažką maršalui Dietrichui 
von Barnheimui, bet pastarasis pakratė neigia- 
mai galvą ir pasakojo kažką. Ne iš žodžių, bet 
iš mostų Pipynė suprato, kad maršalas pasakojo 
apie Barčio iš pušies viršūnės sviestą jietį. Mist- 
ras sutiko su maršalo pasiūlymu ir pasitraukė 
kiek į šalį, prie pat aukuro akmens. Jam tarnas 
atnešė klaupkas. Von Balke atsiklaupė, pakėlė 
i viršų akis ir tylomis judino lūpas, paskui už- 
sikniaubė abiem rankom veidą ir buvo gerą va- 
landėlę susikaupęs, tada pakilo, priėjo prie Pi- 
pynės visai arti ir tarė: 

—Bist du Pipynis, edil von Pamezein? 

Pipynė savo ruožtu paklausė prūsiškai: 

—Kas sta biliton? 

Apsikrikštijęs prūsas mistrui pasakė, kad 
tai jis, Pipynė, Kulmo žemės rikis, bet mistras 
to paklausė tik gal dėl to, kad taip reikėjo pra- 
dėti apeigas, nes nieko nesakęs pasitraukė į savo 
klaupkas ir vėl, užsidengęs rankomis veidą, su- 
sikaupė. Maršalas užsėdo ant žirgo ir pakėlė ran- 
ką. Tada pradėjo visa vykt, kaip užsukta: tar- 
nui sušvilpus, iš už krūmo išėjo du vyru vesda- 
mu maišana apmauta galva trečią imtinį. Vienas 
vedusių buvo milžinas, bjauriu ir grasiu veidu 
vienakis, o antras mažas ir sudžiūvęs, į šalį kiek 
pakreipta galva ir keistai mirksinčia kaire akimi. 
Milžinas turėjo ilgu kotu dvirankį kalaviją, o 
mažasis buvo su šikšnos maišelių ir nauja ka- 
napine virve. Pirmasis buvo prasižiojęs ir ne- 
rangus, o antrasis visas virė. Išėjo dar du ber- 

nu su mietu ir kuokomis. Bematant įkalė mie- 
tą. Ir tada mažasis gyvatės vikrumu pririšo 
prie mieto uždengta galva žmogų. Tada atri- 
šo Pipynei rankas ir atsistojo jojo užpakalyje. 
Didysis numovė maišą nuo galvos. Tai buvo 
Kulmo pilies valdovas Visalga ... Milžinas abiem 
rankom griebė kalaviją ir, atsivėdėdamas, tris 
kartus žaibo greitumu apsukęs kalaviją, vienu 
kirčiu nunešė galvą, kuri kaip tiktai nukrito 
prie Pipynės kojų, ir šis užmiršo visa, kai pa- 
matė nukirstos galvos gyvas ir maldaujančias 
atleisti Visalgos akis Tai truko tik porą 
akimirksnių: Pipynė jam atleido, ir tik tada 
ano patenkintos akys užgeso. Tą nebylią sceną 
matė ne vienas Pipynė, ji šiurpu nukrėtė ir kie- 
tą von Bernheimo veidą. Ji nepaveikė tik dvie- 
jų budelių: juodu tęsė savo baisų darbą. Ma- 
žasis atsidarė savo šikšnos maišelį: išsiėmė kū- 
jelį ir įkalė į ąžuolo kamieną vąšą. Tada nu- 
pjovė Pipynės kelniaraištę, perplėšė jo marš- 
kinius ir lenktu peiliuku išpjovė bambą ir pri- 
tvirtino ir, peiliuku badydamas į pusiaują, vi- 
jo Pipynę apsukui ąžuolą... Kažkas suspigo ne- 
savu balsu ir krito žemėn nuo žirgo: tai buvo 
šviesaus ir skaistaus veido teutonas. Von Bern- 
heim pamojo atgalia ranka, su panieka rodyda- 
mas, kad išneštų iš aikštės apalpusį. O Pipynė, 
ištrauktais viduriais, stovėjo stačias ir paskutinį 
kartą žvelgė į Prūsą, kuri kažkur grimzdo jo 
akyse ir sąmonėje .. Mažesnis budelis katės 
vikrumu permetė virvę per ąžuolo sausą šaką 
(tai buvo iš anksto nutarta ir apgalvota, nes 
prūsai tik tėvžudžius ant sausos šakos tekar- 
davo), užnėrė Pipynei ant kaklo kilpą ir pada- 
vė milžinui antrą virvės galą, šis staigiu 
smūgiu nulaužė kariamojo sprandą ir pakėlė nuo 
žemės, o virvę pritvirtino prie ąžuolo. Pakar- 
tojo kūnas kurį laiką buvo ramus, paskui keis- 
tais ir staigiais mėšlungiškais judesiais beveik 
lygiais protarpais tirtėjo. Traukė mėšlungis ir 
Visalgos kūną: pajudėdavo tai kojos iš klubų, 
tai užpakaly surištos rankos, lyg norinčios išsi- 
laisvinti iš raiščių. 

Po valandėlės Prūsos mistras Herman von 
Balke atidengė nuo ašarų sudrėkusį veidą ir ne- 

tikru, drebančiu balsu užgiedojo: Te Deum Lau- 
damus ... Po trumpos tylos visi teutonai ir visi 
tikintieji didžiu balsu pagavo giesmę... Te Do- 
minum confitemur, te aeternum Patrem omnes. 


Ta giesme suskambo visi gojai ir didžio- 
ji Vysla: 

Baigėsi diena. Atvedė mistrui žirgą. Visi 
pajudėjo. Teutonai džiaugsmingi, prūsai nusi- 
minę, tačiau tylėdami, kaip žemė. Visalgos la- 
voną sudėjo į lovį ir nunešė su savim. Pipynę 
paliko pakartą. Tačiau kad kas kūno nepaimtų, 
paliko tris karius saugoti: du teutonu ir jaunutį 
Pamedės Autumę . 

Padvelkdavo vėjelis. Gailiai suubaudavo pe- 
lėda... Praskrisdavo į šalis besiblaškydamas 
šikšnosparnis. Laikas nuo laiko nukrisdavo ir at- 
simušdavo į drėgną žemę kraujo lašas. Štai buvo 
žmogus, buvo visos Kulmo žemės rikis ir visos 
Mozūrų žemės siaubas, o dabar kybo grasus 
lavonas ... 

Autumę ėmė baimė, ir jis patylomis mel- 
dėsi: Tave nusun kas tu ase an. dangun. Svin- 
tints wirst tuvais emens. Pergeits tuvais laiems. 
Tuvais kvaits audaseisin an semei kei an dan- 
gun. 


Jam besimeldžiant, pasigirdo tolimas dun- 
desys, tai nutraukęs maldą klausė: dundesys ar- 
tėjo ir aiškėjo. Abu teutonai, atsirėmę į ąžuolą, 
snaudė. Autumė nesusigriebė ir teutonų neža- 
dino. Staiga iš krūmų išniro baltais žirgais balti 
raiteliai. Pakirdę teutonai prisibloškė žemėn, o 
Autumė, siaubo apimtas, šoko į šalį. Raiteliai 
nei Autumei, nei teutonams nieko nedarė, tiktai 
vienas kardu nukirto virvę, o antras pačiupo 
lavoną, ir visas būrys, lyg kažkokios nežemiš- 
kos būtybės, visu smarkumu nusileido pakalnėn 
ir dingo naktyje ... 

Autumei pasirodė, kad tai buvusios dvasios, 
kurios pagal prūsų tikėjimą neša mirusiųjų vė- 
les į dausas. Jį apėmė siaubas. Metė ginklus ir, 
kaip beprotis, šoko ant žirgo ir šaukdamas bėgo 
naktį į Prūsos gilumą, pasakodamas, ką jis pats 
savo akimis yra matęs. Visiems bylojo, kad ta- 
tai jam atvėrė akis... 


MIRE BORISAS PASTERNAKAS 


HENRIKAS RADAUSKAS 


Šių metų gegužės mėnesį mirė Borisas Pas- 
ternakas, kurio romanas “Daktaras Živago" bu- 
vo vienas iš didžiausių mūsų amžiaus literatū- 
rinių skandalų (Sovietų Sąjungoj) ir triumfų 
(šiapus geležinės uždangos), kuriam, tiesą sa- 
kant, daugiau tiktų best-sellerio vardas. Liki- 
mo ironija norėjo, kad prieš tam romanui pa- 
sirodant, Pasternakas Vakaruos būtų beveik ne- 
žinomas, nors jis, be abejo, yra vienas iš ta- 
lentingiausių ir originaliausių XX-ojo amžiaus 
poetų. 

Pasternakas gimė 1890 m. Maskvoj, ir jo 
pirmieji gyvenimo metai sutapo su simbolizmo 
sąjūdžiu rusų poezijoje, kurio vienu iš didžiau- 
sių antagonistų jam teko būti sekančio amžiaus 
pradžioj. Pasternakas studijavo filosofiją Mask- 
vos ir Marburgo universitetuose. Marburge jis 
buvo nelaimingai įsimylėjęs kažkokią rusų pa- 
nelę, ir vėliau tą “beprotiškos" meilės istoriją 
pusiau ironiškai papasakojo savo garsiame eilė- 
rašty “Marburgas": “Tą dieną tave visą nuo 
šukų iki kojų / Kaip tragikas provincijoj Šeks- 
pyro dramą, / Nešiojau su savim ir mokėjau at- 
mintinai, / Valkiojausi po miestą ir repetavau"'. 


Pasternako tėvas (žydų kilmės), buvo ta- 
pytojas, Akademijos profesorius, iliustravęs Tols- 
tojaus raštus, o motina — pianistė. Pradžioje 
Pasternakas buvo norėjęs tapti muziku ir la- 
bai rimtai dirbo šitoj srity. Jis mokėjo kelias 
vakarų Europos kalbas, išvertė visą eilę Šeks- 
pyro veikalų, Kleistą, Schillerį, gruzinų poe- 


tus etc. Apie jo dvasinius ryšius su Vakarais 
liudija tai, kad jo ankstyvesnioji proza buvo iš 


dalies Prousto įtakoj (a0ysaka “Liuvers vai- 
kystė", 1925 m.), kad jis jautė didžiausią pagar- 
bą tokiam ezoteriniam poetui kaip Rilkė (kurį 
jis, būdamas vaikas, matė Maskvos geležinke- 
lio stoty, važiuojantį pas Tolstojų į Jasnają Po- 
lianą). 


Kaip poetas Pasternakas pradėjo reikš i5 
1912 m., pirmąją eilėraščių knygą “Dvynys 
debesyse" išleido 1914 m., bet tikros garbės su- 
silaukė tik po karo — eilių rinkiniais “Gyve- 
nimas — mano sesuo" (parašyta 1917 metų va- 
sarą, išleistą 1922 m.) ir “Temos ir variacijos" 
(1923 m.). Daugelis kritikų tas dvi jo knygas, 
kurios yra spontaniškiausios, sunkiausiai įkan- 
damos visoj jo kūryboj, laiko pačiomis žy- 
miausiomis. 1932 m. Pasternakas išleido eilių rin- 
kinį “Antrasis gimimas", o pastarojo karo me- 
tu — “Ankstyvuos traukiniuos" ir “Žemės pla- 
tumos". Iš Pasternako didesnės apimties poeti- 
nių veikalų minėtinos poemos: autobiografinio 

pobūdžio “Spektorskis" (1931 m.) ir “1905 me- 
tai" (1927 m.) — serija ilgesnių eilėraščių, ku- 
riuos apjungia revoliucijos tema. Revoliucijai 
jis rodė tam tikrų simpatijų kaip sąjūdžiui, nu- 
kreiptam prieš caro tironiją, siekusiam laisvės, 
bet vėliau nutraukė ryšius su futūristais, rei- 
kalavusiais, kad menas be atodairos tarnautų ko- 
mMunizmui. 


Autobiografinio pobūdžio yra taip pat jo 
prozos veikalas “Apsauginis raštas“ (1931 m.), 
— knyga nemažos meniškos vertės (vietomis ji 
kiek nukenčia dėl įmantrumų, kurie prozoje vi- 
suomet daugiau išryškėja negu poezijoje), bet 
dėl savo “sunkaus? stiliaus ji daugeliui lieka 
neįkandama. 

1957 m. Italijoj išėjo iš rankraščio išvers- 
tas Pasternako romanas “Daktaras Živago“, ku- 
ris Sovietų Sąjungoj negalėjo pasirodyti dėl sa- 
vo prokrikščioniškų ir antibolševikinių tenden- 
cijų. Knyga netrukus susilaukė daugelio laidų 
įvairiuose kraštuose. Vietoj ankstyvesnio B. 
Pasternako prozos subjektyvistinio psichologiz- 
mo čia vyrauja realizmas su simbolizmo prie- 
maiša. Romanui dažnai kenkia primityvūs sim- 
boliai, didelė rolė, skiriama atsitiktinumui, pa- 
laida konstrukcija etc. Naiviems kritikams, ku- 
riems literatūra eina sakyklos ar moralinio 
traktato pareigas ir kurie, palikdami nuošaly es- 
tetinę knygos pusę, mėgino aiškinti, kad ji esan- 
ti simbolių kupina legenda, galima būtų nuro- 
dyti, kad knyga beveik ištisai parašyta realisti- 
niu stiliumi, kad ji dažnai skęsta natūralisti- 
nėse smulkmenose, kas “legendos""? tipo veikalui 
yra neišvengiamas mirties sprendimas. Idomu 
pažymėti, kad dar 1956 m., duodamas “Živago" 
rankraštį paskaityti slavistikos profesorei pran- 
cūzei Hėlėne Peltier, Pasternakas pare škė: 
“Aš neturėjau tikslo parašyti meno kūrinį". Sa- 
vaime suprantama, kad Pasternako pozicija kaip 
žmogaus, kovojančio dėl laisvės ir tiesos, yra 
verta didžiausios pagarbos. Knygoje pasitaiko 
atskirų stipresnių vietų, ypač gražių gamtos 
aprašymų. 


1958 m. Pasternakui buvo paskirta Nobe- 
lio premija, kurią jis iš pradžių priemė, tači u, 
Sovietų spaudos ir komunistų partijos puola- 
mas, buvo priverstas nuo ios atsisakyti. Jau 
anksčiau Pasternakas buvo nekartą atakuoja- 
mas: vienas sovietų kritikas, matyt, tarnaująs 
slaptojoj policijoj, jo eiles pavadino “šifruotom 
telegramom į užsienį". Puolimai ypač paaštrėjo 
1946-48 m., kada buvo pradėta oficiali kampa- 
nija prieš jį, Achmatovą, Zoščenko ir kt. 


Poezijoje Pasternakas debiutavo kaip fu- 
tūristas, tačiau daugiau formaline prasme, pa- 

silikdamas svetimas tos srovės prokomunisti- 
nėms tendencijoms (kurių reiškėjais buvo Ma- 
jakovskis, Asejevas ir kt.). Charakteringa, kaip 
laikui bėgant keitėsi Pasternako nuomonė apie 
Majakovskį, režimo dainių: jis Majakovskį il- 
gai laikė neprilygstamu talentu, kone genijum, 
bet pastaraisiais savo gyvenimo metais apie jį 
atsiliepdavo su tam tikra ironijos doze. 


Pasternakas poezijoje — kraštutinis indivi- 
dualistas, užimtas savim ir savo susikurtuojų 
pasauliu. O tą pasaulį jis matė kaip niekas ki- 
tas ir parodė jį labai originaliu poetiniu stilium, 
neprieinamu proletariniam skaitytojui, maitina- 
mam “socialistiniu realizmu". 


Pasternako eilės pasižymi sintaksės netikė- 
tumais, labai komplikuota vaizdų sistema, pa- 
brėžtu irracionalizmu, kuris tačiau eina parale- 
liai su dideliu pastabumu ir plastišku pasaulio 
vaizdavimu. Prie to dar reikia pridėti labai tur- 
tingą žodyną (mokslo ir technikos terminai 
greta liaudinės ir gatvės kalbos vulgarizmų) 
ir didelę reikšmę, skiriamą fonetikai, muzikai 
(ritmika, eufonija), nekartą aukojant garsi- 
niam efektui žymią dalį eilėraščio prasmės. 

Pasternakas moka nepaprastai džiaugtis 
gamta ir gyvenimu, jam nesvetimas tam tik- 
ras kosmiškas jausmas, savotiškas panteizmas. 
Niekas taip kaip jis negalėtų parodyti lietaus, 
perkūnijos, jūros, pūgos, sodo, žvaigždėtos nak- 
ties. 

Daugumas Pasternako eilėraščių parašyti 
griežtai klasiškais metrais, kuriems kontrastą su- 
daro  komplikuotos metaforos ir virtuoziški, 
dažniausiai netikslūs, rimai. Palyginus su Pas- 
ternakų, Elioto ar Audeno sunkiai išprakaituo- 
ti “drąsumai" tėra vaikiški žaidimai. 

1932 m. išėjęs “Antrasis gimimas“ iš da- 
lies rodo paprastėjimo tendencijų, vis dar išsi- 
laikydamas augštame poetiniame lygyje. Antro- 
jo pasaulinio karo metu Pasternako eilėraščiai į- 
gavo dar daugiau paprastumo, bet jo poezijai 
tai neišėjo į gera. 

Pasternako vaizdų sudėtingumas, perdėjimų 
pamėgimas, prasmės aukojimas eilėraščio muzi- 
kai gąsdino nevieną konservatyvių palinkimų 
kritiką. Tačiau Pasternakas sukūrė vienintelį sa- 
vo rūšies stilių, nepakartojamą tiek pasaulėjutos, 
tie poetinės išraiškos prasme. 


Pasternako mirtį sovietų spauda ir rašyto- 
jų draugija (kuri vienu balsu buvo pasmerkusi 
Pasternako romaną, io neskaičiusi) sutiko ty- 
lėjimu. Tačiau jo laidotuvėse dalyvavusi tūks- 
tantinė minia įrodė, kad esama žmonių, kurie 
moralinę ir meninę tiesą stato augščiau už po- 
licinių valstybių baudžiamuosius kodeksus. 


EL EI LAS EEB NAKAS 


Iš poemos “LEITENANTAS šMIDTAS* 


Laukai ir tolis susiplojo elipse, 
Griaustinio troško skėčiai šilko plono. 
Karšta diena dangum be dugno kėlėsi, 
Kurs taikė į tribūnas hipodromo. 


Ir prakaitavo kaip gira ledainėje 
Minia. Tirpimas tarpų ją žavėjo. 


Arkliai kaip sviestą mušė erdvę, maigė ją 


Pakilę sūkury kanopų vėjo. 


Už jų visų, ritminguose plakimuose 
Kažkokio slapto, požeminio prado, 
Iškilo karo metai ir vaidinosi 

Už arklio, už žokėjaus ir už ratų. 


Visvien ką gėrė, apie ką šnibždėjosi, 
Aplink jie augo, perėjimais slinko, 
Prie kalbančiųjų neprašyti dėjosi 

Ir pelenais vandens paviršiuj rinkos. 


Pasibaigė. Naktis. Lietus. Per Kijevą 
Tamsa praskridus langines uždarė, 

Ir štai sena, kaip antpuolis Batyjo, ji, 
Toji diena praėjus, pasidarė. 


AUGŠTAS šAULY 


Augštas šauly, atsargusis medėjau, 
Šmėkla su šautuvu sielos tvane! 

Būti šimtąja auka nenorėjau, 
Jausmui maitint nesutrupink manes. 


Leisk virš mirties negarbingos išlėkti, 
Naktį žilvičiais apvilk ir ledu 

Ir pabaidyk, prieš pradėdamas pliekti. 
Taikyk, visviena! Į mirtį skrendu. 


Augštąją pražūtį skambiosios bangos 
Neša. Už ją, jus pamiršęs, lenkiuos 
Jums ir bučiuoju dėkodamas, rankos 
Baimės, tėvynės, draugystės, šeimos. 


LĖKĖ ŽVAIGŽDĖS 


Lėkė žvaigždės. Jūroj prausės kyšuliai. 
Ako druska. Ir ašaros džiuvo. 
Buvo tamsūs miegamieji. Lėkė mintys. 
Ir sfinksas klausėsi Sacharos. 


Tekėjo žvakės. Ir, atrodė, stingsta 
Koloso kraujas. Aptekėjo lūpos 
Žydra dykumos šypsena. 

Atoslūgio valandą naktis ėmė trumpėti. 


Jūrą palietė vėjelis nuo Maroko. 

Ėjo samumas. Knarkė snieguos Archangelskas. 
Tekėjo žvakės. “Pranašo"" juodraštis 

Džiūvo, ir aušo diena prie Gango. 


Išvertė Henrikas Radauskas. 


Vertėjo pastaba. Pastarasis eilėraštis, kaip 
ir du pirmieji, originale yra rimuotas ir turi 
klasiškai griežtą metrą. Kadangi jis davėsi ri- 
muojamas tik labai nutolstant nuo originalo, 
teko jį pateikti proziniame vertime, kuriame 
galima geriau išsaugoti metaforas ir žodinį pie- 
šinį. — “Pranašas"—žinomas Puškino eilėraštis. 

AR LIETUVIS MENININKAS TURI LIKTIS IŠTIKIMAS 


JUOZAS BRT TELLS 


STUDENTŲ vienos stovyklos organizato- 
riai parodė gražaus susidomėjimo literatūros 
ir apskritai tautinės kūrybos klausimu. Jie nu- 
rodė ir atžvilgį, kuris juos labiau domino ir į 
kurį prašė atsakymo. Jie formulavo: 

Pageidautume, kad paskaitos pagrindinė 
mintis būtų — tautiškumo reikšmė mene (ar 
lietuvis menininkas savo kūryboje šuri išlikti 
ištikimas lietuviškai tematikai ir tuo pačiu dau- 
giau ar mažiau likti lietuviškai publikai, ar jis 
turi bandyti išeiti pasaulin, jieškodamas naujos 
tematikos, naujų formų ir tuo pačiu patapti pa- 
sauliniu menininku). 

Jų iškeltas klausimas savo esme yra vi- 
sada aktualus. Bet mums jis šiandien aktuales- 
nis nei kam kitam ir nei kitu metu. Nes esame 
labiau nei kitais laikais tarp dviejų kultūrų — 
savos tautos ir gyvenamojo krašto. 

Aktualus visom kūrybos rūšim. Bet labiau- 
siai žodžio kūrybai, literatūrai. Tapybos, muzi- 
kos, choreografijos kalba yra internacionalesnė 
ir daugiaprasmiškesnė. Gal būt, A. Račiūno ope- 
ra, skirta Sovietų kovotojai Melninkaitei, gavu- 
si kitą libretą, savo garsais būtų priimtina ir 
nekomunistui. To nebus galima padaryti su Sa- 
lomejos Neries poema apie Staliną. 

Kalba yra pati stiprioji minties išraiška, 
pati ryškioji ideologijos ir tautybės žymė. Dėl 
to svarstant tautiškumo klausimą kūryboje, aš- 
triausio dėmesio yra verta žodinė kūryba. Tad 
anas iniciatorių skirtas uždavinys galėtų reikšti 
dilemą: 

ar kurti saviem, taigi ir sava kalba. 

ar kurti kitiem, taigi ir kita kalba? 

65 

NORINT duoti į tą klausimą ne sugromu- 
lotą atsakymą, o tik kelią, kuriuo kiekvienas 
galvojantis prieitų išvadas patsai, dėmesio ver- 
ti būtų pirmiausia 
1. argumentai už ir prieš: 
už išplaukimą, kaip sakoma, į tarptautinius van- 
denis, už pasilikimą lietuviškuose vandenyse ir 
prieš tai. 

Kad lietuviui rašytojui yra atėjęs metas 
"išplaukti į platesnius vandenis", yra pasako- 
mi toki dažnesni argumentai: 

— Rašytojo intereso žiūrint: mes gauna- 
me platesnę savo veikalui rinką; daugiau bus 
knyga paplitus, daugiau rašytojui garso; dau- 
giau pinigo, taigi ir geresnės sąlygos talentui 
augti, kultyvuoti bei kurti. 

— Tautos intereso žiūrint: džiaugiamės, 
kai į pasaulio rinką įeina lietuvis; kiek garso 
padarė Sharkey-Žukauskas ir kt.; vienam lie- 
tuviui pasirodžius amerikiečių knygų rinkoje, 
prestižas bus didesnis ir kitiem lietuviam; ne 
tik prestižas, gal ir politinis svoris padidės. 

— Žmonijos intereso žiūrint: lietuvis, įsi- 
jungdamas dabar į kitų tautų kūrybą, atiduo- 
da žmonijai savo duoklę, kurios, sakysim, nega- 
lėjo atiduoti ankstesnioji lietuvių emigracija, li- 
kusi ištikima savo tautinėm tradicijom, bet at- 
silikusi nuo gyvenamo krašto ir žmonijos pa- 
žangos. Turim skubintis į ją skverbtis bent da- 
bar, nes joje mūsų literatūros kūrėjai neda- 
lyvauja, labiau nuo jos nutolę nei tapytojai, gra- 
fikai. 

Argumentai prieš aną vadinamą “išplauki- 
mą“ taip pat svarbūs: 

— Rašytojo intereso žiūrint: rašytojui yra 
mažiau galimybių prasimušti rinkoje, kurioje 
lenktyniauja dešimtys tūkstančių; mažoje tau- 
toje pasireikšti ir išaugti jam daugiau yra pro- 
gų ir galimybių. 

— Tautos intereso žiūrint: tautai yra 
skriauda, kai jos darželyje turėjęs žydėti žie- 
das patenka į svetimą daržą; pradėjęs rašyti. 
svetima kalba, ilgainiui gali visai atitekti ir 
svetimai kultūrai ir svetimai tautai. Kas padavė 
ranką, gali paduoti ir širdį. Tai ypačiai skriau- 
da mažai tautai, nes mažoje vieno netekimas 
yra didesnis nuostolis nei didžioje šimtų din- 
gimas. 

— Žmonijos intereso žiūrint: J.G. Herde- 
ris bus teisingiausiai supratęs žmonijos kūry- 
bos harmonijos principą — vienybė įvairume; 
gėlynas įvairiarūšis ir įvairiaspalvis. Taigi kū- 
ryba įvairių tautų ir įvairių kalbų, bet tikra 
kūryba. 

Argumentai už ir prieš — abeji turi tie- 
sos. Jais operuojant diskusijos gali eiti iki nu- 
sibostant. Bet tokis jų svarstymas nusuka klau- 
simą į klaidingą plotmę .. Įsivaizduokim, kad 
visus argumentus apsvarstėm ir radom: taip, 
reikia jau veržtis į “plačiuosius vandenis — 
veržtis su knygom, su poezijom ... Ar po tokio 
sutarimo bent vienas rašytojas, kuris lig šiol 
rašė lietuviškai, ims rašyti jau angliškai publi- 
kai? 

Tur būt, ne. O jei ne, tai visos tos disko 
sijos buvo bevaisės. Bevaisės, nes kurti pagal 
nutarimą, sutarimą ar įsakymą — neįmanoma. 


Kurti net pagal savą intelektualinį ir laisvą 
apsisprendmią — taip pat vargiai. Sovietai tai 
daro. Rezultatai per keturias dešimtis metų yra 
mažiau nei patenkinami. Kūryba yra laisvos kū- 
rybinės asmenybės išraiška. Kas kūrėjo nėra 
pergyventa, jame pribrendę, prinokę; kas nėra 
virtę jo dvasios dalim, kuri veržiasi išsakoma, 
— tas negali būti kūryba. 

Gali rašytojas imti bet kokią temą. Parink- 
ta tema gali labai dominti skaitytoją. Bet jei- 
gu ji nebus dominus ir pergyventa paties rašy- 
tojo, jo veikalas kūrybinių atžvilgiu bus—melas. 
Galima nuslėpti melą diplomatijoje. Ar ten, 
kur žmonės yra su kaukėm. Bet negalima jo nu- 
slėpti kūryboje, kuri reikalinga atvirumo ir nuo- 
širdumo. 

Tokios išvados svarstant ne sąvokas, bet 
gyvenimo faktus. 

* 

Išvadas patikrinti ir iliustruoti gali patys 

2. kūrybiniai pavyzdžiai. 


Du pavyzdžiai iš V. Mykolaičio Putino poe- 
zijos rinkinio išleisto Lietuvoje 1956. Tais pa- 
čiais metais, 1948, parašyti du Putino eilėraš- 
čiai, abudu gamtos motyvais. Vienas apie Uz- 
bekistaną, kitas apie Baltijos jūrą. 

Pirmame eilėraštyje yra ideologija, kaip 
reikalauja “socialistinis realizmas“: gamtos pa- 
vergimas žmogaus civilizacijai. Yra įgudusio 
poeto technika ir kultūra. Tačiau, bent mano 
pergyvenime, jame nėra poezijos; tėra tik gra- 
žus aprašymas geografijos vadovėliui. 

Antrame eilėraštyje yra gimtosios Baltijos 
gaivalinga jėga, pergyventa su savos širdies 
plazdančiais virpėjimais. Ten yra tikroji poezi- 
ja, pakili, kaip Putinas tai mėgsta. 

Kitados V. Mykolaičio Putino “Altorių še- 
šėly'' gerasis Šlavantų Tėvelis ragino poetą Va- 
sarį rašyti bažnytinių giesmių. Tai ne man—-gal- 
vojo vienas likęs Vasaris. Manyje nėra tam at- 
garsio. Dabar poetas Putinas, raginamas rašy- 
ti apie “broliškas" respublikas, pamėgino, gal 
būt, labai nuoširdžiai, bet savo kūrybiniu pa- 
vyzdžiu įrodė, kad veltui raginsim rašytoją im- 
ti tą ar kitą temą. Tik tuo atveju raginimas 
bus vaisingas, jei rašytojas juo susidomės; jei 
ims gilintis į siūlomą temą; jei ims ja žavėtis; 
jei toji tema ras atgarsio rašytojo kūrybinėje 
asmenybėje. 

* 


Išvadom patikrinti praverčia dar taip pat ir 


3. kūrėjų pasisakymai. 

Su anuo klausimu buvo supažindinti pora 
mūsų pajėgiųjų rašytojų, lyrikas ir beletristas. 
Poetas Kazys Bradūnas taip pažiūrėjo: 


"Nauja, tariamai pasaulinė tematika ir 
forma dar nėra garantija rašytojui tapti pasau- 
liniu, jeigu visa tai bus tik primestinė mada, 
neatliepianti pačio kūrėjo dvasios gelmių. Gi 
dažnai tautiniai siužetai ir tautiniai charakte- 
riai lieka pasauliniai, jeigu jie yra lydinti pa- 
čio autoriaus kūno ir kraujo ugnyje. Pasauli- 
nės ir parapinės sąvokos yra tos pačios vertės 
gero, savu žodžiu kalbančio rašytojo puslapiuo- 
se. Sakysim, kad ir mūsiškis Krėvė yra lygiai 
didelis ir tautiniame Šarūne ir bibliniame “Dan- 
gaus ir Žemės sūnų“ Erode. Dėl to, kad ir vie- 
name ir antrame jaučiame to paties Krėvės šir- 
dies plakimą. O gražiausios visuotinės literatū- 
ros rūmo kolonos yra kaip tik tie veikalai, 
kurie atspindi savos tautos veidą — ar tai im- 
sime suomių “Kalevalą", ar ispanų Servantes. 
“Don Kichotą", ar pagaliau amerikiečio Walt 
Whitman poeziją. Žodžiu, kad neverta pravar- 
džiuotis nei parapiniais nei pasauliniais rašyto- 
jais. Pagrindinis rūpestis — būti gerais rašyto- 
jais.“ 

Beletristas Antanas Vaičiulaitis savo pažiū- 
rą pareiškia šiais žodžiais: 

“Lietuviškoji tematika teikia neišsemiamų 
versmių kiekvienam kūrėjui ir nėra kliūtis pa- 
siekti visuotinių laimėjimų. Lietuvio sieloje ga- 
li gimti tokios pat tragedijos, kaip ir graikų ar 
kitų tautų, — nuo pačios lietuvių tautos aušros 
ligi dabarties dienų. Adomas Mickevičius, Vin- 
cas Krėvė, Donelaitis davė augsčiausios vertės 
kūrinių, žvelgdami į lietuviškąjį pasaulį. Tad 
skirtumą sudaro ne tematika, o talento ir geni- 
jaus buvimas ar nebuvimas. Naujos tematikos 
ir naujų formų visados reikia jieškoti, bet tai 
dar negarantuoja veikalų gerumo ar jų pasau- 
linio garso. Ir kūrėjas turi jieškoti ne dirbtinai, 
bet gyvente gyventi ir rašyti apie tai, kuo jo 
siela skamba. Keno dvasioje atsišaukia ir sto- 
vi Lietuvos būtis, to ir tematika neišvengia- 
mai bus lietuviška. Net ir kurdamas kitomis te- 
momis, jis vistiek ten įneš lietuviškos sielos — 
ir taip kaip tik turi būti įdomu kitiems, sudaryti 
individualų indėlį į visuotinį lobyną. Lietuvio 
kūrėjo pareiga yra ne tapti visuotinai bespal- 
viu, bet pasiekti ir pasauliui parodyti tas gel- 
mes, kuriose alsuoja lietuviškoji siela, tos sie- 
los šviesa ir liūdesiu nudažant pačius esminius 
visų laikų bei žmonių klausimus ir išgyvenimus. 

Į tas pačias išvadas sutekėjo gyvenimo bei 
kūrybos pavyzdžių stebėjimas ir rašytojų pasi- 
sakymai — kūriniu pavirsta tik tai, ką kūrėjas 
pergyvena. 

Tokia išvada betgi nereiškia, kad lietu- 
vis kūrėjas negali imtis nelietuviškos tematikos, 
ne lietuviško gyvenimo problemų. 

* 

V. K.) JONYNAS ANGELAS (vitražo detalė liet. pranciškonų koplyčioje 
Brooklyne. Vytauto Maželio nuotrauka). 


2 LIETUVIS rašytojas, kai atsiduria nelietu- 
viškame gyvenime, to gyvenimo aplinka ir jos 
problemos gali virsti jo pergyvenimų turiniu. 
Vienam daugiau, kitam mažiau, kito gali tas, 
naujas gyvenimo turinys visai nepaliesti. Tai 
priklauso nuo kūrėjo individualybės. 

Priimam kaip savaime aiškią tiesą, kad kū- 
rėjo intelektualinis, voliuntarinis, emocionalinis 
gyvenimo suvokimas, pajautimas; kad jo tem- 
peramentas, intuicijos galingumas, fantazijos la- 
kumas, kurie duoda veikalui idėjas, nuotaikas, 
vaizdų spalvas ir tonus, — kiekvieno individua- 
liai skirtingas. Dėmesio verta čia 
4. dvejopų kūrėjų prigimtis 

Vienam persveria tas gyvenimo turinys, ku- 
rį jis yra gavęs iš tėvų, iš aplinkos — visos 
įtakos, kurias jis prisiėmė gaivališkai, kaip že- 
mė saulės šilumą ir vandens drėgmę. Tai vai- 
kystės ir jaunystės prisimintas, galima iš dalies 
sakyti, paveldėtas gyvenimo suvokimas. 

Kitame persveria įo nuosava patirtis — 
tai, ką kūrėjas savom pastangom, sąmoningai 
ar pusiau sąmoningai krovė savyje, plėtė kelio- 
nėm, studijom. Šio tipo pergyvenimų turinys 
labiau individualus, dinamiškas, besiveržiąs į 
originalumą ir naujumą; pirmojo tipo pergy- 
venimų turinys labiau išreiškia aplinkos tradi- 
cijas. 

Pirmojo tipo kūrėjas yra davęs tautosa- 
kos lobius. Joje labiausiai pasireiškia tie nusi- 
teikimai, kurie yra susikrovę to amžiaus tauto- 
je. Savo kūrėjo individualybės neparodo. Ta- 
čiau joje kaip tik pasirodo tos bendruomenės, 
tautos individualybė. Dažnai ji sunkiai suvokia- 
ma. Tačiau jos skirtumas nuo kitos individualy- 
bės jauste jaučiamas. Tas pats objektas gali būti 
pasakojamas dviejų tautinių bendruomenių, ta- 
čiau pasakojimo būdas jau skirtingas, individua- 
lus kiekvienai tautinei bendruomenei. 

Tarp antrojo tipo rašytojų, kurie jieško nuo- 
savo originalumo, pastebimas kitas kelias — jie 
ima naujus objektus, kuriuos jiem naujas gy- 
venimas padiktuoja, deda idėjas, kurias susida- 
rė gyvenimo patirtyje ir studijų dėka. Tačiau 
jie negali išvengti savo kūrinyje taip pat nuo- 
taikos, pažiūrų, kurias buvo gavę iš savo tauti- 
nės bendruomenės ir kurias vadiname tautine 
dvasia. 

Taigi išvada: tiek vieniem, kurie perduo- 
da tradicinį bendruomenės turinį, tiek kitiem, 
kurie jieško nuosavo originalumo ir vaizduoja 
naują gal ir nelietuvišką temą, liekasi bendra 
žymė — tautinis originalumas. 

* 

Šią išvadą gali tikrinti ir iliustruoti 
5. kūrėjų pavyzdžiai iš praeities ; 2 iso 
labiausiai tų kūrėjų, kurie buvo išblokšti į vi- 


sai kitas gyvenimo sąlygas ir jose kūrė. Iliustra- 
cijai gali tikti šie trejopi rašytojai: 

— Adomo Mickevičiaus tipas: gyveno emi- 
gracijoje, Prancūzijoje, Šveicarijoje, bet rašė 
lenkiškai. Rašė ne apie naują patirtį, rašė apie 
Jaunystės dienom pergyventą Lietuvą. Bet jo 
sukurtas veikalas iškėlė iį į pasaulinius rašyto- 
jus — lietuvišką tematiką, lenkiškai išdėstytą 
į pasaulinius veikalus iškėlė kūrybinis entuzi- 
azmas. 

— Jurgio Baltrušaičio tipas: rašė rusiškai, 
paskiau rašė lietuviškai. Rusiškai, nes jis buvo 
suaugęs su rusų kultūra per mokyklas ir per 
santykius su rusų literatūriniu pasauliu, kurio 
priekyje buvo atsistojęs. Lietuviškai rašė, kada 
jis tapo Lietuvos atgimusios valstybės aktyvus 
dalininkas. Tai įdomus pavyzdys rašytojo, kuris 
iliustravo, kad galima atiduoti duoklę dviem 
kultūrom. Ir kritika palankiai vertino jo rusiš- 
ką ir lietuvišką poeziją. (Man pačiam atrodo, 
jo rusiška poezija tobulesnė. Gal ir dėl to, kad 
lietuviška rėmėsi ta žodine medžiaga, kurią jis 
buvo išsinešęs iš vaikystės. Per tą laiką lietu- 
vių kalbinė kultūra padarė didelius šuolius. 
Baltrušaitis dėjo pastangas ją prisivyti savo žo- 
diniais naujadarais, tik ne visada tai pavyko). 

— Oskaro Milašiaus tipas: augo jau pran- 
cūziškoje kultūroje; rašė prancūziškai. Rašė ne 
apie savo istorinę Lietuvą, bet svetimom temom. 
Prancūzų literatūroje įiam pripažįstama pagar- 
ba. Bet pripažįstama taip pat, kad jis išsiskiria 
iš kitų prancūzų literatūroje. Norėtume manyti, 
kad jam atsiliepia kaip tik vaikystės tradici- 
niai pergyvenimai — lietuviška etnografija. Jos 
įtaką Milašius sustiprino dar rūpestingom lie- 
viškom studijom, ypačiai lietuviškų pasakų. Mi- 
lašiaus pavyzdys iliustruoja, kad gali būti net 
ir kita kalba ir kitos temos, bet kūryboje gali 
liktis vistiek tautiškų ženklų. 

6. Kūrėjų pavyzdžiai dabartyje 

Ar tie trejopi rašytojų tipai iš praeities 
nėra atsidūrę dabartiniais laikais mūsų panašio- 
je aplinkoje? 

Mickevičiaus tipo šiandien rasime daugiau- 
sia tarp lietuvių rašytojų tremtyje. Tai rašy- 
tojai, kurių asmenybė susiformavus Lietuvo- 
je. Jų dalis rašo tai, kas buvo susikloję jų jau- 
nystėje (Pulgis Andriušis, Antanas Vaičiulai- 
tis, kurie “tęsia" savo kūrybą). Net ir tie, ku- 
rie tik išeivijoje stipriau ėmė reikštis sava kū- 
ryba, atsiremia į jaunystės patirtis Lietuvos 
kaime (Alė Rūta Nakaitė, Marius Katiliškis, 
Albinas Baranauskas). Kiti vaizduoja jaunos 
Lietuvos platesnį gyvenimą — mokytojų, val- 
dininkų, miesto ar miestelio aplinką (Jurgis 
Jankus, Paulius Jurkus). Pakyla dar iki savo 
dienos pergyvenimų — bolševikmečio, bėgimo iš 

Lietuvos (Jankus, Vincas Romanas, Aloyzas Ba- 
ronas, Algirdas Landsbergis, Birutė Pukelevi- 
čiutė). Bet pereiti į naujo išeivijoje rasto gy- 
venimo santykius mažai kas ryžosi (gal tik 
Nelė Mazalaitė, Juozas Kralikauskas?). Atrodo, 
kad šiem rašytojam norint kita tema rašyti, 
reiktų patiem iš savęs išsimušti. Pagal lig 
šiol pasireiškusią kūrybą gal lengviausiai tai 
būtų galėjęs padaryti Jankus, Ramonas, kurie 
buvo jautrūs aktualiesiem gyvenimo klausimam. 


Mažiausia lietuvių kūryboje pasireiškė stu- 
dijinis elementas. Dėl to mes taip ir neturime 
istorinių veikalų. Krėvė čia yra nepralenktas. 
Jis vos ne vienintelis taip gausiai panaudojo sa- 
vo studijas istorinėm dramom ir orientalisti- 
niam veikalui. Aistis leidosi į Herkaus Montes 
laikų studijas, tik lig šiol neturime ženklų, ar 
jas pavers literatūriniu veikalu. Gal lietuvių lIi- 
teratūrai ir kultūrai iš viso dar būdinga tai, kad 
joje reiškiasi įspūdiniai pergyvenimai? Bet joje 
yra dar maža ir per maža studijų, gyvenimo 
dabarties ir praeities studijų, kurios duoda ne 
tik naujos medžiagos, bet pagilina kūrėjo mintį, 
pergyvenimą ir tuo pačiu pagilina veikalo tu- 
rinį. Mūsų kūryboje dar persveria vieversys. 


""" Čia suminėtai lietuvių rašytojų grupei ne- 
kils anas probleminis klausimas: ar rašyti lie- 
tuviškai ar kitaip. Nekils, man rodos, ir dabar- 
tinės generacijos čia pasireiškiantiem poetam. 
Baltrušaičio tipo kūrėjai dar neaktualūs. 


Probleminis klausimas kils jau paskesnei 
generacijai, kuri Lietuvos nebus mačiusi ir ku- 
ri ją gali pažinti tik iš tėvų ir nuosavų studijų. 
Jai kils tada problema: ar kurti lietuviškai ar 
nelietuviškai. Tik toks klausimas reikš: ar 
pasirinkti lietuvišką ar nelietuvišką kultūrą. 
Tai bus apsisprendimas ne už kūrybos kryptį, 
bet pirmiausia už gyvenimo kryptį. Tik savam 
gyvenimui krypties pasirinkimas nulems ir 
krypties pasirinkimą kūrybai. 

Tame apsisprendime daug vaidins du daly- 
kai: sentimentas tėvam ir dvasinio savitumo 
jieškojimas. Sentimentas tėvam lenkia kiekvie- 
ną daugiau ar mažiau į tą gyvenimą, kuris bu- 
vo susijęs su tėvais. Dvasinio savitumo, indivi- 
dualumo jieškantiem aplinka nėra palanki ... 
Dr. V. Vygantas, gerai pažindamas dabartinius 
psichologinius nusiteikimus, tikina, kad aplinka 
lenkia visus į oportunizmą, nuasmenėjimą. No- 
rint būti kitokiam nei daugumas, reikia e'ti 
prieš srovę. Tam reikia drąsos ir aukos. Dabar- 
tinis jaunimas neturįs tos aukos dvasios. Skai- 
tantis su šią teisinga pastaba, betgi tenka kreip- 
tį dėmėsį ir į kitą visuomeninio gyvenimo tie- 
są — kur yra oportunizmo mada, ten ateina ir 
reakcija prieš ją. Juo labiau tokia reakcija kils 

asmenyse, kurie turi kūrėjo dvasios žymių, 
nes su kūrėjo esme yra susijęs originalumo, 
savitumo jieškojimas. Netenka abejoti, kad tarp 
čia gimusių, brendusių, bus tokių, kurie jei ir 
nedaug bus girdėję iš savo tėvų apie savo tėvų 
kraštą, tai bus pakankamai girdėję, kad paska- 
tintų juos pačius studijuoti. Studijos, studijos 
ir dar kartą studijos gali padaryti tai, kad 
naujose sąlygose atsiras ir Milašiaus tipo rašy- 
tojas. Tai tolimoji perspektyva. 


> 


SVARSTYMUS populiaraus klausimo, ku- 
ris paverčiamas kartais priekaištu ar pamoky- 
mu rašytojam, galima baigti tokia 
išvadų santrauka: 

1. Argumentų už ir prieš analizė veda į tai, 
kad skatinimas palenkti rašytojus į tą ar kitą 
tematiką yra svetimas kūrybos prigimčiai. 

2. Kūrybos pavyzdžiai rodė, kad kūrybinis 
pergyvenimas negali būti nei užsakytas nei į- 
sakytas, o turi plaukti iš Žmogaus pergyvenimų 
visumos. 

3. Rašytojų liudijami vedė į tai, kad kū- 
rybos didumą ir tarptautiškumą lemia ne tema, 


o talento didumas bei gilumas. 


4. Rašytojų svetimoje aplinkije tipų įžvel- 
gimas rodė, kad netekęs savo žemės rašytojas 
gali ją vaizduoti iš atsiminimų, gali vaižduoti 
ir visai naują gyvenimą, bet net ėmęsis sveti- 
mos kalbos, jis negali atsipalaiduoti savo tau- 
tinio charakterio žymių. 

5. Lietuvių dabartinių rašytojų generacijai 
nera aktuali problema rašyti lietuviškai ar ne- 
lietuviškai publikai, o ateities rašytojo kryptis 
priklausys nuo to, kiek jis pats apsispręs išlikti 
gyvas lietuviškoje kultūroje. Tačiau dabar yra 
aktuali talentų ugdymo, gilinimo, plėtimo pro- 
blema. 

Po tų išvadų santraukos beliktų pareikšti 
respektas tam akademiniam jaunimui, kuris, 
šios rūšies klausimus paskatino pergalvoti. O 
žiūrint į ateitį tenka priminti žodžius, kuriais 
Hans Sedlmayr baigia savo knygą “Verlust der 
Mitte", sukėlusią Europoje nemaža sujudimo, 
Autorius kalba, kad yra žmonių, kuriem rei- 
kalingos katastrofos. Jis dar prideda: gal būt 
yra tokių tautų ir kultūrų. Bet iš katastrofos, 
iš nuopuolio yra keliai — per atskirus asmenis, 
per jų sąmoningumą ir pasiaukojimą. “Negali- 
ma prarasti pasitikėjimo, kad asmuo, save pa- 
gydydamas, gydo visumą ... Visuomenė nega- 
lėtų daryti pažangos, jei nebūtų nuolatos žmo- 
nių, kurie ... atsinaujinimą perduoda ateičiai 
ir kurie . . . sava dabarties auka veikia ateitį. 
Šitos pranašiškos dvasios yra tikroji visuome- 
nės jaunuomenė.'' 


William S hakespeare 


DVI SCENOS Iš "HAMLETO" 


TREČIAS VEIKSMAS 


III SCENA: SALĖ PILYJE 


(Ieina Karalius, Rozenkrancas ir Gildensternas) 


KARALIUS: 


Nemėgstu jo; bet ir saugumui mūsų 
Jo siautėjimas gresia. Pasiruoškit; 
Kelionės raštus gausite tuojau, 

Ir jam reikės išvykti su jumis 

Į Angliją. Mums padėtis neleidžia 
Pakęst vis augančios grėsmės jo šėlsmo 
Arti savęs. 


GILDENSTERNAS: 


Gerai, mes pasiruošim. 
Juk tai šventų švenčiausia baimė saugot 
Tiek daug žmonių, kur minta ir gyvena 
Tik Jūsų Didenybės gerumu. 


ROZENKRANCAS: 


Jau net ir paprastas žmogus privalo 
Visomis savo proto jėgomis 

Pavojų vengti; tuo labiau tasai, 

Kurio dvasia tiek daug gyvybių laikos. 
Mirtis valdovo, tartum sūkurys, 
Nutraukia viską su savim į gelmę. 

Tai lyg didžiulis ratas, kurs, aukščiausioj 
Kalnų viršūnėje iškeltas, laiko 

Galingais savo stipinais daugybę 
Prikibusių mažų daiktų, kurie, 

Šiam krintant, griūva su baisiu trenksmu, 
Dalindamiesi likimu kiekvienas. 
Karalius net neatsidūsta vienas. 


KARALIUS: 


Prašau skubiausiai rengtis į kelione; 
Tik šitaip mes supančiosime baimę, 
Kuri dar vaikščioja laisva. 


ROZENKRANCAS ir GILDENSTERNAS: 
Skubėsim. 


(Abu išeina. Ieina Polonijus) 


POLONIJUS: 


Dabar pas motiną jis eina, Pone. 

Už kilimo užlindęs paklausysiu, 

Kas bus; užtikrinu — jinai sudraus. 
Tad, kaip jūs sakėte, ir išmintingai, 
Gerai bus, jeigu dar kas nors išgirs, 
Be motinos, kuri iš prigimties 

Jau šališka. Dabar — sudie, Šviesybe. 
Prieš gulant jums į lovą aš ateisiu 
Pranešt ką sužinojau. 


KARALIUS: 
Ačiu, Pone. 
(Polonijus išeina) 


O, kaltė mano šlykščiai dvokia dangui; 
Ją slegia pats pirmasis prakeikimas: 
Užmušti brolį! Melstis negaliu, 

Nors ir valia ir noras lygiai traukia. 
Tvirčiausius siekius parbloškia jinai, 

Ir aš tarytum prieš du darbu stoviu 

Ir nežinau, kurį pirmiau pradėti. 

Kažin, jei toji prakeikta ranka 
Pažliugusi nuo brolio kraujo būtų, 

Ar nepakaktų danguje lietaus 

Nuplauti ją baltai — kaip sniegas. Kam gi 
Tuomet malonė, jeigu ji nuo pikto 
Neapgina? Argi malda neturi dvigubos 
Jėgos: neleisti kristi ir išmelsti 

Malonę puolus? Nusidėjau — taip; 
Dabar pakilsiu. Bet tik kaip man melstis? 


“Atleisk man šlykščią žmogžudystę!" Ne, 
Ne taip: juk aš tebeturiu dar viską, 
Dėl ko tai padariau: karūną, garbę 

Ir moterį. Ar gali būti kam 

Atleista, kaltės pelną pasilaikant? 

Tik šiam pasauly nuodėmės ranka 
Auksuota taip dažnai nušluoja teisę, 

Ir pikto pinigas nupirkti gali 

Įstatymą. Bet taip nėra augštai; 
Tenai kiekvienas veiksmas pasirodo 
Toks, koks yra; tenai ir mums reikės 
Kaltes, prieš jas akis į akį stovint, 
Paliudyti. Ir kas tada? Kas lieka? 
Bandyti atgailos jėgas? Bet kam, 

Jeigu iš tikro negali gailėtis? 

O, juoda kaip mirtis širdie! O, būvi! 

O, siela, spurdanti dervoj, ir vis 

Gilyn! Pagalbos, angelai! Bandyk! 
Sustinge keliai, lenkitės! Širdie 
Plienine, tapk minkšta kaip vaiko gyslos! 
Gal viskas bus gerai. 


(Atsitraukia ir klaupiasi. Ieina Hamletas) 


HAMLETAS: 


Galėčiau juk aš jį dabar, kai meldžias; 
Gerai — dabar! Bet jis nueis į dangų; 
Ir tai bus kerštas! O kažin? Štai niekšas 
Nužudo mano tėvą ir už tai 

Aš, jo vienintelis sūnus, tą niekšą 
Siunčiu į dangų! 

Tai būtų žudymas už pinigą, ne kerštas! 
Jis mano tėvą paėmė iš puotos, 

Pačiam aistrų žydėjimo gegužųy. 

Kaip jam dabar — težino tik dangus, 
Bet viskas sako, mintyse apsvarsčius, 
Jog ten ne kas. Argi tai būtų kerštas 
Jam smogti atgailos metu, kuomet 

Jo siela pasiruošus į Anapus? 

Ne! 

Atgal tad, karde, ne dabar! Jam smok, 
Kai girtas miega, kai įsiutęs; 
Kraujožagos linksmybių lovoj; lošiant, 
Kai plūstasi — tokiam veiksme, kuris 
Išganymui neruošia, — taip, kad kulnys 
Į dangų trenktų, kad jo siela būtų 
Juoda kaip pragaras, kurin jis eis. 
Manęs jau laukia motina. Bet tai 
Prailgins tau kančių dienas tiktai. 
(Išeina) 


KARALIUS: 


(keldamasis) 


Tik žodis skrenda, ne mintis žmogaus; 
Bemintis žodis nepasieks dangaus. 
(Išeina) 

IV SCENA: KARALIENĖS KAMBARYS 
(Ieina Karalienė ir Polonijus) 


POLONIJUS: 

Jis tuoj ateis; išdroškite jam viską: 
Kad jis su pokštais eina per toli, 

Kad jūs turėjote jį nuo rūstybės 
Pridengt. Aš pakiūtosiu čia. Prašau 
Kalbėti įsakmiai ir aiškai. 
HAMLETAS: 

(už scenos) 

Motin! Motin! Motin! 


KARALIENĖ: 
Užtikrinu; 
Tik nebijokit! Eikit; jau ateina! 


(Polonijus pasislepia už kilimo. Įeina Hamletas) 


HAMLETAS 
Na, Motin, kas yra? 
KARALIENĖ: 
Tu savo tėvą įžeidei, sūnau! 
HAMLETAS: 
Jūs mano tėvą įžeidėte, Motin! 
KARALIENĖ: 
Man atsakai palaidu liežuviu! 
HAMLETAS: 
Jus klausiate nedoru liežuviu! 
KARALIENĖ: 
Tai kaip dabar, sūnau? 
HAMLETAS: 

O kas yra? 
KARALIENĖ: 
Tu pamiršai, kas aš? 
HAMLETAS: 

O, Kryžiau, ne! 
Jūs — karalienė, dieverio žmona 
Ir mano motina (kad taip nebūtų!). 
KARALIENĖ: 
Jei taip, tai teks kalbėtis su kitais! 
HAMLETAS: 
Na, na, šik sėskit. Nepabėgsit tol, 
Kol mano veidrodyje neišvysit, 
Kas jūsų viduje — giliausiai! 
KARALIENĖ: 
Ko nori? Negi tu mane žudysi? 
Gelbėkit! 
POLONIJUS: 
(už kilimo) 
Gelbėkit! Gelbėkit! 
HAMLETAS: 
(išsitraukdamas kalaviją) 
O čia kas? Žiurkė? Lažinuos — jai galas! 
(Duria per kilimą) 


POLONIJUS: 

(už kilimo) 

Mane nužudė! O! 
(Krinta ir miršta) 


KARALIENĖ: 
Ai man! Ką padarei? 


HAMLETAS: 
Aš nežinau; 
Ar tai karalius? 


KARALIENĖ: 
O, koks staigus ir kruvinas tai darbas! 


HAMLETAS: 

Taip, Motin! Ir beveik toksai, koks esti 
Užmušt karalių ir jo brolį vesti! 
KARALIENĖ: 

Užmušt karalių! 


HAMLETAS: 
Taip, tai mano žodžiai. — 

(Praskleidžia kilimą ir pamato Polonijų) 
Sudie, landus ir smulkus juokdary! 
Maniau, kad tavo ponas! Toks likimas! 
Matai, kad persistengti pavojinga. — 
Negniaužykite šitaip rankų, sėskit 
Ir leiskit širdį jums sugniaužti, jeigu 
Dar galima ir jeigu dar jinai 
Nuo įpročio šlykštaus nesukietėjo, 
Neperžengiama jausmui tapdama. 
KARALIENĖ: 
Už ką manę tu savo liežuviu 
Be gailesčio plaki? 
HAMLETAS: 

Už tokį veiksmą, 
Kurs sutepa kuklaus skaistumo grožį; 
Kurs plūsta dorą nusidėjėle; nuplėšęs 
Nekaltai meilei rožę nuo kaktos, 
Pūusles palieka; apžadus vestuvių 
Kreivom lošiko oriesaikom iššvaisto, — 
Už veiksmą, kurs vedybų kūno jungčiai 
Išrauja sielą, kurs tikėjimą tuščių 
Kalbų rapsodijom paverčia! Kaista 
Dangaus veidai; tvirta pasaulio masė, 
Paniurusi, tarsi prieš Teismo Dieną, 
Juo šlykštisi. 
KARALIENĖ: 

Ai man, koks gi tas veiksmas, 

Kuris taip griaudėja dar nepasakius? 


HAMLETAS: 

Pažvelkite tik į paveikslus šiuos, 
Tuos atvaizdus abiejų brolių! Kiek 
Grakštumo antakiuose šio! Kakta — 
Jupiterio; plaukai — Hiperijono; 
Kaip Marso, žvilgsnis įsakmiai grasus 
Ir vos ant dangų liečiančios kalvos 
Lengvai nutupusio Merkuro poza: 


Ir derinys, ir forma, tartum jį 
Kiekvienas dievas antspaudu savuoju 
Patvirtinęs pasaulio žiniai būtų, 

Jog tai žmogus! Jis buvo jūsų vyras! 
O čia, žiūrėkite, štai dabartinis — 
Kulėta varpa, savo sveiką brolį 
Užnuodijusi. Kurgi jūsų akys? 

Ir kaip galėjot tą kalnų ganyklą 
Pakeisti šiuo vaistu? Kur jūsų akys? 
Ne, tai ne meilė, nesgi jusų metuos 
Praėjus kūno pjūčiai, kraujas klauso 
Sprendimų. Ir koksai sorendimas vestų 
Nuo to prie šito? Ir tatai jūs jaučiat, 
Nes jaudinatės, tik jutimas jūsų 
Apmires; net beprotis nesuklystų, 

Nes jausmo niekados dar beprotybė 
Nebuvo taip pajungus, kad neliktų 
Šiek tiek sprendimo galios. Ir koks velnias 
Apgavo juos bežaidžiančią gužynių? 
Bejausmės akys, jausmas neregys, 
Berankės, aklos ausys, — vien tik uoslė 
Arba liguista pojūčio dalelė 
Neapsigautų taip! 

O, gėda, rauski! Pragare nuožmus, 
Jei tu matronos kauluose maištauji, 
Jaunystėje dora tebūna vaškas, 
Sutirpstąs jos ugny! Argi tad gėda, 

Jei geiduliai maištaudami mus puola, 
Kai šaltis dega aistromis ir protas 
Sugundo valią. 


KARALIENĖ: 

O, sūnau, nebekalbėk! 
Tų atgręžei akis į mano sielą; | 
Ten aš matau gilias dėmes juodžiausias, 
Kurių nebenuplauti. 

HAMLETAS: 


Ir gyventi 
Pašvinkusiam tvaike dėmėtos lovos, 
Gašlybėj šuntant ir paleistuvaujant 
Šlykščiausiam migy. 


KARALIENĖ: 

Nekalbėk daugiau! 
Tie žodžiai man ausis lyg durklai bado. 
Gana, sunau! 


HAMLETAS: 

Tas niekšas ir žudikas! 
Tas vergas, nė menkos dalies nevertas 
Velionies tėvo; tas karalių yda; 
Tasai valstybės ir valdžios vagis, 
Kursai iš spintos nukniaukė karūną 
Ir — į kišenę! 


KARALIENĖ: 
Jau užteks! 
(Įeina karaliaus dvasia naktiniais rūbais) 


HAMLETAS: 

Brizgų ir lopinių karalius ... — 
Sparnais pridenkite, dangaus sargai, 
Ir ginkite! Ko jums, kilnusis vaizde? 
KARALIENĖ: 

Deja, jisai pamišęs! 

HAMLETAS: 


Ar tik ne barti nerangaus sūnaus, 
Kurs švaisto laiką ir aistras, apleidęs 
Tai, ką įsakėte jam rūsčiai, šičia 
Atėjote. Sakykit! 

DV ASIA: 

Tik neužmiršk: aš atėjau paaštrint 
Kone visai atšipusio siekimo. 

Žiūrėk, kaip siaubas slegia ją. Įženk 
Tarp jos ir tarp kovojančios jos sielos! 
Silpnų vaizduotė juk stipriausiai veikia. 
Kalbėk jai, Hamletai. 


HAMLETAS: 

Na, kaip jums, Ponia? 
KARALIENĖ: 
Deja, kaip tau, sūnau, 
Kad taip akis į tuštumą įsmeigęs, 
Kalbi su neapčiuopiama erdve? 
Nuožmi dvasia iš tavo žvilgsnio trykšta, 
Ir, tarsi miegantys kariai, išgirdę 
Pavojaus ženkla, suvelti plaukai 
Išsitiesė ir atsistojo. Mielas 
Sunau, aplaistyk šaltu kantrumu 
Maištavimo liepsnas. Kur tu žiuri? 


HAMLETAS: 

Į jį! Pažvelk, kaip iis išblyškęs žiuri! 
Net akmenis jo vaizdas ir byla 
Sujaudintų. — Nežvelk taip į mane, 
Užjausdamas, kad neprarasčiau ryžto, 
O mano užmojis — tikros spalvos: 
Kad ašaros nepavaduotų kraujo! 


KARALIENĖ: 
Su kuo gi tu kalbi? 


HAMLETAS: 
Nematot nieko jūs? 
KARALIENĖ: 


Nieko; nors visa, kas yra, matau. 


HAMLETAS: 
Ir negirdėjote? 


KARALIENĖ: 

Ne, vien tik mus pačius. 
HAMLETAS: 
Štai ten! Antai jis sėlina laukan! 
Toksai, koks gyvas buvo, mano tėvas! 
Kaip tik dabar jis eina pro duris! 
(Dvasia išeina) 


KARALIENĖ: 


Tai padaras tavųjų smegenų. 
Tokių vaizdų kūryboj beprotybė 
Tikrai įgudus. 


HAMLETAS: 

Beprotybė? 
Štai mano pulsas, kaip ir jūsų, plaka 
Saikingai ir sveikai. Ne beprotybė, 
Ką jums sakiau. Patikrinkit, prašau, 
Ir aš vėl pakartosiu žodis žodin. 


Dėl Dievo, pataikavimo aliejum 
Neguoskit sielos, Motin, lyg ne jūsų 
Pikti darbai, bet mano beprotybė 
Kalbėtų. Tai tiktai padengtų opą: 
Puvimas plėstųsi, nematomas, viduj. 
Prisipažinkit dangui, atgailokit 

Ir venkite to viso ateity; 

Netreškit piktžolių, kai jos ir taip 
Bujoja; ir atleiskit dorai mano, 

Nes šiais nutukusiais laikais dora 
Maldauti ydos atleidimo turi: 

Kad leistų gera padaryti jai! 


KARALIENĖ: 
Tu mano širdį perplėšei pusiau. 


HAMLETAS: 


Tad meskite šalin blogesnę pusę: 
Gyvenkite tyriau su geresne. 
Labanakt! Bet tik neikit dėdės lovon; 
Vaidinkite dorybę, jei jos trūksta. 

Tas pats pabaisa įprotis, praryjas 
Kaltumo jausmą, ir geriems veiksmams, 
Kaip angelas, gražiai pritaiko rūbą, 
Kurs tinka. Tad susilaikykit šiąnakt, 
O kitą kartą bus jau daug lengviau; 

O paskui dar lengviau, nes įpratimas 
Beveik pakeičia prigimties žymes: 
Stebėtina jėga suvaldo velnią, 

Arba įvaro. Tad sakau dar kartą: 
Labanakt! Jei palaiminimo trokštat, 
Prašysiu jo ir sau. Kai dėl to pono, — 
Gailiuosi; bet dangus, matyt, norėjo 
Mane nubausti juo, o jį — manim, 
Kad būčiau šitaip rykštė jo ir tarnas. 
Imu jį su savim ir atsakysiu 

Už mirtį jo. Ir vėl sakau: Labanakt! 
Žiaurus esu jums vien tiktai iš meilės; 
Tai tik pradžia, o seka dar blogiau. 
Dar žodis, Motin. 


KARALIENĖ: 

Ką gi man daryti? 
HAMLETAS: 
O, tik ne tai, ko aš prašau! Tegu 
Ir vėl tasai išpurtėlis karalius 
Sugundo lovon, gnybteli į skruostą, 
Vadindamas juos savo peliuke; 
Ir taip už porą bučinių šlykščiausių, 
Už palietimą pirštais nelemtais 
Jums kaklo pasistenkite išduoti, 
Kad aš pamišėlį tik vaidinu: 
Te sužinos iš jūsų, nes kuri 
Graži ir išmintinga karalienė 
Pajėgtų neišduoti viso šito Arado 
Tam katinui, šikšnosparniui ir šliužui? 
Nes kas gi laiko paslaptis? Užlipkit iol 
Ant stogo — taip, kaip ta garsi bezdžionė, 


Atvožkite pintinę ir išleiskit 
Paukščius; po to, išbandymui, pati 
Ilįskite ir sorandą nusisukit. 


KARALIENĖ: 
Būk tikras: jeigu žodžiams reikia kvapo, 
O šiam — gyvybės, — aš jos neturiu 
Išduoti, ką tu man sakei. 
HAMLETAS: 
Man reikia Anglijon; ar žinot? 
KARALIENĖ: 

Taip; 
Buvau pamiršusi; bet taip nuspresta. 
HAMLETAS: 


Laiškai jau paruošti, ir du kolegos, 
Patikimi, tarytum dvi nuodingos 
Gyvatės, juos įteiks ir ruoš kelius 
Kažinkokiai niekšystei prieš mane. 
Tegu! Bus įdomu, jeigu jie patys 

Nuo savo parako išlėks erdvėn! 

Bet vargas man, jei tik nepasisektų, 
Giliau įsikasant, pasiųsti juos 

Mėnulin! Kaip gražu, kai susitinka 
Dvi klastos! O, dar ta našta! Aš jį, 
Kaip veėdarą, į kitą kambarį nutempsiu. — 
Labanakt, Motin! — Gerbiamas tarėjas, 
Dabar tylus toks, rimtas, nekalbus; 

O buvo niekšas, kvailas ir plepus. — 
Na, pone, baigsime jau su jumis. — 
Labanakt, Motin! 


(Hamletas išeina, vilkdamas su savim Polonijų) 


Išvertė A. Nyka-Niliūnas 

LIETUVOS ISTORIKŲ DARBAI IR DIENOS 


V 1-R UMEEES 


d 


II pasaulinio karo metu ir po jo Lietuvos, 
kaip ir daugelio kitų Rytų Europos kraštų in- 
telektualinis gyvenimas smarkiai nubiednėjo. 
Žymi dalis to, kas R. Europoje vadinama in- 
teligentija, apleido savo kraštus ir atsidūrė e- 
migracijoje. Taip iš dalies atsitiko ir su Lietu- 
vos istorikais. Kauno ir Vilniaus universitetų 
istorijos skyriai beveik ištuštėjo, o tie, kurie 
pasiliko Lietuvoje, kaip profesoriai Ignas Jony- 
nas ir Augustinas Janulaitis, dėl naujų politi- 
nių ir ideologinių sąlygų nevisados galėjo pil- 
nai pasireikšti. Kai kurie jų, kaip prof. L. Kar- 
savinas, buvo išgabenti į Sibirą ir ten numa- 
rinti. 

Prisiėjo beveik visiškai iš naujo organizuo- 
ti istorijos mokymo ir istorinio tyrinėjimo dar- 
bą. To darbo priešakyje buvo pastatyti žmo- 
nės, kurie seniau su istoriniu tyrinėjimu ne- 
turėjo daug bendro, bet kurie politiškai buvo 
patikimesni ir lengviau galėjo prisitaikyti prie 
tų reikalavimų, kuriuos istorijos mokslui sta- 
to sovietinė sistema. Taip buvęs gramatikos 
vadovėlių autorius Juozas Žiugžda pasidarė Vil- 
niaus universiteto istorijos profesorius, Istori- 
jos instituto prie Lietuvos Mokslų akademijos 
direktorius, ir visų svarbesnių istorinių leidinių 
redaktorius. Buvęs laikraštininkas J. Jurginis 
ėmė vadovauti Lietuvos istorijos tyrinėjimo 
darbui. 

Aišku, per 15 pokario metų suspėjo išaugti 
nauja istorikų karta, kuri šiandien jau prade- 
da savarankiškai studijuoti svarbesniąsias Lie- 
tuvos istorijos problemas, kiek tas savarankiš- 
kumas yra įmanomas griežtai integruotoje ir 
iš viršaus kontroliuojamoje sovietinėje sistemo- 
je. Tačiau kiek toji kontrolė bebūtų griežta, 
nuodugnesnis ir gilesnis savo krašto praeities 
tyrinėjimas įmanomas tik savame krašte. Isto- 
rikui gyventi ir dirbti savo tautos tyrinėjimo 
darbą būnant emigracijoje beveik visiškai ne- 
įmanoma. Užtat kai mes kalbame apie Lietu- 
vos istorikų darbus šiandien, mes visų pirma 
turime galvoje tuos istorikus, kurie pasiliko 
Lietuvoje arba kurie išaugo ten per pastaruo- 
sius 15 metų. Be pačios Lietuvos ir jos artimų- 
jų kaimynų (Rusijos, Lenkijos, Latvijos) archy- 
vų ir bibliotekų rimtas Lietuvos istorijos stu- 
dijavimas negalimas. Šiame straipsnyje mes ir 
bandysime trumpai peržvelgti vieną kitą da- 

bartinių Lietuvos istorikų pastangą savo tau- 
tos praeičiai pažinti. 

Be abejo, sąlygos istorijos tyrinėjimui Lie- 
tuvoje, ypač pirmaisiais pokario metais, buvo 
labai sunkios ir ne tik dėl to, kad ir seniau 
negausi istorikų šeima neteko keleto pačių ak- 
tyviausių savo narių, kaip profesoriai Z. Ivins- 
kis, A. Šapoka, K. Avižonis, J. Jakštas, J. Matu- 
sas ir kt. Turbūt, svarbiau, kad išaugę nacionali- 
nėje Nepriklausomos Lietuvos dvasioje, ir pasili- 
kę Lietuvoje istorikai sunkiai galėjo prisitaikyti 
prie tų reikalavimų, kuriuos stato istorikams so- 
vietinė sistema. Bet svarbiausia, kad karo su fa- 
šizmu metu ir pokario metais pačioje Sovietų 
Sąjungoje kartais ligi liguistumo buvo išbujo- 
jęs nacionalistinis jautrumas, kuris oficialiai 
buvo vadinamas sovietinio patriotizmo vardų, 
bet kuris praktiškai reiškė rusišką naciona- 
lizmą ir net šovinizmą. Nuo to kraštutinio na- 
cionalizmo kentėjo ne tik okupuotų kraštų, bet 
ir pačios Rusijos istorijos mokslas. 


Maždaug kartu su nacionalizmo tendenci- 
ja į Rusijos istorijos mokslą atėjo ir didvyrio 
garbinimo tendencija. Kaip žinia, pirmoji so- 
vietinės istorijos mokykla buvo beveik visiškai 
nužmoginusi istorinį procesą. Žmogų kaip svar- 
biausią istorinį faktorių turėjo pakeisti be- 
vardės ekonominės ir socialinės jėgos. Pozity- 
vizmo, darvinizmo ir iš dalies marksizmo įta- 
koje kurį laiką ir Vakarų Europoje ir Ameri- 
koje buvo populiari tokios nužmogintos istori- 
jos samprata. Rusijoje su dideliu nuoseklumu 
stengėsi tokią sampratą įgyvendinti M.N. Po- 
krovskis (1868-1932) ir jo pasekėjai. Maždaug 
apie trisdešimtuosius metus prasidėjo reakcija 
prieš vadinamąją Pokrovskio mokyklą. Tą re- 
akciją iššaukė pats gyvenimas, nes pasirodė, kad 
Pokrovskio metodu rašomi istoriniai veikalai 
visiškai nepatraukė nei studentų nei plačiosios 
visuomenės. Pagaliau 1934 m. sovietinės vy- 
riausybės ir komunistų partijos vardu buvo pa- 
skelbtas dekretas (pasirašytas Molotovo ir Sta- 
lino), kuriame tarp kita ko buvo sakoma, kad 
“užuot gyvai dėstant pilietinę istoriją, chrono- 
logiškai atpasakojant svarbiausius įvykius ir 
faktus ir juos palydint istorinių asmenų cha- 
rakteristikomis, studentams duodami abstrak- 
tūs socialekonominių struktūrų aptarimai, va- 
dinas, pilietinės istorijos nuoseklus pasakojimas 
pakeičiamas miglotomis schemomis. 


| Ką ši tipiškai komunistinė frazeologija iš 
tikrųjų reiškė, buvo žmogaus sugrąžinimas į 
nužmogintos pokrovskinės istorijos lapus. Ir ne 
paprasto eilinio žmogaus, bet herojaus sugrįži- 
mas. Ir sugrįžo tas herojus su visu savo pui- 
kumu. Aleksandras Nevskis, Jonas Žiaurusis, 
Petras Didysis, generolai Suvorovas ir Kutu- 
zovas atsistojo greta didžiųjų komunistinės  i- 
dėjos kūrėjų Markso, Engelso, Lenino, žinoma, 
ir paties Stalino, kuris netrukus juos visus nu- 
stelbė. 


Kai Lietuvos istorikams teko pirmą kar- 
tą susidurti su sovietiniu istorijos mokslų (1940 
ir 1945 m.), jame visiškai dominavo dvi pagrin- 
dinės tendencijos — sovietinio patriotizmo var- 
du pridengtas rusiškas nacionalizmas ir hero- 
jaus kultas, kuris ilgainiui pavirto beveik iš- 
imtinai Stalino kultu. Be Stalino citatos ne- 
buvo galima parašyti jokio istorinio straipsnio, 
nors tas straipsnis liestų ir tolimiausius prieš- 
istorinius laikus. Iš antros pusės, reikėjo la- 
bai budriai daboti, kad nebūtų pažeistas sovieti- 
nis patriotizmas. O tai reiškė, kad reikėjo į- 
rodyti, jog didžioji rusų tauta visados buvo 
teisinga ir kad kiekvienos kitos tautos kelias 
buvo tik su didžiąja rusų tauta. Kiekvienas nu- 
krypimas nuo to kelio reiškė buržuazinio na- 
cionalizmo puoselėjimą. O tai buvo ne tik di- 
džiausia nuodėmė, bet ir nusikaltimas. 

Kaip toli siekė pagarbos vyresniajam bro- 
liui reikalavimas, galima matyti iš to fakto, 
kad 1955 m. pradžioje buvo organizuojamos 
didžiulės iškilmės Lietuvoje 160 metų sukak- 
čiai paminėti nuo Lietuvos prijungimo prie 
Rusijos, kuris buvo įvykdytas 1795 m. Žodžiu, 
buvo norima, kad lietuvių tauta iškilmingai ir 
su džiaugsmu švęstų savo pačios, kaip nepri- 
klausomos valstybės, mirtį. Lietuvos istorikai 
turėjo “įrodyti", kad tas Lietuvos prijungimas 
prie Rusijos buvo didžiausia lietuvių tautos lai- 
mė. 

Galima sakyti, tiesiog Apvaizdos ranka ap- 
saugojo Lietuvos istorikus ir pačią lietuvių tau- 
tą nuo šios gėdingos sukakties minėjimo. Nors 
ir po Stalino mirties oficialiai tas minėjimas 
nebuvo atšauktas, tačiau jam leista numirti 
savo paties mirtimi. O netrukus, 1956 m. va- 
sario mėnesį, įvyko istorinis 20-tas Sovietų Są- 
jungos komunistų partijos suvažiavimas, ku- 
riame pats Chruščiovas kritikavo Stalino įves- 
tą asmenybės kultą ir kitas antimarksistines 
ir antileninines tendencijas Sovietijos gyveni- 
me. Tas suvažiavimas nustatė naujas gaires ir 
sovietinio istorijos mokslo tolimesniam vysty- 
muisi, kurias vadovaujantis sovietų istorinis 
žurnalas “Veprosy istorii (196 m. kovo nume- 
ryje) vedamajame straipsnyje taip apibūdino: 


"XX partijos suvažiavimas aiškiai nustatė mū- 
sų uždavinius. Reikia užbaigti su prisiskaitėliš- 
kumų ir dogmatizmu, nenukrypstant sekti Le- 
nino teorija ir metodu ir sukurti tokius moks- 
linius veikalus, kurie būtų persunkti šviežios 
minties, kūrybinio užsidegimo ir žingeidaus ty- 
rinėjimo dvasia, tuo prisidedant prie komuniz- 
mo pergalės". ze 
II 

Šis naujas posūkis sovietiniame istorijos 
moksle buvo su pasitenkinimu sutiktas Lietu- 
vos istorikų. Jų garbei reikia pasakyti, kad 
kiek įmanydami jie vengė darkyti Lietuvos 
praeitį pagal Stalino statomus istorijos reika- 
lavimus. Istorijos institutui prie Lietuvos moks- 
lų akademijos ir Vilniaus universiteto Istori- 
jos skyriui jau seniai buvo pavesta paruošti 
platų trijų tomų Lietuvos istorijos kursą. Neži- 
nia, ar sąmoningai ar ne, bet redakcinis kolekty- 
vas kuri sudarė J. Žiugžda, K. Jablonskis ir J. 
Jurginis, ir bendradarbiai delsė su pirmo tomo 
leidinio užbaigimu, nors jo prospektas jau buvo 
gatavas 1953m. Tas tomas pagaliau pasirodė 1957 
metais, vadinas, jau po destalinizacijos, dėl to 
ir gerokai apvalytas nuo visokių stalininių ne- 
sąmonių, kuriomis, pavyzdžiui, mirga kiek anks- 
čiau pasirodę panašūs Latvijos istorijos veika- 
lai. 

Lietuvos istorijos I tomo įžangoje redakci- 
ja atvirai prisipažįsta, kad “galutinai redaguo- 
jant I tomą, ypač didelę reikšmę turėjo Tary- 
bų Sąjungos komunistų partijos XX suvažiavi- 
mas, pareikalavęs iš tarybinių istorikų atsisa- 
kyti nuo bet kokio dogmatizmo, schematizmo, 
prisiskaitėliškumo ir nurodęs jiems griežtą bū- 
tinumą moksliškai remtis istorine dokumenti- 
ne medžiaga, nušviečiant ją marksistine-lenini- 
ne metodologija". 

Žinoma, Lietuvos istorijos pirmo tomo re- 
daktoriai truputį perdeda, sakydami, kad šis jų 
veikalas laisvas nuo dogmatizmo ir schematiz- 
mo, ir kad jis yra paremtas tik istorine doku- 
mentine medžiaga. Kai net archeologinėje to 
veikalo dalyje, kurią parengė prof. Pranas Ku- 
likauskas, reikia griebtis Markso ir Engelso au- 
toriteto, o kai istorinė dalis išmarginta Markso, 
Engelso ir Lenino citatomis, sunku patikėti, kad 
tas veikalas tėra paremtas tik dokumentine is- 
torine medžiaga. 

Kalbant apie dogmatizmą, tai ir po XX 
partijos suvažiavimo nei Rusijos, nei juo la- 
biau Lietuvos istorikai negalėjo atsižadėti vie- 
nos dogmos, būtent, kad istorinis procesas ne- 
išvengiamai turįs vesti visas tautas socializmo 
ir komunizmo kryptimi ir kad sovietinė siste- 
ma esanti geresnė ir tobulesnė už kiekvieną ki- 
tą sistemą (kapitalistinę, demokratinę ir tt.) 

Šiuo atžvilgiu sovietinis istorijos mokslas yra 
aiškiai dogmatinis ir net apologetinis mokslas: 
Iš dalies jis gali būti palygintas su ankstybosios 
krikščionybės istorijos samprata. Tada kai kas 
tvirtino (pav. Tertulijonas, III a. po Kristaus), 
kad žmogaus siela iš prigimties buvusi krikš- 
čioniška ir siekusi krikščionybės. Dabartiniai 
sovietinės sistemos apologetai norėtų "įrodyti", 
kad kiekvienas žmogus iš prigimties linksta į 
komunizmą. 

Mums atrodo, kad toks galvojimas iš es- 
mės yra tendencingas galvojimas. Sovietiniai 
teoretikai ir metafizikai nori tai laikyti augš- 
tesnio laipsnio objektyvizmu. Jų nuomone, ra- 
šyti teisingai, reiškia atvaizduoti objektyvines 
realaus gyvenimo tendencijas. O kadangi kelias 
į komunizmą ir esanti tokia objektyvi realaus 
gyvenimo tendencija, vadinas, sovietinis ten- 
dencingumas yra ne kas kita, kaip tik augštes- 
nė objektyvizmo forma (plg. M. Gus straipsnį 
“Istorijos logika ir literatūra“ žurnale “Zna- 
mia", Nr. 3. 1959 m.). Tokiame samprotavime 
yra tam tikros logikos, tačiau toji logika pa- 
grįsta abejotina premisa, būtent, kad kelias į 
komunizmą yra objektyvi gyvenimo tendencija. 
Kodėl? 

Šalia istorinio determinizmo tendencijos 
Lietuvos istorijos I tome bandoma pravesti ir 
kita tendencija, kurią galima pavadinti vyres- 
niojo brolio tendencija. Ne kas kitas, o pats 
Justas Paleckis, Lietuvos augščiausio sovieto 
prezidijumo pirmininkas, 1959 m. parašė bro- 
šiūrą, pavadindamas ją “Mintys apie vyresnįjį 
brolį“, kurioje išdėstė rusų tautos, kaip vyres- 
niojo brolio, vadovaujančią vietą Sovietų Są- 
jungoje. Nors po XX partijos suvažiavimo tos 
tendencijos įtaka truputį sumažėjo, bet toli 
gražu ji ne visiškai pranyko, ypač Rusijos oku- 
puotuose kraštuose. 

Kaip toji tendencija praktiškai pasireiškia 
lietuvių istorikų veikaluose, galima pailiustruo- 
ti keliais pavyzdžiais iš 1958 m. pasirodžiusio 
trumpesnio Lietuvos istorijos vadovėlio, skiria- 
mo augštųjų mokyklų studentams, istorijos 
mokytojams ir platesnei visuomenei. Jį tai pat 
parengė Istorijos institutas prie Lietuvos Moks- 
lų akademijos. Tai irgi kolektyvinis darbas, api- 
mąs visą Lietuvos istoriją nuo seniausių laikų 
ligi 1957 m, aprūpintas žemėlapiais, chronolo- 
gine lentele, tik neturi dalykinės ir vardų ro- 
dyklės. Tai yra naujas bandymas sintetiškai pa- 
vaizduoti lietuvių tautos nueitą kelią. Įžango- 
je to vadovėlio autoriai atmeta ir pokrovskinę 
ir stalininę istorijos sampratą. Jie sako: “Bū- 
dami priešingi praeities veikėjų idealizavimui, 
priešingi kunigaikščių kultui, iškeldami liaudį, 
kaip pagrindinį istorijos kūrėją ... autoriai ir 

redaktoriai tuo pačiu metu rūpinosi nenuasme- 
ninti nė vieno Lietuvos istorijos momento.“ 
Reikia pripažinti, kad tie principai iš tikrųjų 
bandyta įgyvendinti, rašant šį Lietuvos istori- 
jos vadovėlį. 

Toliau toje pačioje įžangoje redaktoriai ir 
autoriai pasižada teisingai šviesti lietuvių 
tautos santykius su kaimyninėmis tautomis. Tai 
labai pagirtinas užmojis, juoba kad teisingas 
santykių nušvietimas su savo kaimynais yra 
bene pats sunkiausiais uždavinys kiekvienos na- 
cionalinės istorijos. Šiuo atžvilgiu nemaža grie- 
šijo Nepriklausomos Lietuvos istorikai, nema- 
žiau griešija ir daugumas emigracijoje esančių 
istorikų. 

O kaip pasisekė tą uždavinį įgyvendinti 
1958 m. Lietuvos istorijos autoriams? Deja, su 
apgailestavimu tenka pripažinti, kad ir jiems 
tas nepasisekė padaryti. Visų pirma, vokiečių, 
švedų, Katalikų Bažnyčios ir aplamai Vakarų 
pasaulio atžvilgiu jie pasirodė ne tik neobjek- 
tyvūs, bet dažnai net žiauriai neteisingi. Tuo 
tarpu didžiojo Lietuvos rytų kaimyno atžvilgiu 
jie pasirodė perdaug nuolaidūs ir kartais net 
pataikaują, net rizikuodami tam paaukoti pa- 
čios lietuvių tautos interesus. Ir tas daroma ne 
tik apie paskutinius įvykius kalbant, bet ir dės- 
tant pačią seniausią Lietuvos istoriją. Pavyz- 
džiui, kalbant apie 1410 m. Žalgirio mūšį, jie 
rašo, kad “ypač didelį narsumą ir ištvermę pa- 
rodė Smolensko pulkai“ (48 p.). Tiesa, šis tei- 
gimas randa šiek tiek patvirtinimo istoriniuo- 
se šaltiniuose (pvz. pas Dlugošą), tačiau žode- 
lis “ypač" čia aiškiai pačų autorių pridėtas, no- 
rint įsiteikti savo vyresniajam broliui. Kalbant 
apie 1557-1586 m. Livonijos karą, tarp kita ko, 
istorijoje rašoma: “Latvių ir estų valstiečiai vi- 
sur pasitiko rusų kariuomenę kaip savo išgel- 
bėtojus" (74 p.). Tai yra nieku neparemtas 
teigimas, juoba kad tuo laiku dar niekas ir 
rusų kariuomenės vardo nežinojo. Skyrius apie 
Lietuvos-Maskvos karą XVII a. pradžioje pa- 
vadintas “Lietuvos feodalų agresija prieš rusų 
valstybę", o tuo tarpu skyrius apie kazokų su- 
kilimą ir pasidavimą Maskvai pavadintas “Uk- 
rainiečių tautos išsivaduojamasis karas 1648 - 
1654 m." (90 p.) Vadinas, jeigu Maskva užima 
naujus kraštus, tai reiškia tų kraštų išlaisvini- 
mą, bet jeigu kas veržiasi į Maskvos žemes, 
tai jau yra agresija. Panašiai tą dalyką sovie- 
tai traktuoja ir šiandien. 

Kalbėdami apie Lenkijos-Lietuvos padali- 
nimus 1772-1795 m., tos istorijos autoriai duo- 
da gana neblogą įvykių analizę. Jie pripažįsta, 
kad Rusijos caro valdžia, dalyvaudama kartu 
su Prūsija ir Austrija pasidalinimuose, “turėjo 
reakcinius tikslus, nukreiptus prieš liaudies ma- 

sių judėjimą ir prieš Prancūzų revoliucijos idė- 
jų plėtimą“ (125 p.). Jie pripažįsta, kad Lie- 
tuvos prijungimas galėjęs turėti lietuvių tau- 
tai ekonominės naudos, nors tuo, turbūt, iaip 
pat galima abejoti. Kiekvienu atveju, 1958 m. 
Lietuvos istorijoje duodama XVIII a. pabai- 
gos įvykių interpretacija diametraliai skiriasi 
nuo 1953-1954 m. duodamos interpretacijos, ka- 
da buvo rengiamas iškilmingas 160 m. sukak- 
ties minėjimas nuo Lietuvos prijungimo prie 
Rusijos. 

Juo arčiau einant į dabartinius laikus, juo 
labiau didėja spaudimas iš abejų sovietinės is- 
torinės filosofijos tendencijų. Pradedant 1917m. 
revoliucija ir sovietinės valdžios Lietuvoje įve- 
dimo pastangomis Lietuvos istorija vis labiau 
sutampa su komunistų partijos istorija. Nors 
1917-1957 m. laikotarpiui paskirta beveik pu- 
sė viso veikalo (277-505 p.), tačiau paskaičius 
tą istoriją veltui jieškotum žmogus tikros įvy- 
kių eigos. Paskutinių skyrių autorių tikslas yra 
“irodyti, kad plačiosios lietuvių tautos masės 
visą laiką siekusios sovietinės santvarkos, o 
Nepriklausomybės laikotarpis (1918-1940 m.) 
tebuvęs “buržuazinės diktatūros“ laikotarpis. 
1918 m. vasario 16 d. Nepriklausomybės dekla- 
racija joje visiškai stengiamasi ignoruoti. Įdo- 
mu, kad šiuo atveju sovietiniai istorikai bent iš 
dalies pasiekia savo tikslo, suklaidindami, pa- 
vyzdžiui, kai kuriuos Amerikos istorikus, kurie 
per daug nekritiškai kartais seka sovietiniais 
šaltiniais ir sovietine įvykių interpretacija, 
kalbėdami apie Lietuvos ir kitų Baltijos valsty- 
bių istoriją po I pasaulinio karo. 

Tačiau aplamai kalbant, tiek plačiosios Lie- 
tuvos istorijos pirmasis tomas, pasirodęs 1957 
metais, tiek siauresnioji jos versija, išėjusi 
1958 m, nemažas įnašas į Lietuvos istorijos 
mokslą. Jose abejose duota ne tik visiškai nau- 
ja Lietuvos istorijos interpretacija, su kuria, 
aišku, nevisados galima sutikti, bet nemaža ir 
naujos dokumentinės medžiagos, nušviečiančios 
ypač ekonominius ir socialinius praeities san- 
tykius. 

Labai gerai, kad Lietuvos istorikai rūpi- 
nasi ir naujų šaltinių tyrinėjimų ir leidimu. 
Šiuo atžvilgiu ypač daug nusipelno prof. Kons- 
tantinas Jablonskis, kuris jau Nepriklausomy- 
bės laikais pasižymėjo kaip be galo kruopštus 
ir sąžiningas istorinių šaltinių tyrinėtojas ir 
skelbėjas. Daugiausia jo rūpesčiu 1955 m. iš- 
ėjo “Lietuvos TSR istorijos šaltinių“ I tomas, 
kuris apima Lietuvos istoriją ligi 1861 m. Tarp 
kita ko, tuo leidiniu daug naudojosi ir abejų 
anų istorijų autoriai ir redaktoriai. 1958 m. iš- 
ėjo III šaltinių tomas, liečiąs 1917-1919 m. Ge- 
rai, kad abu tie tomai aprūpinti vardų ir daly- 

kų rodyklėmis, kas vis dar yra gana retas da- 
lykas Rytų Europos leidiniuose aplamai. To pa- 
ties K. Jablonskio darbui ir pastangoms pri- 
klauso ir kita istorinių šaltinių serija apie Lie- 
tuvos valstiečių ir miestelėnų ginčus su dvarų 
valdytojais. Pirmas tos serijos tomas pasirodė 
1959 metais. 

Ligi 1958 m. Lietuvos istorikai neturėjo 
jokio savo periodinio leidinio, kuriame galėtų 
skelbti mažesnes studijas, straipsnius ir kitą 
istorinę medžiagą bei svarstyti teoretinius ir 
profesinius istorijos klausimus. Jie turėjo pasi- 
tenkinti bendriniais Lietuvos Mokslų akademi- 
jos bei Vilniaus universiteto leidiniais. 1958 m. 
Istorijos institutas pradėjo leisti “Iš Lietuvių 
kultūros istorijos", kurio ligi šiol pasirodė du 
stamboki tomai. Kadangi tas leidinys skiriamas 
beveik išimtinai archeologijos, etnografijos ir 
materialinės kultūros studijoms, jis jokiu bū- 
du negali atstoti istorinio žurnalo, kurio dar vis 
Lietuvos istorikams trūksta. 

Palyginus mažai buvo išleista ir  mono- 
grafinio pobūdžio leidinių, jeigu neskaityti kai 
kurių pamfletų, kaip J. Jurginio apie XVII a. 
ateistą K. Liščinskį, J. Žiugždos apie 1863 m. 
sukilimo vadą A. Mackevičių, R. Šarmaičio 
apie Amerikos ir Anglijos intervenciją 1918- 
1920 m, I. Jonyno apie Ukrainos susijungimą 
su Rusija, bei porą stambesnių Povilo Pakark- 
lio (1902-1955) studijų apie Vokiečių ordino 
valstybę ir apie Katalikų Bažnyčią Lietuvoje. 

Atskirai vėrta paminėti L. Bičkausko-Gent- 
vilos studija “1863 metų sukilimas Lietuvoje? 
(Vilnius, 1958 m.). Tai gausia archyvine me- 
džiaga paremtas stambus veikalas (350 p.), vi- 
siškai naujai nušviečiąs šią svarbią Lietuvos is- 
torijos problemą. Gaila tik, kad autorius per- 
daug griežtai laikėsi marksistinio ir materialis- 
tini metodo (kai kuriais atžvilgiais tai net pri- 
mena seną Pokrovsko istorinę mokyklą), dėl 
to vargu tas veikalas galės patraukti ypač pla- 
tesnius skaitytojų sluogsnius. Reikia daug pa- 
stangų prisiversti perskaityti taip sausai parašy- 
tą knygą. 

III 

Susumuojant visa, kas augščiau buvo pa- 
sakyta, reikia pripažinti, kad paskutinių kele- 
rių metų laikotarpis Lietuvos istorijos tyrinėji- 
mo srityje nebuvo visiškai bevaisis. Dogmatiz- 
mo, scholasticizmo ir asmenybės kulto varžtų 
sumažinimas šiek tiek atpalaidavo savarankiš- 
kesnio galvojimo, mokslinio smalsumo ir tie- 
sos jieškojimo pastangas. Tuo pačių metu iškilo 
nauja vadinamoji kultūrinio palikimo problema, 
kuri būtų verta atskiro nagrinėjimo, nes ji lie- 
čia ne tik istoriją, bet literatūrą, meną, muzi- 
ką ir civilizaciją aplamai. 


Tačiau kaip pavasarinių potvynių metu 
nors ir mažo plyšio atsiradimas užtvankoje daž- 
nai gali sugriauti visą krantų apsaugos sistemą, 
taip ir laisvės prasiveržimas diktatūrinėje sis- 
temoje graso sugriauti visą jos struktūrą. To 
pavojaus negalėjo nejausti Kremliaus vadai, 
ypač stebėdami įvykių raidą vadinamuosiuose 
satelitų kraštuose. Ta raida buvo sekama su di- 
deliu susidomėjimu Sovietų Sąjungos okupuo- 
tuose kraštuose. Kiek tai liečia Lietuvą, didžiau- 
sios įtakos turėjo gomulkinės Lenkijos dvasinė 
raida. Užsimezgė gana glaudūs ryšiai tarp Lie- 
tuvos ir Lenkijos istorikų, kuriuos . natūraliai 
siejo tiek daug bendrų praeities problemų. Po 
1956 m. Lenkijos istorijos mokslas nuėjo be- 
veik visiškai savarankiško tyrinėjimo keliu. 
VII lenkų istorikų kongrese 1958 m. prof. T. 
Manteuffel, Istorijos instituto prie Lenkų moks- 
lų akademijos direktorius, atvirai prisipažino, 
kad prieš 1956 m. lenkų istorikų darbo rezul- 
tatus reikėjo visiškai nurašyti į nuostolius. Tą 
patį tik dar su didesniu pagrindu, galėjo pasa- 
kyti ir Lietuvos istorikai apie savo darbą per 
»irmą pokario dešimtmetį. (1944-1954 m.). 

Kaip žinia, 20-tasis Sovietų Sąjungos Ko- 
Mmunistų partijos kongresas gana aštriai kriti- 
kavo Stalino metodus politinėje ir dvasinėje 
srityje. Tačiau jis tai darė ne laisvės, bet tiesos, 
mokslo ir svarbiausia, praktiško efektyvumo 
vardu. Kiek tai liečia istorijos mokslą, parti- 
jos vadovybė suprato, kad per didelis dogma- 
tizmas ir scholastiškumas nepasiekia savo tiks- 
*o. nes tuo metodu parašytų veikalų niekas ne- 
nori skaityti. Vadinas, buvo beveik visiškai nu- 
trūkęs ryšys tarp istoriko ir plačiosios visuo- 
menės. O tai reiškė, kad istorija nustojo savo 
vaidmens, kaip reikšmingas faktorius politinia- 
me visuomenės auklėjime. Tas pat buvo su 
literatūra, menu ir kitomis dvasinio gyvenimo 
sritimis. Reikėjo kas nors daryti, kad tas ryšys 
vėl būtų atstatytas. Kaip matėme, tas pat mo- 
tyvas 1934 m. vertė atsisakyti pokrovskinių 
metodų istorijos moksle, nors tie metodai, tur- 
būt, geriau atitiko marksinę-lenininę teorija ne- 
gu Stalino padiktuoti metodai. 

Po XX partijos suvažiavimo vėl ėmė kilti 
susidomėjimas ne tik istorikų veikalais, bet ir 
suromantinta praeities tikrove, kaip ji buvo 
vaizduojama literatūroje, mene ir muzikoje. 
Užtat, pvz. Lietuvoje tokio didelio pasisekimo 
turėjo J. Grušo istorinė drama “Herkus Man- 
tas", kurioje vaizduojama XIII a. lietuvių kovos 
su kryžuočiais, arba Putino romanas “Sukilė- 
liai", kuriame aprašomas 1863-64 m. sukilimas 
Lietuvoje. Palyginti sunkios dabartinės gyve- 
nimo sąlygos dar labiau aštrino praeities alkį. 

Tačiau tas praeities alkis slepia savyje ir 


tam tikrus pavojus, ypač tokiam režimui, ku- 
ris norėtų dabartinį gyvenimą laikyti tobules- 
niu už praeities, ir kuris norėtų, kad šviesus ir 
gražus ateities miražas verstų žmones užmirš- 
ti visokius dabartinius trūkumus ir negeroves. 
Be to, per didelis susidomėjimas savo tautos 
praeitimi visados gali sužadinti nacionalinius 
jausmus, kurie eventualiai galėtų pradėti sprog- 
dinti sovietinę sistemą iš vidaus. Nacionalinio 
komunizmo apraiškos Kinijoje, Jugoslavijoje ir 
iš dalies Lenkijoje tą pavojų dar labiau didi- 
no, nes nuo nacionalinio komunizmo ligi bur- 
žuazinio nacionalizmo kelias nėra labai ilgas. 


Maždaug su 1959 m. ir prasidėjo reakcija, 
kurią būtų galima nusakyti kaip dėmesio cent- 
ro perkėlimą iš praeities į dabartį ir ateitį. Pir- 
miausia buvo kreiptasi į rašytojus, dailininkus 
ir muzikus, kviečiant juos praeities temą pa- 
keisti dabarties tikrove ir ateities vizija. Is- 
torikai buvo įspėti nuo buržuazinio nacionaliz- 
mo pavojaus. 1959 m. rugpjūčio m. Lietuvos 
komunistų partijos organas “Komunistas'? savo 
vedamajame rašė: “Nacionalinis ribotumas kai 
kur dar pasireiškia literatūroje, mene, istori- 
jos moksle. Jis pasireiškia feodalinės ir bur- 
žuazinės praeities idealizavimu, nacionalinės 
kultūros palikimo vertinimu iš antimarksistinių 
"vieningosios srovės' pozicijų“. Tai, kas čia va- 
dinama “vieningąja srove“, iš tikrųjų reiškia 
kai kurių istorikų pastangas žvelgti į Lietuvos 
istorinį procesą, kaip į nuolatinę raidą, kurią 
sovietinės sistemos įvedimas iš esmės nieku ne- 
pakeitė. 

1959 m. spalio 8 d. Sovietų Sąjungos ko- 
munistų partijos centro komitetas ir ministe- 
rių taryba priėmė rezoliuciją dėl istorijos dės- 
tymo mokyklose. Pagrindinė tos rezoliucijos 
mintis buvo ta, kad atskirų sovietinių respubli- 
kų istorija įjungiama į bendrą Sovietų Sąjun- 
gos istorijos kursą, arba, kitais žodžiais, tai 
reiškė savos istorijos dėstymo mokyklose pa- 
naikinimą. Kaip motyvas tokiai drastiškai re- 
formai buvo nurodyta, kad tai “sudarys dar 
palankesnes sąlygas ugdyti moksleivių proleta- 
rinį internacionalizmą." (ž. “Tarybine mokyk- 
la > Ne51151959): 

Tos rezoliucijos įgyvendinimas bus baisus 
smūgis Lietuvos istorikams ir istorijos mokslui. 
Aišku, kad šiuo atveju, kaip ir sovietinio pa- 
triotizmo atveju Stalino laikais, “proletarinio 
internacionalizmo'' priedangoje bus bandoma 
sustiprinti vyresniojo brolio ideologiją, verčiant 
visas Sovietų Sąjungos tautas glaudžiau ir 
klusniau rikiuotis apie “didžiąją rusų tautą“. 
Praktiškai tai reikš praeities pritaikymą prie 
dabarties reikalavimų, arba grubų istorijos 
falsifikavimą. 

"ŠIURLIONIO" ANSAMBLIO KONCERTAS 


Lietuvių šeštadieninė Maironio mo- 
kykla Brooklyne, dešimties metų su- 
kakčiai paminčti, gegužės 21 d. buvo 
atsikvietusi kitą sukaktuvininką, mi- 
nintį savo veiklos 20 metų: iš Cleve- 
lando “čČiurlionio" ansamblį, kuriam 
visą laiką vadovauja nenuilstantis 
Alfonsas Mikulskis. 


Ansamblis turi savo veiklos turtin- 
gą istoriją. Jis lankė visas Vokie- 
tijos zonas, koncertuodamas kariams 
ir šiaip svetimtaučiams. Statistika 
rodo, kad jų koncertų klausės per 
100,000 svetimtaučių ir tūkstančiai 
savųjų. Čiurlioniečių  atsilankymas 
stovyklose buvo lyg koks gyvybės 
balzamas. 

Ansamblis, atvykęs į Ameriką, at- 
sikūrė ir vėl savo darbą tęsia, apsi- 
lankydamas didesnėse kolonijose po 
keletą kartų. Čikagoj į čiurlioniečių 
koncertus visada bilietų pritrūksta. 
Užtat, girdėjusieji paskutinį  kon- 
certą Brooklyne yra dėkingi Mairo- 
nio mokyklos vadovams, kurie davė 
progos išgirsti augštos rūšies koncer- 
tą. Tik klausimas, ar lietuvių visuo- 
menė, New Yorke ir Brooklyne gy- 
venanti, atsiliepė į koncerto komite- 
to kvietimą. Kažin kaip būtų atro- 
džiusi sale vietinių “atstovybėje," 
jei nebūtų kitos kolonijos širdingai 
atsiliepusios, —pastarųjų buvo daug 
daugiau negu vietinių. O jų buvo iš 
Philadelphijos, Waterburio, Paterso- 
no, Newarko, Elizabetho,  Lindeno, 
Clarktowno ir kt. Dabar aiškų, kodėl 
nei Broklynas, nei New Yorkas ne- 
turi toli mene pažengusio kokio nors 
ansamblio, didesnio ar mažesnio, ko- 
dėl simfoniniai koncertai neša milži- 
niškus nuostolius ir t.t. ši apylinkė 

nuo senai dejuoja, jog nesą men'nii 
augštos rūšies parengimų, bet patys 
bijosi juos paremti ar aktyviai dal7- 
vauti veikloje. Na, tiek to — tai visi 
žinome. Dabar pažiūrėkime į patį 
Izoncertą. 

Viso buvo sudainuoti 23 kūriniai, 
keli pakartoti. Dalyvavo solistė Al. 
Stempužienė, choro solistai: A. Ka- 
valiūnas, A. Liutkus, V. Malcanas, 
lumzdelninkai R. Babickas ir J. Gra- 
vrokas, kanklių orkestras, vadovau- 
jamas O. Mikulskienės. Visam an- 
sambliui vadovavo maestro Al. Mi- 
kulskis. Vi-o buvo 70 dalyvių. Prane- 
šinetojos: I. Stasaitė ir J. Gailiušytė. 


Tai gražus rinktinio, pasišventusio 
dainai, jaunimo būrys. 
“Čiurlionio" ansamblis dainuoja 


skirtingai negu kiti chorai. Jo vado- 
vas A. Mikulskis, per ilgus metus 
dirbdamas, yra sudaręs savo stilių; 
pasiremdamas liaudies dainos dvasia 
ir jaunimo kaimiškų atlikimo būdu, 
pačiupo momentus ir, dainą plėsda- 
mas, sugeba tinkamoje vietoje tas 
sučiuptas savybes įdėti. Jis sugeba 
liaudies melodijas savaip harmonizuo- 
ti, harmoniją nuspalvinti skambesių 
ar niuansų panaudojimu, lumzdelį į- 
jungti tam tikroje vietoje, kankles 
pridėti ir dar priedui solistą parody- 
ti — ir tai kiekvienoje dainoje vis 
skirtingai. Tai čia ir glūdi jos stiliaus 
savotiškumas. 

šalia “Čiurlionio" ansamblio ant- 
ras panašus choras yra Vilniuje, jo 
buvusio konservatorijos kolegos J. 
švedo vadovaujamas. Pastarasis irgi 
savaip, kaip ir Al. Mikulskis, pats 
pritaiko savo vadovaujamam ansam- 
liui programas. Vilniškis ansamblis 


PASASILB 


yra daug platesnės apimties, nes cho- 
ro, įvairių ansamblių (birbynių, tri- 
mitų, ragelių, skudučių orkestrai, 
taip pat šokikai) nariai yra valdžios 
apmokami, iš to tik gyvena. Nenuo- 
stabu jei vienas ar kitas iš šių an- 
samblių pasirodo kaime, mažesniuose 
miesteliuose, ar tarp svetimųjų turi 
neisivaizduojamą pasisekimą. "Tame 
savotiškume ir yra tų ansamblių me- 
ninž vertė: gyvas liaudies dainos, 
naujai atkurtos, parodymas. Juk ir 
garsusis Jarcvo kazokų choras, pa- 
našiai liaudies dainas atkurdamas, 
y:a kol kas be konkurencijos. Savai- 
ma suprantama: tie, kurie žavisi 
klasine chorine muzika, minėtų an- 
samblių programos nemėgsta, bet tie, 
kurie vertina perkurtą liaudies dainą, 
visada su dideliu malonumu jų Klau- 
sosi. . 

Brooklyne pateiktoji programa bu- 
vo įvairi, o kiekviena daina buvo 
išbaigtai padainuota. Iš jų išsiskyrė 
“Piemenėlių raliavimas'"' su soliste Al. 
Stempužiene, lumzdeliui įsiterpiant. 
Tai sudarė tikrą kaimo vaizdą, ypa- 
tingai su  glisandine kadencija, 
kurių šiaip dainose mažai beužtinka- 
ma. Tai primityviškiausia forma. Sa- 
vo archaizmu pasižymėjo “Aviža 
prašė" sutartinė. Tai tikras šedevras 
mūsu tautosakinėje muzikoje. “Mel- 
ninke" taip pat sukuriamas kaimo 
vaizdas. “Klaipėdužės baladė", “Kur- 
teliai sulojo" — bendro choro atlik- 
tos. Vyrų choras nesudarė gyvo an- 
samblio, jautė:, lyg papėdės trūktų 
“Partizanų dainoje", L. šimučio har- 
menizuotoj, su solistu A. Liutkum. 
Panašiai “Tevynei" (Br. Budriūno). 

Kitose dainose choras parodė savo 
pajėgumą. Moterų choras — su kan- 
klių orkestru, lumzdeliais, sol. Al. 
Stempužiene — tikrai buvo malonus. 
Taip meniškai ir darniai praskam- 
bėjo visas koncertas. 

J. Ž-čius. 


* Stasys Pilka nuo rudens ruošiasi 
su literatūriniais rečitaliais lankyti 
lietuvių kolonijas JA V-6se ir Kanado- 
je. Turi kvietimų su rečitalių prog- 
ramomis nuvykti 1961 m. vasaros 
metu ir į Pietų Ameriką. 


SANDROS ČIPKUVIENĖS 
TAPYBOS PARODA 


Sandra čipkuvienė surengė savo 
tapybos parodą Almaus Meno Gale- 
rijoje, Great Necke, nuo š.m. geg. 1- 
15 d. d., išstatydama dvidešimt alie- 
jinės tapybos darbų. 


Sandros kelias į vaizdinį meną at- 
ėjo per šokį. Anksčiau studijavusi 
išraiškos šokį, rimčiau susidomėjo 
tapyba keliais paskutiniaisias trem- 
ties metais Vokietijoje. Tapybą stu- 
dijavo Freiburgo Meno Mokykloje 
pas V. Vizgirdą ir A. Valešką. 


Jei čia neklystama, studijose San- 
dra savo individualia galvosena nesi- 
davė lengvai disciplinuojama. Vienok 
tas individualus asmens bruožas yra 
viena iš savybių, kuri, pozityviai pa- 
kreipta, gali būti vertingu veiksniu 
kūrybiniame gyvenime. Taip buvo 
kitais laikais, taip yra ir šiandien. 
Ši savybė čia, šitoje parodoje, yra 
berods gera talkininkė. 


Sandros Freiburgo studijinis pe- 
rijodas rodė nemažų spalvinių gali- 
mumų ir didelį kūrybinės galvosenos 
kurijozą savo individualiu pajuti- 
mu. Šiandien ši paroda yra didelė pa- 
kopa nuo ano laikotarpio. Ar tai vi- 
dinis subrendimas, ar tai paskutinė 
mokykla, lankyta čia, šiame krašte 
(Baltimorėj), padarė tai, kad ši pa- 
roda šalia aiškios spalvinės dovanos 
vietomis rodo visai respektuotiną ta- 
pybinės galvosenos subrendimą. 
Sandra yra spalvininkė. Įgimto ga- 
bumo spalvininkė. Ir tai bene bus 


esminis šios parodos bruožas. Gal, 
išskyrus kai kurių geltonų tonų 
“žalumą", visumoje spalvos tonas 


yra išskaidrintas ar visai skambus. 


Keliuose darbuose, kaip pvz. “Fei- 
zažas" ar “Natiurmortas" (abu sva- 
rūs darbai), sąmoningai ar ne, San- 
dra yra mūsų, sakytume, lietuviško 
kolorito tęsėja, taip būdingu spalvi- 
niu tonu. vyravusiu Freiburgo Moky- 
kloje (Valeška, Vizgirda). Kiti dar- 
bai eina į didesnę šviesą, didesnį są- 
jūdį, kaikur artėjant į “nuotaikos 
tapybą", būdingą daugiau šiam kraš- 
tui (šv. Antano gundymai).  Ne- 
paisant darbų pavadinimų, daugu- 
mas jų turi nemaža peizažinio ele- 
mento, nors ir suabstraktinto. Tarp 
kitų drobių, pažymėtina “Vasaros 
patirtis" ir didžios ambicijos, o taip 


pat ir  respektuotino  atsiekimo, 
“Praeito laiko apmąstymas". Keis- 
tas, didelio trapumo “Vasaros lie- 


tus". Apskritai, gal išskyrus 'Poe- 


Sandra čipkuvienė 


mą",visi darbai individualaus 
veido. 

Nebandant čia sverti visus kūry- 
binės vertės elementus, ar įsprausti 
šią parodą į tam tikrus palygina- 


muosius parodų rėmus — reikia pa- 


gana 


Vyt. Maželio nuotrauka 


sakyti, kad tai yra augančio ir ne- 
mažos dovanos žmogaus darbas. 


Dailininkė yra turėjusi taip pat 
individualių ir grupinių parodų 
amerikiečių institucijose. 

R. 

PIRMOJI LIETUVIšKO VAIDINIMO PLOKŠšTELĖ: 
KAZIO BORUTOS "BALTARAGIO MALŪNAS" 


Savotiškas yra spektaklio likimas: 
su paskutinės uždangos nusileidimu 
baigiasi jo gyvenimas, tampa nebe- 
pakartojamas, nebesugrąžinamas. Ki- 
tas to paties veikalo vaidinimas jau 
yra skirtingas, nes kiekvienas spek- 
taklis yra nauja kūryba, naujas teat- 
ro meno reiškinys. Kartais 24-ių 
valandų laikotarpyje vyksta du tie 
patys vaidinimai; pirmame pvz. pa- 
siekiami geriausi rezultatai antroje 
veiksmo pabaigoje, gi antrame — 
trečiojo veiksmo pradžioje. Visa tai 
priklauso nuo aktorių tuometinės 
būsenos, nuo jų partnerių, nuo kon- 
takto su žiūrovais bei kitų aplin- 
kybių. 

Todėl pradedant kalbėti apie “Bal. 
taragio Malūno" plokšteles, sunku 
sutikti su leidėjų teigimu, kad tai 
yra spektaklio užfiksavimas plokš- 
telėje. šis teigimas būtų tikras tada, 
jei tas fiksavimas vyktų scenoje, 
spektaklio eigoje, bet ne RCA Victor 
studijoje, kurioje buvo kuriamas at- 
skiras, iš scenos iškeltas, menas. 


Tiesa, “B.M." nebuvo ruoštas spe- 
cialiai plokštelėms, — tų plokštelių 
paskirtis yra įamžinti tai, kas buvo 
pateikta žiūrovui scenoje. 


Vis dėlto, kadangi mikrofonas turi 
savo specifinius reikalavimus, atrodo, 
rašant “B.M.' į plokšteles, buvo 
kreiptas į tai dėmesys ir stengtasi 
priartėti labiau prie klausytojo, ku- 
rio vienintelis juslinis priimtuvas be- 
liko ausis. 


Turint mintyje, kad tai yra pir- 
mas tokio pobūdžio darbas mūsų 
teatro istorijoje, žinant, kiek pastan- 
gų ir jėgų tokiam žygiui reikia sudė- 
ti, negalima tylomis praleisti mont- 
realiečių didžiulio įnašo mūsų trem- 
ties kultūriniam gyvenimui. “Balta- 
ragio Malūnu'' jie ne tik suartina 
klausytojus su savo kolektyvu, bet 
ir gilia nostalgija primena gimtąjį 
kraštą, atneša jo spalvą, jo kvapą, 
jo negandą... Per kukliai kolekty- 
vas beldžiasi į lietuvio širdį, prašy- 
damas tik meilės išpažinimo lietu- 
viškam žodžiui. Jis ateina kaip stip- 
rus vienetas savo — teatro — srityj, 
besijungiąs prie bendros lietuvišku- 
mo išlaikymo pastangos, prie pačios 
svarbiausios — Lietuvos laisvės ko- 
vos. Tik jo pasirinkta kovos forma 
yra, turbūt, pati sunkiausia, nes ji 
subtili, siekianti tikrojo, nesubana- 
linto meno. Todėl montrealiečiais rei- 
kia džiaugtis ir linkėti stiprybės se- 
kantiems jų sumanymams. 

Bet aklai mylėti naujagimį nėra 
tikslu, nes jam beaugant, iškyla jo 

geros ir ne taip geros savybės, ku- 
rias reikia taisyti, lyginti, gludinti. 

Mūsų tremties meno vertintojų pa- 
stangos dažnai būna klaidingai su- 
prastos ir priimamos. Kiekvienos aš- 
tresnės (nors ir teisingos) kritikos 
bijomasi, kad ji nesužlugdytų meni- 
ninko, nesunaikintų jo paskutinių je- 
gų. Visad primenamos ypatingai sun- 
kios tremties sąlygos, darbai ne sa- 
vo profesijose, šeimų pasiaukojimai 
ir kt. Bet, iš kitos pusės žiūrint, mū- 
sų iš karto pasiūlytos nuolaidos tik- 
rai kūrybai daug gero neatneša. 
Kompromisas veda menininką prie 
stagnacijos, vėliau — sunykimo. To- 
dėl, nors ir šia proga, vien tik džiaug- 
tis ir gėrėtis “B.M.' leidiniu būtų 
klaidus paniekinimas viso Montrealio 
Lietuvių Dramos "Teatro kolektyvo. 
Jo nuopelnai yra per dideli, ir jis 
nesubyrės, sulaukęs poros pastabų, 
kurios nėra ultimatyvios, ar negin- 
čytinos. 

Todėl tikint, kad toks spektaklio 
įrašymas nebus pirmas ir paskutinis, 
kad ateityje plačiau bus susidomėta 
šiuo reikalu, norisi sudrumsti tylą, 
kuri nelabai jaukiai pasitiko pirmą- 
ją lietuviško vaidinimo plokštelę. 

Kazys Boruta “Baltaragio Malū- 
ną" rašė ne scenai; scenai jį pritai- 

ičiū o audiofo- 
ninį tekstą sudarė ji pati kartu su 
Kaziu Veselka. Savaime suprantama, 
šiame tekste yra trumpinimų, glau- 
dinimų,  dramatizavimų.  Neatrodo, 
kad tos “pataisos" būtų pakenku- 
sios veikalo idėjai ar jo nuotaikai. 
Greičiau jos labiau išryškino ir su- 
kaupė pagrindines “B.M.“ mintis. 
šitoks suglaudinimas dažnai yra 
būtinas ir teigiamas reiškinys mikro- 
fono plotmėje. Klausytojui ateina tik 
žodis; vaizdą jis kuriasi patsai, to 
žodžio įteigtas. Jo mintys lakios: iš 
aktoriaus intonacijos, iš kelių pagal- 
binių priemonių, pasiekusių jo ausį, 
jis bematant susikuria veikėjo cha- 
rakterį, veiksmo vietą, nuotaiką, lai- 
ką. 

Stebėdamas veikalą scenoje, žiū- 
rovas yra suvaržytas, — jis turi pri. 
imti tai, ką mato: scenovaizdį, ak- 
torių, spalvas, mizanscenas ir pana- 
šiai. Tuo tarpų klausytojas, jokio 
vaizdo prieš akis neturėdamas, re- 
miasi savo fantazija, minties greitu- 
mu susikuria sau prieinamą reginį. 
Todėl radijo bangomis, ar šiuokart 
plokštelėje, visai nesunku kelių se- 
kundžių laikotarpyje pakeisti veiks- 
mo vietą, laiką ar aplinką. Todėl tad 
scenos ir radijo vaidinimai pagrin- 
dinai skiriasi. Mikrofonas reikalauja 
miniatiūros, intymumo, balso teisy- 


bės. Jei scenoje toji balso ar tono 
neteisybė išteisinama pantomima ar 
mizanscena, ji neatleidžiama radijo 
ar plokštelės klausytojo. 

štai kodėl labai veržli pati “B.M."" 
pradžia neišteisina savo iškilmingu- 
mo. Scenoje, kur aktoriui yra bū- 
tinybė “pereiti per rampą“", kur jis 
turi užmegzti kontaktą su žiūrovu, 


naudojamos įvairios technikos bei 
priemonės. "Tuo tarpu tos pačios 
priemonės, perkeltos plokštelėn, 


dingsta, atsidūrusios ne savo vieto- 
je. "Paimti" žiūrovą dideliu balsu 
kartais pasiseka scenoje, bet dides- 
nis laimėjimas plokštelėje būtų ne 
to balso galingumas, bet jo tembras, 
melodija, tonas, ritmas. Todėl iš kar- 
to užkliūva: kodėl taip nepaprastai 
kalbama apie pasaką, kuri, anot Bo- 
rutos, yra pats gyvenimas? 


Toji linkusi į melodeklamaciją ten- 
dencija, su geroko pataso priemai- 
šomis, yra gan ryški visose plokšte- 
lių dalyse. Bet tose vietose, kur pasa- 
kotojas ar veikėjas jau labiau įsijau- 
čia į tekstą, kur. gal net nesąmo- 
ningai pamirštama, kad čia jau 
rampos nebėra, kur balsas moduliuo. 
jamas, sumažinamas jo garsingumas, 
tos scenos savo šiltumu ir paprastu- 
mu taikliau ateina į klausytojo šir- 
dį. Tai žymu pvz. Pasakotojo—Pin- 
čuko dialoge pirmoj daly, Baltara- 
gio pasipasakojime pirmoj d., Pa- 
sakotojo, kalbančio apie Baltaragio 
dukterį ir Girdvainį antroj ir tre- 
čioj d., ir pan. 

Suprantama, sunku aktoriui “iš- 
vežti" tekstą, kai jis iš karto pra- 
deda pakeltai kalbėti, kai, artinan- 
tis į epizodo kulminaciją, turi vykti 
vis didesnis kilimas, o kai toji kul- 
minacija pasiekiama, jau prieš ją 
išnaudotos visos balsinės galimybės, 
užlūžtama per anksti, techniškai ne- 
bepajėgiant išbalansuoti dinamikos. 
Bene ryškiausias šiuo klausimu pa- 
vyzdys bus trečioj daly, Jurgos su 
Girdvainiu epizode. Jau net sakyti- 
niam tekste girdime, jog juodu iš 
meilės buvo bežadžiai, o rašytiniam 
— knygos tekste užtinkam:...“—Jur- 
ga, — tarė Girdvainis ir pats savo 
balso nepažino. Toks nedrąsus jis bu- 
vo ir užkimęs" ... Klausytojas pasi- 
ruošęs intymiam pokalbiui, nedrą- 
siam meilės išpažinimui, tuo tarpu 
— staigiai ir netikėtai iššoksta di- 
delis fortissimo. Jeigu abu aktoriai 
būtų visą sceną kėlę, nes tekstas to 
prašyte prašo, jei pati augščiausia 
vieta būtų abiejų žodžiuose: “ir nu- 
ėjom susikabinę į zakristiją", kuri, 
atrodo, režisūriškai galvota tokia pa- 
daryti, tada gal išsiteisintų pačios 
pradžios išsišokimas. Dabar visos 
trys scenos: meilės, važiavimo į už- 
sakus ir atėjimo į zakristiją, vyko 


vienoje skalėje, vienoje spalvoje. 

Sunkus uždavinys scenos akto- 
riams yra tarpusavio bendravimas 
prie mikrofono. Kiek tikras ir įtiki- 
nantis yra vieno veikėjo intonacijos 
perėmimas į kitą scenoje, tiek jis 
dingsta mūsų atveju, kur veikėjų 
balsų tembrai yra panašūs, o tęsiant 
partnerio toną, klausytojas tikrai su- 
maišomas, nes nebegali atskirti, ku- 
riam charakteriui priklauso žodžiai. 
šitai gana ryšku Pasakotojo ir jo 
partnerių bendravime, kuris yra tik- 
ras ir nemeluojantis, tik dėl pana- 
šios balso spalvos susijaukia. 


Tebekalbant apie mikrofoną, reik- 
tų labiau atkreipti dėmesį į klausy- 
toja, kuris tik iš garsų kuriasi vaiz- 
dą. Jei veikėjai yra viename plane, 
abu vienoje vietoje, jų balsai iš tos 
pačios vietos turi ir atplaukti. Jei no- 
rima pabrėžti nuotolį — reikštų 
to nuotolio akustinį vaizdą sukurti. 
Pvz. Pinčukas tupi ant malūno spar- 
nų. Baltaragis stovi žemai, ir juodu 
vienas į kitą šaukia. Deja, klausy- 


tojas girdi abiejų balsus iš vieno 
taško. Nėra sudarytos “augštai — 
Žemai, ar "ten" ir “čia? iliuzijos. 


Tas pats pasikartoja, Pinčukui sle- 
piantis po girnomis: jo balsas, nors 
ir sumurdytas, bet ne iš po girnų. 

Tiesa, į šį atvejį galima dvejopai 
žiūrėti. Žinant, jog tai scenos darbo 
įamžinimas, kuriame šios akustinės 
problemos nebuvo sprendžiamos, bū- 
tų nesunku tuos netikslumus atleisti. 
Tačiau iš kito taško pažvelgus, su- 
sidaro gana aiškus įspūdis, kad plok- 
štelėse dažnai kaip tik norėta pa- 
teikti balsus ne vienoje dimensijoje, 
pvz. Pinčuko "erdvinis" juokas ir pan. 

Kadangi plokštelėse jaučiama ne- 
mažai vaidybinių elementų, — čia 
įvesta ir juokų, ir verksmų, ir dū- 
savimų, ir žiovavimų (veikėjai into- 
nacija liudija dabartinę savo būseną), 
—norisi ta prasme ryškesnio klebo- 
no ir Raupio. Klebonas abiejuose savo 


epizoduose turėtų būti užsimiegojęs, 


nelaiku prikeltas, erzlus. Tačiau gir- 
dime jį pernelyg išbalansuotą, nela- 
bai įtikinantį bei kiek iškrentantį 
iš kitų veikėjų tarpo. Raupys tre- 
čioj daly taip pat bespalvis, nors jau 
trečia para, kaip karčiamoj geria. 
"Tiesa, Raupį spalvinti — gana pavo- 
jingas dalykas, nes labai nesunku to- 
kį pilietį smarkokai uždažyti ir iš- 
gauti gruboką vaizdą. Ketvirtoj daly 
Raupys jau daug dinamiškesnis. 
Neaiškiausia, berods, šio viso dar- 
bo yra muzikinė — garsų efektų da- 
lis. Manytina, jog niūniavimai, dai- 
nos ir muzika yra įvesti nuotaikoms 
sudaryti, paskiriems scenovaizdžiams 
išryškinti, nes jie nieko bendro netu- 
ri su tekstu ar su kitais realisti- 
niais garsų efektais. Nėra, žinoma, 


jokio įstatymo, kaip, kur ir kada 
naudoti šias pagalbines priemones. 
Bet, jei jos yra pagalbinės, jos netu- 
rėtų niekur prasikišti, kaip atskiras 
spektaklio elementas. Amerikos dra- 
mos kritikas Eric Bentley iš viso pa- 
neigia visus kitus, išskyrus žmogaus 
balsą garsus, draminių veikalų įrašy- 
muose. Jam atrodo, kad tyla, bet ne 
muzika, yra tinkamiausias palydovas 
žodžiui. Su juo, be abejo, galima 
nesutikti, aiškinant, jog mes netu- 
rim nei Laurence Olivier, nei Orson 
Wells, kuriem gal tikrai muzika ne- 
reikalinga. Galop, ir klausytojų tem- 
peramentai yra skirtingi. Lietuvis, 
atrodo, sentimentalumui labiau lin- 
kęs už amerikietį, ir jo nuotaikai su- 
žadinti gal iš tikro reikia daugiau 
pagalbinių priemonių. 


Ar “B.M." įvesta muzikinė dalis 
padėjo klausytojui — sunku nusaky- 
ti, nes tai kiekvieno klausytojo in- 
dividualus reikalas. Vis dėlto pačios 
pradžios niūniavimas iš karto su- 
gestijuoja dainos ir šokio ansamblį, 
kur, beveik kaip taisyklė, uždangai 
pasikėlus, pasigirsta daina, o po jos 
prasideda veiksmas. Bet ansambly ir 
daina, ir šokis, ir tekstas turi vieno- 
dą uždavinį. “B.M." tik tekstas už- 
ima pagrindinę poziciją. To ansam- 
blinio įspūdžio čionai galima buvo 
išvengti, nepadarius pauzės tarp dai- 
nos posmų ir skaitytojo įstojimo (tuo 
būdu neiškišant dainos, kaip atskiro 
epizodo), sutvarkius mikrofonus ir 
dainuotojus taip, kad daina plauktų 
tik kaip palydovė ('“background") 
ir kad nesigirdėtų dainuojančių atsi- 
kvėpimų. To buvo išvengta kitur, pvz. 
trečioj ir ketvirtoj daly muzikos įsto- 
jimas ir išstojimas bei pati muzika 
savo paskirtyje labai gerai techniš- 
kai atlikta. Be to, labai pavojin- 
ga naudoti žinomų liaudies dainų 
motyvus, nes jie bematant išblaško 
klausytoją, kuriam knieti būtinai 
tuojau prisiminti tos dainos žodžius, 
ir jis iškrenta iš paties veikalo klau- 
symo. 

Draminiuose vaidinimuose (per ra- 
diją ar plokštelėse) muzikos ar ki- 
tų efektų garsais paprastai pabrėžia- 
mi charakteriai, suteikiami jiems 
garsiniai simboliai; muzika nusako- 
ma veiksmo įtampa, nuotaika, vieta. 
“B.M." neaiškumas iškyla antroj da- 
ly, kuri baigiasi daina, sudarančia 
Baltaragio namo scenovaidį. Trečia 
dalis prasideda ta pačia daina, nors 
scena jau persikėlusi į karčiamą. Tie- 
sa, ši daina sujungia plokšteles, bet 
kartu paruošia klausytoją visai ki- 
tai aplinkai — jis vis dar mano esąs 
pas Laltaragį, tuo tarpu staiga atsi- 
duria karčiamoj ... 

“BM. randame dviejų rūšių 
efektus: realistinius ir nerealistinius. 


Labiausiai vykęs, rodos, yra Pin- 
čuko skridimo efektas. Piršlių skam- 
balai per aštrūs, ypač tai ryšku pir- 
mame jų pasigirdime, kurie, be to, 
ir nevisai laiku įstoja. Antroj daly 
jie jau visai vietoje. Pelkių efektas 
labai nelietuviškas. Jis net ir su teks- 
tu nesutinka, nes antroj daly sako- 
ma, kad tik ančių ir gaigalų bal- 
sai girdisi, o ketvirtoj daly: ... “ty- 
lu, tiktai krūmai patamsėje čeža". 
Plokštelė būtų tik laimėjusi, išven- 
gusi svetimos gamtos garsų. Neaiš- 
ku, kodėl iš paukščių pasirinktas gai- 
dys. Jis veikale pats nereikšmingiau- 
sias. Jau didesnis efektas būtų, viš- 
tai sukudakinus ar pelėdai ūbaujant. 
Į jų garsus atkreiptas didesnis au- 
toriaus dėmesys. Taip pat neįtikinan- 
tis obuolmušių žirgų, juos pavogus, 
bėgimas. Iš teksto žinome, jog jie 
nešėsi per laukus, per minkštą grin- 
dinį. Dabar gi, klausant, sunku iš- 
vengti asfalto asociacijos. Netikslūs 
ir pavasario audros garsai. Jurga 
juos išgirsta seklyčioje, ir kadangi 
klausytojas jungiamas su Jurga, jis 
tų garsų klauso taip pat iš sekly- 
čios. Suprantama, jie silpniau girdė- 


ti viduj, nei lauke. Plokštelėje tie 
garsai susilpnėja, durims į lauką 
atsidarius. 


Atrodo, jog naudojant realistinius 
garsų efektus, reikėtų juos labai 
tiksliai derinti bei užsibrėžti aiškų 
veikalo apipavidalinimo planą; ap- 
spręsti, kokia yra tų efektų paskir- 
tis, ar jie būtinai reikalingi, ir gerai 
apsvarstyti, ar verta naudoti netiks- 
lius, klaidinančius garsus, jei nėra 
galimybės geresnių išgauti. Mūsų at- 
veju, kur “neatskirsi, kur pasaka, o 
kur tikrasis gyvenimas“, regis, bū- 
tų geriau išlaikyti tą neatskyrimą ir, 
jei režisūrai pageidautinas spalvingu- 
mas, naudotis abstraktesnės muzi- 
kos palyda, kuri nesugestijuotų klau- 
sytojo būtinai į vieną specifinį garsą, 
bet leistų jo vaizduotei susikurti jam 
prieinamiausią vaizdą. 


Bene sunkiausia visam šiam leidi- 
niui pastaba krenta lietuviškam žo- 
džiui, lietuvių kalbos grynumui. šiaip 
ar taip, “B.M." yra lietuviško teatro 
reprezentacija, todėl dideli reikalavi- 
mai statytini lietuviško žodžio ne tik 
meniškam, bet ir teisingam ištari- 
mui. Daug kur įstringa tarmių įta- 
kos, kai plačioji “€"" susiaurėja į e", 
kai “i" supainiojama su “y''; neretai 
išnyksta žodžių galūnės, o sakiniai 
nevietoje susinkopinami. "Taip pat 
Borutos tekste Pinčukas rašomas be 
minkštinamosios “i" tarp “č"? ir “U", 
bet jį tik vienas Baltaragis, ir tai ne- 
visada, teisingai ištaria. 

Nežiūrint visų tų mažų netikslu- 
mų bei prisimenant, jog tai pirma- 
sis bandymas, reikia pripažinti, kad 

TABAKAS IR KORTOS 


“Lietuvis iki šiandien tabaką ge- 
ria — gerti taboku". Sakinio len- 
kiškas tekstas: “Litwin do dzis ta- 
Mak pije, gerti taboku". Taip turi 
"Incyclopedia Staropolska, Trzaski, 
"*reresta i Michalskiego", išleista 
+019 m. Kadangi žinomosios senienų 
»nciklopedijos ši laida parūpinta Vo- 
kietijos prof. A. Bruckner'io kuris 
s»va laikė Lenkijos ir Lietuvos kul- 
=ng istorikų, viena, ir kadangi jis 


mūoo drąsius sakinius, neparemtus 
detalinėmis studijomis, ypačiai taip 
mavo senuose metuose, — aną spren- 


dimą reikia laikyti jojo kūryba bei 
išradimu. Aš pirmą kartą savo am- 
žiuje girdžiu tokį gramatiškai netai- 


syklingą, tariamai lietuvišką ' gerti 
taboku"'. Taip niekas tikrai nesako 
Suvalkijoje, Lietuvos vakaruose ir, 


turbūt, rytuose. 

Est tai užkliudo Lietuvos tabako 
bei rūkymo senovę, apie kurią nie- 
ko nežino nei viena Lenkų senienų 


AAO KAS LAS 


SENOVĖS LIETUVOJE 


minčtoji, nei De Bondy. Tuo tarpu 
mums pavyko rasti vieną naują fak- 
tą Lietuvos rūkymo istorijai, bet jis 
įneša daug šviesos kalbamam daly- 
kui. 1638 m. Polocke norėta tabako 
prekybą išnuomoti, kitaip sakant, mo- 
nopolizuoti: Lietuvos valdžia už tam 
tikrą sumą vienam asmeniui leistų tą 
prekę importuoti, paruošti ir pardavi- 
neti. Bet miestas (jis gavo savivalda 
dar 15-me amž., t.y., pirmasis iš ne- 
etncgrafinės Lietuvos miestų)  nesu- 
tinka. Girdi, priimsiąs naujają tvar- 
ką, jei ji būsianti įvesta ir Vilniu- 
je (Archeografičeskij Sbornik, I, 309) 

Vadinasi, 17-to amž. pirmoje pu- 
sėje Polocke ir Vilniuje turėjo būti 
tabako žymi apyvarta, jei valdžia 
manė gausianti pelno, ją monopoli- 
zuodama-išnuomodama. O Polockas 
čia figūruoja dėl to, kad bent nuo 
13-to amž., būdamas ant Dauguvos 
patogaus kelio ir nepertoliausia nuo 
Didžiojo Naugardo, buvo vienas iš 


enciklopedija, kaip jie sako, “staro- svarbiausiųjų punktų Lietuvos im- 
poiska'—nei Glogerio, nei ką tik porto-eksporto prekyboje (atrodo, 
plokštelės alsuoja spektakliu. Vienur Victor emblemos, negalima neat- 
jos kyla, plaukia, uždega, kitur — kreipti dėmesio į tokį retą ir di- 


krenta, sušlubuoja, tempas užsivelka. 
Vieni dialogai nešami bendro ritmo, 
kiti — atsilieka, bet po kiek laiko 
pasikelia, įsisiūbuoja. Visur jaučiasi 
gyvai plazdanti aktoriaus širdis, jo 
kūrybinis momentas — vienur išsa- 
kąs savo galią, kitur susilaikąs. Nei 
vienam aktoriui negalima prikišti 
rolės nesupratimo ar nesugebėjimo 
jos atlikti. Priešingai — kiekvieno 
charakterio piešinys būdingas, savi- 
tas, spalvingas. Visi jie gyvi stojasi 
prieš akis, kiekvienas atnešdamas sa- 
vo skausmus, džiaugsmus, išgyveni- 
mus. O praėję neišnyksta, nes tai 
yra Lietuva, tai jos gyvenimas, tai 
jos alsavimas. Montrealio Lietuvių 
Dramos kolektyvas dar kartą įrodė, 
jog ne be reikalo į jį dedama daug 
vilčių, jog jis moka pasiimtą užda- 
vinį atsakingai spręsti. Todėl “B.M." 
yra gyvas, nemechaniškas, todėl apie 
ji verta kalbėti ir jo klausytis. 

Jau vien žvilgterėjus į skoningą 
viršelį ir rūpestingai paruoštą leiči- 
nį, į lietuvišką užrašą šalia RCA 

delį įvyki: galų gale vienas lietuviš- 
kas spektaklis tapo pakartojamas, 
sugrąžinamas! 

Dalia Bylaitienė 


* 


Kazio Borutos “BALTARAGIO 
MALŪNAS" 2 RCA Victor 4-rių 
daliu LP plokštelės. 


Išleido Montrealio Lietuvių Dra- 
mos Teatras. Audiofoninis „tekstas; 
kos. Režisūra — Birutės Enkelė ios 
E6S> 

Veikėjai: Pasakotojas — Juozas 
Akstinas; Baltaragis — Henrikas Na- 
gys; Jurga — Birutė Pūkelevičiūtė; 
Girdvainis — Leonas Barauskas: 
Uršulė — Bronė Malaiškienė; Pin- 
čukas — Kazys Veselka; šešelga — 
Vytautas Sabalys; Raupys — Vincas 
Skaisgiris; Marcelė — Viltis Vai- 
čiūnaitė; Klebonas — Ričardas Si- 
maniūkštis. 

Muzikos ir garsų efektai — Zigmo 
Lapino. Viršelis — Kazio Veselkos. 


tarpais net pats svarbiausias). Klysta 
tie istorikai, kurie numoja ranka į 
Polocko kultūrinį gajumą: nuo 15- 
to amž. čia paliudyta daugybė ama- 
tų ir gildžių-cechų. 

Lyginant su Lenkija, Lietuvoje ta- 
bakas bus pasirodęs tuo pačiu metu. 
Ten pirma žinia apie tabako sėklas 
iš Turkijos yra iš 1590 m. Apie 
rūkymo plitimą Lenkuose galima kal- 
bėti tik nuo 1620 m. Kadangi abi 
valstybės buvo susijungusios, tai tie 
patys įstatymai daugiau ar mažiau 
buvo taikomi abiejose. 1659 m. pa- 
skelbta tabako monopolis, nors jiš 
visiškai nebuvo įgyvendintas dar apie 
100 metų. Tik 1776 m. davė griežtą 
monopolio įstatymą, bet tai jau tiek 
Lietuvos, tiek Lenkijos nepriklauso- 
mybės žlugimo pradžia. 

Nekreipiant dėmesio į  Osipovo 
(Brokgauzo Encik-je) svaičiojimus 
(tabakas į Rusiją patekęs iš Azijos), 
Rusijoje tabakas ir rūkymas beveik 
tos pačios datos, kaip Lietuvoje, at- 
seit, 16-to amž. pabaiga ir 17-tojo 
pradžia. 

Paties tabako AG tėvynė (ir, 
atrodo, vardas) yra Amerikoje. Čia 
vietiniai indėnai turėjo ir turi gar- 
sų paprotį “rūkyti taikos pypkę“. 
Rūkymas (turbūt, kulto reikalams) 
paliudytas jau senovinėje Maya kul- 
tūroje (tos genties indėnai dabar 
gyvena Gvatemaloje ir Britų Hondu- 
re). Pirmas civilizuoto pasaulio at- 
stovas, atseit, Kristupas Kolumbas 
pamatė rūkant susuktą tabaką, kai 
1492 m. atplaukė į vidurinę Ameri- 
ką. Jam grįžus, tabakas ir rūky- 
mas prigijo Ispanijoje ir Portugalijo- 
je. 1560 m. Prancūzų pasiuntinys 
Lisabonoje. Jean Nicot (nuo jo 
tabako botaniškas vardas Nicotiana) 
tabako sėklų parsiuntė garsiajai Ka. 
tarinai de Medicis, Henriko II žmo- 
nai. Angliją su naujuoju augalu ir 
jo rūkymu apie 1586 m. supažin- 
dino karaliaus dvariškis ir plaukio- 
tojas Walter Raleigh. Iš čia taba- 
kas pateko į Olandiją. Apskritai, jo 
vartojimas 16-to amž. antroje dalyje 
paplito Europos visose plaukiojančio- 
se tautose 


Manytumėm, jog tabakas į Lietuvą 
pateko per vokišką Hanzos pirklių 
organizaciją, daugiausia keliu Ryga 
- Polockas - Vilnius. Iš pirmiau ci- 
tuoto dokumento išrodo, jog 17-to 
amž. pradžioje Polockas šios rūšies 
importui buvo svarbiausias punktas. 
O tame mieste Hanza nuo 15-to amž. 
turėjo prekybos kontorą, priklauso- 
mą nuo Rygos, kurioje Polockas 
pasistatydino cerkvę, (palyg. Live, 
Est. und Curlandisches Urkunden- 
buch, t.t. VIII 8 XI). Antra vertus, 
mūsų rūkyti" nesusijęs nei su ru- 
sišku “kuritj", nei su lenkiškų “pa- 


lic", o greičiausia su vokišku “rau- 
Elen“ 

Europoje tabakas iš pradžių nau- 
dota, kaip vaistas. Minėtoji Katarina 
Medici juo gydė savo sūnų. Gydyto- 
jas Jonas Neanderis savo veik. “Ta- 
bacologia" (1626) jį traktuoja, kaip 
Artzney (vaistas). Bet rūkymui spar- 
čiai plintant, prieš jį pradėta kovo- 
ti. Anglijos karalius Jokūbas I 1604m. 
parašė apie tai ištisą traktatą “Mi- 
sokapnos", kurio egzempliorių  at- 
siuntė Lenkijos — Lietuvos karaliui 
Zigmantui III. Vokietijos kai kuriose 
srityse (Lueneburg) už rūkymą pla- 
kė ir kišo į kalėjimą (1691). Rusijo- 
je net pjovė nosį (1634). O Turkijo- 
je baudė mirtim (1605). Pagaliau 
Bažnyčia tai (tabokos uostymą) už- 
draudž ekskomunikos bausme (1650). 

Eet tabakas prasiskynė kelią. Len- 
kijos — Lietuvos seimas 1661 m. rū- 
kymą paskelbė nekenksmingu ir ta- 
bako prekybai paskyrė administrato- 
rių. Rusijos Petras Didysis atšaukė 
rūkymo bausmes (1697). Popiežius ir 
taip pat padarė su bažnytiniu drau- 
cdimuž(t725): 0. 18. - 19. amž. ta- 
bako uostymas ir vėliau rūkymas 
jau laikyta gražaus elgesio ženklu. 
Vokietijos Fridrikas Didysis ir Pran- 
cūzijos Napoleonas buvo uolūs uos- 
tytojai. Bet jau Vokiečių Fridrikas 
Vilhelmas (1786-97) įsteigė “Tabacks- 
collegium"', būtent, pastoviai nustaty- 
tą dieną, su savo ministeriais augš- 
tais karininkais susėdę, numodavo 
ranka į etiketą, o tik rūkydavo ir 
plepėdavo. Tai pasidarė augštųjų luo- 
mų mada. Lietuvos kunigaikštis Rad- 
vila (Panie Kochanku, 1734-90) pats 
tekindavo tabakines uostomam ta- 
bakui. 


Tabako ir rūkymo pradžią tarp 
Lietuvos paprastų miestiečių mes 
skirtumėm į 17-to amž. vidurį, o tarp 
kaimiečių — į jo pabaigą. Kaime tas 
dalykas bus paplitęs ir įsigyvenęs 
18-jame. Savaime suprantama, čia jis 
susijęs su tabako auginimu savajam 
darže, o tai, vėl, atėjo iš dvaro. 


Nors jau 17 amž. atsirado įstaty- 
mų, daugiau ar mažiau reguliuojan- 
čių tabaką, bet kaimietis šiuo at- 
žvilgiu pajuto griežtą kontrolę, tik 
rusams užėmus Lietuvą. Jie mono- 
polio įstatymą griežtai vykdė nuo 
1861-mų ir ypačiai nuo 1871-mų m. 
Kaimietis galėjo tabako augintis tik 
keliolika diegų. Dėl to labai dažnai 
buvo baudžiamas ir sodinamas į areš- 
to namus valsčiuje. Iš tų laikų Su- 
valkijoje liko posakis “Sėdi, kaip už 
tabaką!" Dabar tai reiškia “Sėdi be 
jokio reikalo ar nieko neveikdamas." 
Iš tikrųjų gi tai reflektuoja prastų 
kaimiečių praeities išgyvenimus, kuo- 
met jie turėjo sėdėti arešte ir nega- 
lėjo dirbti, ir tai, jų galva, be jokio 
nusikaltimo, vadinasi, ir visiškai be 
reikalo. 


Keista, o gal natūralu, jog kor- 
tcs Lietuvoje pirmą kartą minimos 
tame pačiame mieste ir beveik tuo 
pačiu metu, kaip ir tabakas. 1649 m. 
Polocke kažkoks “'Bindas" sodinamas 
į kalėjimą,“kad lošė kortomis" (v ka 
ty igral, Archeografičeskij Sbornik, 
I, 389). Įdomu, jog lietuviška pa- 
vardė rusiškomis raidėmis parašyta 
taisyklingai. Matyt, tuomet lošimas 
buvo naujas, neįprastas ir smerkti- 
nas dalykas, jei dėl jo bausta kalė- 
jimu. 

J. Matusas 


ROMOS LIETUVIŲ ISTORIKŲ DARBAI IR PLANAI 


Paskutiniu metu Romoje susitelkė 
nemažas būrys lietuvių istorikų, ku- 
rie, Lietuvių Katalikų Mokslų Aka- 
demijoje sudarę lyg ir savistovią sek- 
ciją, šiuo metu pradėjo aktyviau 
veikti. Jau prieš kelis metus prof. 
Z. Ivinskis su kun. R. Krasausku, 
besitriūsdami Vatikano archyve, su- 
manė leisti Lietuvos istorijos šaltinių 
rinkinį. Šios minties skatinami, jie 
pasikvietė prof. dr. P. Rabikauską, 
S.J., paleografijos specialistą ir, iš 
archyvo nurašę Lietuvos vyskupų re- 
lacijas šv. Sostui, ėmė jieškoti lei- 
dėjo. Leidėją greitai surado J.E. vys- 
kupas V. Brizgys, būtent prel. J. Paš- 
kų Čikagoje. Gavę iš jo tam tikslui 
2000 dol. su pažadu vėliau atsiųsti ki- 
tą 1000 dol. minėtieji istorikai pri- 
6mė dar tėv. V. Gidžiūną, O.F.M., ir 
kun. P. Jetulį. Balandžio 28 d., su- 
sirinkus pas prof. Z. Ivinskį, buvo 


pasidalinta darbais galutiniam teks- 
to peržiūrėjimui ir kritiško aparato 
bei komentarų paruošimui. 

Pirmąjį tomą jie tikisi dar šį ru- 
denį atiduoti spaudai, kad jis sekan- 
čiais metais pasirodytų knygų rinko- 
je. Įkandin rengiama jau ir sekan- 
tieji tomai. Kun. P. Jetulis Vatika- 
no archyve kasdieną nurašinėja Lie- 
tuvos vyskupų precesus, kurių, kaip 
atrodo, nebus įmanoma sutalpinti vie- 
mane tcme. Visi šie dokumentai bus 
spausdinami originalioje, atseit, loty- 
nų kalboje ir apims ne tik Vilniaus, 
žemaičių ir Seinų vyskupijas, bet ir 
visas kitas istorinės Lietuvos vysku- 
pijas: Lucko, Smolensko, Polocko, 
Mohilovo, Minsko ir kt. šis darbas 
tikrai bus atliktas. Jis vyksta prof. 
Z. Ivinskio globoje. Ateinantieji to- 
mai dar laukia leidėjų. 

Romos lietuvių istorikų būrelį su- 


daro: prof. dr. Z. Ivinskis, garsus 
Lietuvos istorikas, daugelio knygų 
autorius, dabartinis Baltų Instituto 


pirmininkas, Lietuvių Enciklopedijos 
Lietuvos istorijos skyriaus redakto- 
rius, rašąs vokiškai Lietuvos istoriją; 
tėv. prof. dr. P. Rabikauskas, S.J., 
Gregorianum universiteto paleografi- 
ios profesorius, ruošiąs diplomatijos - 
paleografijos vadovėlį ir Lietuvos 
jėzuitų istorijos šaltinių rinkinį; kun. 
licenciatas R. Krasauskas, rašąs Že- 
mMaičių vyskupo Tiškevičiaus mano- 
grafiją ir Lietuvos vyskupų biografi- 
jas bei parapijų istorijas Liet. En- 
ciklopedijoje; kun. dr. P. Jetulis, ra- 
šąas kardinolo Jurgio Radvilos mano- 
grafiją; tėv. dr. V. Gidžiūnas, O.F.M.., 
Lietuvos vienuolijų istorikas ir rašąs 
Lietuvos pranciškonų istoriją; tėv. 
dr. J. Vaišnora, M.I.C., nesenai išlei- 
dęs vertingą knygą “Marijos garbi- 
nimas Lietuvoje“ ir redaguojas Lie- 
tuvių Enciklopedijos katalikų teologi- 
jos skyrių; tėv. dr. S. Matulis, M.I.C. 
parašęs Dievo tarno arkivyskupo Jur- 
gio Matulaičio-Matulevičiaus biogra- 
fiją ir rašąs Lietuvos marijonų isto- 
riją; kun. dr. J. Bičiūnas, ruošiąs iš- 
samią studiją apie Vilniaus jėzuitų 
akademiją. 

Romoje niekuomet nebuvo tiek lie- 
tuvių istorikų ir taip planingai už- 
vestų istorinių darbų. Ta veikla tu- 
rėtų susidomėti ir lietuvių visuome- 
nė, ne tik išleisdama jų veikalus, 
bet ir paremdama juos skurdžiose 
gyvenimo sąlygose: čia turima min- 
tyje prof. Z. Ivinskis ir kunigai pa- 
sauliečiai. T. V. G. 


ATSIŲSTA PAMINĖTI 


Juozas švaistas: JO SUŽADĖTINĖ, 
premijuotas romanas. Išleido Lietu- 
viškos Knygos Klubas Čikagoje, 394 
p., kaina 4 dol. Aplankas J. Pilipaus- 
ko. , 
Vytautas Alantas: TARP DVIEJŲ 
GYVENIMŲ, romanas. Išleido Lietu- 
viškos Knygos Klubas Čikagoje, 462 
p., kaina 4,50 dol. Aplankas Ados 
Korsakaitės. 

Vaclovas Biržiška:  PRAEITIES 
PABIROS, straipsnių rinkinys iš Lie- 
tuvos praeities. Išleido “Karys" New 
Yorke. Įrišta į kietus viršelius, iliust- 
ruota, 352 p. 

ALRK Federacijos Jaunimo sto- 
vykla, informacinis leidinys, 20 p. 

Amerikos Lietuvių Ekonominio 
Centro protokolai ir referatai 1950 - 
1953. 

Amerikos Lietuvių Prekybos Butų 


veikla, ketvirtas žiniaraštis. Išleido 
Am. Liet. Ekonominis Centras Čika- 
goje, 66 p. 

Free Europe Committee, 10-tas 


metinis pranešimas, 1959, 31 p. 

VISUOMENINIS 
GYVENIMAS 


PRANCIŠKONŲ GIMNAZIJOS PIRMOJI LAIDA 


Šį pavasarį, gegužės 28 d., iš pran- 
ciškonų gimnazijos Kennebunkporte 
išėjo pirmoji laida. Mokyklą baigė 10 
lietuvių jaunuolių ir gavo pažymėji- 
mus. Įvykis buvo apsuptas iškilmė- 
mis, į kurias atsilankė mokinių tėvai 
ir pranciškonų bičiuliai bei rėmėjai. 
Tarp svečių paminėtinas prel. Pran- 
ciškus Juras iš Lawrenco, marijonų 
provincijolas Tėv. J. Jančius iš Čika- 
gos, LRK Federacijos pirmininkas 
Antanas Masionis iš Patersono ir 
“Darbininko"" redaktorius Simas Su- 
žiedėlis iš Brooklyno. Baigusiųjų mo- 
kyklą išleistuvės buvo pradėtos pa- 
maldomis gimnazijos koplyčioje, per 
kurias pamokslą pasakė prel. Pr. Ju- 
ras. Po pamaldų įteikti pažymėjimai. 
Prie vaišių stalo pasakyta sveikinimo 
kalbų, išreikšta linkėjimų, pačių mo- 
kinių jėgomis išpildyta meninė pro- 
gramėlė. Po to baigusieji su tėvais 
išlydėti namo, kupini įspūdžių bei 
prisiminimų. 

Tai išorinė mokyklos baigimo iš- 
kilmių pusė, po kuria tačiau slepiasi 
gilesnė prasmė — slepiasi daugelio 
lietuvių tėvų noras išauklėti savo vai- 
kus tautinėje dvasioje, slepiasi moki- 
nių ketverių metų pastangos siekti 
sviesos bei auklėtis. Amerikietiško 
gyvenimo aplinkoje nėra lengva iš- 


auginti vaikus lietuviškoje dvasioje. 
Čia, ypatingai miestuose, pasigenda- 
ma to privatumo, kuris padeda ap- 
saugoti nuo pašalinių įtakų šeimą. 
Tėvams dirbant fabrikuose, vaikui 
dažnai tenka augti viešumoje—gatvė- 
je. Mokyklose gi viešpatauja ameri- 
kietiška dvasia, o lietuviškiems rei- 
kalams tenka antraeilė vieta. Tai ir 
stengiamasi gelbėtis vasarinėmis sto- 
vyklomis bei šeštad. mokyklomis. 
Lietuvių pranciškonų gimnazija, 
atidaryta prieš ketvertą metų Kenne- 
bunkporte, yra dar vienas Eandymas 
padėti tėvams išauklėti vaikus lietu- 
viškoje dvasioje. Žinoma, ir ši mokyk- 
la nėra išskirta iš valstybinių švieti- 
mo įstaigų valdžios bei programinių 
taisyklių, tačiau joje vis dėlto yra 
dėstoma lituanistika pagrečiui su ki- 
tais dalykais. Taip pat ir gautuose 
pažymėjimuose lietuvių kalba įrašyta 
kaip pagrindinė programos šaka. Tai 
pastato ją rimton plotmėn ir psicho- 
logiškai nuteikia jaunimą labiau su 
ja skaitytis. Be to, gi ir visas auk- 
lėjimas perdvelktas lietuviškomis nuo- 
taikomis. Vaikai tarp savęs visą laiką 
verčiami kalbėtis lietuviškai, teikia- 
mos ypatingos lengvatos išmokti savo 
kalbą atsilikusiems, skatinama rašy- 
tis į lietuviškas draugijas, įvairiomis 


tautinėmis progomis ruošiami pami- 
nėjimai. Daug reiškia ir tai, kad visi 
mokytojai lietuviai. Į gimnaziją taip 
pat priimami visų lietuvių vaikai. 

Pirmųjų išleistuvių proga atspaus- 
dintame leidinėlyje, pavadintame An- 
tonianum, parodoma, kaip tasai lietu- 
viškas auklėjimas vyksta šioje mo- 
kykloje. Iš ten patiriame, kad moki- 
niai turi ir savo chorą, ir savo Or- 
kestrą, ir įvairius lavinimosi bei auk- 
lėjimosi būrelius. Jame žodžiu ir nuo- 
traukomis atskleidžiamas šios mo- 
kyklos gyvenimas, kuris ne tiek gau- 
sus dideliu mokinių skaičiumi, kiek 
įvairiais auklėjimosi įvykiais—pasiro- 
dymais, sumanymais, neprašokstan- 
čiais jaunų jėgų. Tame leidiny taip 
pat regime, kokią palankią aplinką 
teikia auklėjimui gamta. Čia ne did- 
miesčio spūstis bei skuba, o erdvios 
platumos su visai arti ošiančiu At- 
lanto vandenynu. Jaunuolis tokioje 
vietoje pamilsta gamtą ir tampa švel- 
nesnis visam gyvenimui. 


Vieta, tiesa, yra kiek toliau nuo 
didžiųjų lietuviškų centrų, tačiau ne 
taip jau toli, kad sudarytų kokių 
ypatingų nepatogumų. Ypač Bostonas, 
palyginti, yra arti. Nuotoliai šiandien, 
pagerėjus susisiekimui, lengviau įvei- 
kiami. Tai rodo ir šios mokyklos pir- 
moji laida. Jos 3 atstovai yra iš 
Brocktono, Z iš Bostono, 2 iš Wor- 
cesterio, 2 iš Brooklyno ir 1 iš Ha- 
miltono (Kanados). Prie mokyklos 
veikiąs bendrabutis, kuriame lengvo- 
mis sąlygomis išlaikomi mokiniai 
(400 dol. metams), taip pat skaityti- 
nas svarbiu auklėjimo veiksniu. Te- 
vai, siuntę savo vaikus į šią mokyklą, 
išleistuvių dieną džiaugėsi. Tai aiš- 
kiai matėsi iš jų veidų. 

Pranciškonai, kai prieš 4 metus į- 
kūrš šią gimnaziją, turėjo du tikslu 


Pranciškonų gimnazijos pirmos laidos išleistuvės. (Vidury sėdi prel. Pr. Juras, jo 
Tev. Jurgis Gailiušis ir direkt. Tėv. Gabrielis Baltrušaitis. Pirmoje eilėje taip pat 

dešinėje gimnazijos rektorius 
ir baigusieji mokyklą). 


— prisidėti prie lietuvių jaunimo auk- 
lėjimo tautinėje dvasioje, o taip pat 
lr Naujais nariais pasipildyti savo 
gretas. Atrodo, jog abu siekimai pa- 
sitvirtins. Jau dabar iš šios mokyklos 
išėjo 10 jaunuolių su aiškiai lietuviš- 
ka orientacija. Reikia tikčtis, kad jie, 
čia gavę gerą pradžią, toliau puoselės 
tai, ką įgijo. Tai pirmojo tikslo vai- 
sius. Antrasis taip pat šių išleistuvių 
iškilmėje tapo tikrove—vienas iš ga- 
vusiųjų mokyklos baigimo pažymėji- 
mą šią vasarą stos į pranciškonų 
vienuoliją. O kitas iš tos gimnazijos 
jau anksčiau yra įstojęs į brolių eiles. 


Pranciškonų gimnazija dar jauna, 
einanti pirmuosius žingsnius. Į ją gal 
dar tebežiūrima su tam tikru atsar- 
gumu, laukiant, kaip užsirekomen- 
duos. Tačiau tie pirmieji žingsniai pa- 
sirodė našūs. Maino valstybės švieti- 
mo departamentas ją įtraukė į ge- 
riausiai veikiančių mokyklų sąrašą. 
Pirmoji laida suteiks naujų paskati- 
nimų, sukels daugiau pasitikėjimo. 
Tai ir tenka laukti, kad ši gimnazija 
kas metą didės mokinių skaičiumi ir 
bus šviesiu žiburėliu mūsų emigraci- 
nėje prieblandoje. LTA: 


25 DVASINIO 
DARBO METAI 


Birželio mėnesį suėjo 25 metai, 
kai Tev. Justinas Vaškys, O.F.M,, 
buvo įšventintas kunigu. ši sukaktis 
teikia progos pažvelgti į jo gyveni- 
mą, kuris siejasi su lietuvių religine 
bei kultūrine veikla, ypatingai šioje 
„Atlanto pusėje. 


Tėev. Justinas Vaškys gimė 1909 m. 
Liepojos mieste, Latvijoje. Tėvams 
persikėlus į Lietuvą, jis gimnazijos 
mokslą išėjo Ylakiuose ir Kaune, tuo 
laiku apsispręsdamas tapti vienuoliu. 
Pas pranciškonus atvyko 1928 m. ir 
pradėjo noviciatą. 1932 m. padarė am- 
žinuosius įžadus. Filosofijos ir teolo- 
gijos studijas ėjo Kauno kunigų se- 
minarijoje. Teologijos studijoms vė- 
liau buvo išsiųstas į Austriją — Tirolį. 
Ten 1935 m. įšventintas kunigu. Po 
metų galutinai grįžęs į Lietuvą, stu- 
dijas (istorijos ir filosofijos) tęsė 
Kauno universitete, tuo pačiu laiku 
eidamas įvairias pareigas savo vie- 
nuolijoje. 1939 m. paskiriamas pran- 
ciškonų gimnazijos Kretingoje rekto- 
ziumi. Jam pavedama redaguoti ir 
religinį laikraštį “Šv. Pranciškaus 
Varpelį". Be to, jį matome ir pran- 


siškonų šv. Kazimiero provincijos 
taryboje. 
Užėmus Lietuvą komunistams, 


"Tė6v. Justinas Vaškys pasitraukė į 
užsienį su uždaviniu organizuoti įvai- 


Tėv. Justinas Vaškys 


riose vietovėse studijuojančius lietu- 
vius pranciškonus. Centrinei Ordino 
vadovybei pritariant, 1941 m. jam 
pasisekė atvykti į Ameriką. Čia ir 
prasidėjo reikšmingiausias jo gyve- 
nimo veiklos tarpsnis. Ištikimas savo 
pasiryžimui sutelkti išsisklaidžiusius 
lietuvius pranciškonus į savarankų 
vienuolinį vienetą arba provinciją, jis 
čia aplankė visas lietuvių parapijas, 
gerai susipažino su emigracine padė- 
timi, įveikė daug įvairių sunkumų... 
Jau 1941 m. Tėv. Justinui pavyko 
Pittsburghe įsteigti pirmąjį lietuvių 
pranciškonų vienuolyną, nors ir lai- 
kiną. Teko žvalgytis pastovios vie- 
tos. Tuo metu gi jis organizavo lie- 
tuvius tretininkus — steigė naujas 
kongregacijas, o jau anksčiau įsteig- 
tas perėmė iš vietinių pranciškonų. 
Be to, Amerikoje atgaivino tretinin- 
kų laikraštį “šv. Pranciškaus Var- 
pelį" ir pats jį redagavo. Pagaliau, 
paruošė tretininkams literatūros. 1940 
m. išėjo jo papildyta Tėv. Pranciš- 
kaus Bizausko knyga “šv. Pranciš- 
kaus pėdomis". Parodė daug energi- 
jos bei pasiaukojimo, vadovaudamas 
JAV lietuvių parapijose misijoms bei 
rekolekcijoms. Tuo pačiu laiku domė- 


josi mokslu, literatūra ir menu. Dar 
Lietuvoje yra išleidęs istorinę mono- 
grafiją apie Kretingos vienuolyną. 
1944 m. Maino valstybėje, Greeno 
vietovėje, įkuriamas pastovus vienuo- 
lynas. Pamažu susilaukiama daugiau 
talkininkų iš Europos. 1946 m. jau 
įsteigiamas teisiškai nepriklausomas 
lietuvių pranciškonų vienuolinis vie- 
nctas — šv. Kazimiero komisariatas. 
Tėv. Justinas Vaškys paskiriamas 
pirmuoju viršininku — provincijolu. 
Veikla našėja. Vienas po kito kuria- 
mi nauji vienuolynai Kenebunkporte 
(1947 m.), St. Catharines mieste Ka- 
nadoje ir Bridgevillėje, Pa. (1949 m.). 
Pagaliau atkreipiama didesnis dėme- 
sys į spaudos lauką. 1949 m. rudenį 
iš tremties perimama leisti kultūros 
žurnalas “Aidai". Neilgai laukus, iš 
šv. Juozapo draugijos perimamas 
leisti laikraštis "Darbininkas" sykiu 
su spaustuve ir pastatu. Negavus 
Bostono arkivyskupo, dabartinio kar- 
dinolo R. Cushingo, leidimo apsigy- 
venti, vienuolynas įsteigiamas Brook- 
lyne ir perkeliama spaustuvė. Pami- 
nėtina, kad su “Darbininku" sujūun- 
giama dar du katalikų laikraščiai — 
Pittsburgho “Lietuvių žinios“ ir 

* Birželio išvežimų dvidešimtmetis 
buvo prisimintas visose žymesnėse 
lietuvių vietovėse. Ypatingom iškil- 
mėm jis išsiskyrė Niujorke, kur ka- 
tedroje buvo suruoštos pamaldos ir 
sukviestas susirinkimas garsioje 
Town Hall salėje. Ta proga Amerikos 
Valstybės sekretoriaus pavaduotojas 
Europos reikalams per Alto informa- 
cijų centrą atsiuntė šio turinio pa- 
reiškimą. 

“Prašau užtikrinti susirinkusius, 
kad Vyriausybė yra giliai susirūpi- 
nusi dėl Baltijos valstybių nelaimės. 
Jungtinės Valstybės tebeatsisako pri- 
pažinti Latvijos, Lietuvos ir Estijos 
pagrobimą ir pasilieka griežtai įsiti- 
kinusios, kad šitų kraštų gyventojai 
turi teisę naudotis valstybiniu suve- 
renumu ir patys pasirinkti vyriau- 
sybę. Mes tikime, kad jų patvarus 
patriotizmas ir laisvės meilė įgalins 
juos pagaliau atgauti teises, kurios 
jiems buvo taip neteisingai pagrob- 
tos.“ 


* Romui Viesului paskirta Tama- 
rind Fellowship stipendija (1000 dol.) 
dviem mėnesiams dirbti savo kūry- 
boje specialiai tam tikslui įsteigtoje 
litografijos studijoje Los Angeles, 
Cal. Skridimas ten ir atgal apmoka- 
mas atskirai. Ši stipendija yra šie- 


Brooklyno “Amerika"'. Visa tai Tėv. 
Justino Vaškio pastangų vaisiai. 

šiandieną lietuviai pranciškonai, 
teisiniai imant, yra tvirtai susiorga- 
nizavę į šv. Kazimiero Kustodiją, į 
kurią įjungta ir Lietuvoje likusieji 
nariai. Pranciškonai išplėtė lietuviš- 
kos spaudos darbą, pasireiškė jau- 
nuomenės auklėjime savo stovyklose 
ir gimnazijoje, susilaukė įvertinimo 
pastoracijoje. Dabar šv. Kazimiero 
Kustodijai priklauso 70 narių, tarp 
kurių 35 kunigai ir 8 klierikai. Turint 
savo gimnaziją, susidarė konkretes- 
nių vilčių, kad šis būrys didės. 


Visa tai stebint, atrodo, jog Tėv. 
Justino Vaškio siekimas sutelkti lie- 
tuvius pranciškonus religiniam bei 
tautiniam darbui nuostabiai išsipildė. 
šv. Kazimiero Kustodijos darbų pla- 
nuose stovi ne tiktai emigracinė sri- 
tis, bet ir visa ateities Lietuva. Tai 
ypatingai įprasmina "Tėv. Justino 
Vaškio 25 metų kunigystės sukaktį, 
kuri atėjo lyg nejučiomis, besidar- 
buojant jam šv. Pranciškaus Asyžie- 
čio lietuviškoje šeimoje. 

Dabar jubiliatas gyvena Greene, 
eidamas ten vienuolyno viršininko 
pareigas. L. A. 

met naujai įsteigta Fordo fundacijos 
lėšomis. Kaip praneša jury komisija, 
R. Viesulas yra pirmas dailininkas, 
kuriam teko ši stipendija. Stipendijai 
gauti pats dailininkas negali kreip- 
tis. R. Viesulą nominavo Cincinnati 
meno muzėjus. 


Prieš septynetą mėnesių Ade- 
laidės lietuvių katalikų aukomis už- 
pirktuose namuose (6 Third Avenue, 
St. Peters, So. Australia), vietos ka- 
talikų arkivyskupas leido įkurti lie- 
tuvišką koplyčią. Tokį leidimą pir- 
mieji visoje Australijoje gavo Ade- 
laidės lietuviai. Koplyčioj leidžiama 
turėti visas pamaldas bei teikti visus 
sakramentus. Koplyčia bus pačiuose 
namuose, nes jie labai erdvūs— buvusi 
kolegija—2 aukštų. Be koplyčios, na- 
muose dar bus salė, atskiri kamba- 
riai  katalikiškoms organizacijoms, 
rūpinasi lietuvių pastoracija. Koply- 
čioje bus apie 200 sėdimų ir apie 300 
stovimų vietų. Koplyčia bus pavadin- 
ta šv. Kazimiero vardu. 

Adelaidės lietuviai katalikai nuo- 
savybės užpirkimui, namų atremon- 
tavimui bei koplyčios įruošimui jau 
yra suaukoję apie 3,500 svarų. Dau- 
guma remonto darbų atlikta talkos 
būdų. Pilnam koplyčios, namų ir ap- 
linkos darbų užbaigimui dar trūksta 
apie 3,000 svarų. Vieniems Adelaidės 
lietuviams be kitų pagalbos tai įvyk- 
dyti yra per sunku, nors ir dosniai 
aukoja. Todėl kreipiamasi į visus ge- 
ros valios ir katalikiškas organizaci- 
jas, prašant aukų užbaigti įruošti 
pirmąją lietuvišką koplyčią Australi- 
joje. Didesnę ar mažesnę auką pir- 
mai lietuviškai šv. Kazimiero koply- 
čiai Adelaidėje prašome siųsti: Rev. 
J. Kungys, St. Joseph's Presbytery, 
278 South Rd., Kurralta Park, S.A., 
Australia. 


* Buvęs Lietuvos atstovas Pary- 
žiuje dr. S. A. Bačkis birželio 20 d. 
United States laivu atplaukė į Niu- 
jorką ir išvyko į Vašingtoną, į sa- 
vo naują paskyrimo vietą, kur bus 
atstovybės patarėjas. Dr. Bačkis už- 
sienių reikalų ministerijos tarnyboje 
išbuvo 30 metų, Paryžiuje 22 metus. 


Paryžiuje atstovavimo pareigas nu- 
mato perimti min. St. Lozoraitis. Lai- 
kinai reikalus tvarko prof. J. Baltru- 
šaitis ir buv. atstovybės sekretorius 
A. Liutkus. 


* Prof. J. Eretas, gyvenąs Bazely- 
je, Šveicarijoje, parašė monografiją 
apie prof. St. šalkauskį. Monografi- 
ja jau baigiama rinkti. Spausdinama 


pranciškonų spaustuvėje Brooklyne. 
Leidžia Ateitininkų Federacijos val- 
dyba kun. J. A. Karaliaus lėšomis. 
Knyga turės apie 350 pusl. 


* Ohio Liet. Gydytojų draugija sa- 
vo trečią 1,000 dol. premiją didžiau- 
siam kultūriniam reikalui šiemet pa- 
skyrė Čiurlionio ansambliui, šven- 
čiančiam savo veiklos 20 metų su- 
kaktį. 


Leonardo Andriekaus antrasis 
eilėraščių rinkinys “Saulė kryžiuose' 
išeis šią vasarą. Iliustracijas piešė 
dail. T. Valius. Leidžia pranciškonai. 


+ Balandžio 23 d. Čiurlionio Galeri- 
joje Čikagoje atidaryta Freiburge 
veikusios lietuvių meno mokyklos 
auklėtinių paroda. Ruošimo komisiją 
sudarė D. Lukošiūnaitė, K. Butkus, 
A. Levanas. Parodoje išstatė savo 
darbus (53) J. Akstinas, B. Kanytė - 
Balukienė, V. Ignas, A. Kurauskas, 
R. Mazoliauskas, J. Mieliulis, M. Nas- 
vytis, V. Remeika, J. šapkus, J. Kie- 
fer - šapkuvienė ir R. Viesulas. Eks- 
ponatų tarpe daugiausia aliejiniai 
(30) ir akvareliniai (12) darbai. Ma- 
tėsi ir lino raižinių, litografijos ir kt. 
Buvo ir 3 R. Mazoliausko skulptūros. 
Parodos atidaryme kalbėjo dail. A. 
Valeška, parodos kataloge įžanginį 
žodį parašė dr. Henrikas Nagys. 


* "Dirva" šiemet mini 45 m. gyva- 
vimo sukaktį. šiuo laiku ji, ypatingai 
sustiprėjusi, išeina 3 kartus savaitėje 
Clevelande. 


* Balandžio 30 - gegužės 1 d. Niu- 
jorke įvyko šiaurės Amerikos lietuvių 
sporto žaidynės, sutraukusios apie 
700 mūsų jaunimo. 

* Lituanistikos skyrius Fordhamo 
universitete šią vasarą pradės ketvir- 
tą semestrą. Tai vienintelis šiapus ge- 
ležinės uždangos universitetas, kuria- 
me dėstomos visos lituanistinės ša- 
kos: lietuvių kalba, literatūra, tauto- 
saka, istorija ir k. Už visus dalykus 
duodami kreditai. 

Šias studijas Fordhame sutiko glo- 
boti Lietuvių Bendruomenė ir “Ne- 
ries" bendrovės direktoriai dr. J. Ka- 
zickas ir dr. J. Valiūnas. Studentai 
mokės tik registracijos mokestį, o už 
mokslą sutiko mokėti minėti gerada- 
riai. Tačiau universitetas yra pasta- 
tęs sąlygą — studentų skaičius turi bū- 
ti nemažesnis 25. 

Šalia studijų vasaros metu lituanis- 
tikos studentai jaukiai praleidžia 6 
savaites lietuviškoje aplinkoje. šiais 
metais numatoma visa eilė ekskursijų 
į Niujorko muzėjus bei apylinkes. 


* Vaclovo Biržiškos Aleksandryno 
I tomas jau atspausdintas ir greit pa- 
sirodys. Veikalą spausdino M. Morkū- 
no spaustuvė Čikagoje. Jis turi 500 
pusl. 


“AIDŲ" GARBĖS PRENUMERATORIAI 


Pranas Averka, So. Boston, Mass.; S. Pragulbickas, M.D., 
Wayne, Mich.; dr. J. Skrinska, Willoughby, Ohio; dr. J. Sun- 

“AIDŲ RĖMĖJAI 


Jonas Tričys, Chicago, Il.; dr. V. Fidleris, Caithness, Scotland. 

